CELEX: 32020R0688
Language: lv
Date: 2019-12-17 00:00:00
Title: Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (Dokuments attiecas uz EEZ) (Dokuments attiecas uz EEZ)

3.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 174/140
               
            
         KOMISIJAS DELEĢĒTĀ REGULA (ES) 2020/688
         (2019. gada 17. decembris),
         ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 9. marta Regulu (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1) un jo īpaši tās 3. panta 5. punkta otro daļu, 125. panta 2. punktu, 131. panta 1. punktu, 132. panta 2. punktu, 135. pantu, 136. panta 2. punktu, 137. panta 2. punktu, 140. pantu, 144. panta 1. punktu, 146. panta 1. punktu, 147. pantu, 149. panta 4. punktu, 154. panta 1. punktu, 156. panta 1. punktu, 160. pantu, 162. panta 3. un 4. punktu, 163. panta 5. punkta b) un c) apakšpunktu un 164. panta 2. punktu,
         tā kā:
         
                     (1)
                  
                  
                     Regulā (ES) 2016/429 ir noteikti profilakses un kontroles noteikumi attiecībā uz dzīvnieku slimībām, kas ir pārnēsājamas uz dzīvniekiem vai cilvēkiem. IV daļas I sadaļas 3.–5. nodaļā ir noteiktas dzīvnieku veselības prasības attiecībā uz turētu un savvaļas sauszemes dzīvnieku un to reproduktīvo produktu pārvietošanu Savienībā. Regula arī piešķir Komisijai pilnvaras pieņemt noteikumus, lai ar deleģētajiem aktiem papildinātu dažus nebūtiskus minētās regulas elementus. Tādēļ ir lietderīgi pieņemt šādus noteikumus, lai nodrošinātu netraucētu darbību jaunajam tiesiskajam regulējumam, kas tiek iedibināts ar Regulu (ES) 2016/429.
                  
               
                     (2)
                  
                  
                     Ar šo regulu noteiktie noteikumi un riska mazināšanas pasākumi ir vajadzīgi, lai papildinātu Regulas (ES) 2016/429 IV daļas I sadaļas 3.–5. nodaļā noteiktās dzīvnieku veselības prasības, kas reglamentē turētu un savvaļas sauszemes dzīvnieku un inkubējamu olu pārvietošanu Savienībā, tā nodrošinot, ka minētās preces nerada būtisku risku, ka varētu izplatīties sarakstā norādītās slimības, kuras minētas ar Komisijas Deleģēto regulu (ES) 2018/1629 (2) grozītās Regulas (ES) 2016/429 5. panta 1. punktā un II pielikumā un kuras ar Komisijas Īstenošanas regulu (ES) 2018/1882 (3) iedalītas kategorijās saskaņā ar Regulas (ES) 2016/429 9. panta 1. punkta d) apakšpunktu. Regulas (ES) 2016/429 mērķis ir nodrošināt vienkāršāku un elastīgāku (salīdzinājumā ar iepriekšējo, kas bija spēkā pirms jaunā pieņemšanas) tiesisko regulējumu, vienlaikus garantējot, ka dzīvnieku veselības prasību izstrāde tiek vairāk balstīta uz risku un tiek uzlabota sagatavotība, profilakse un kontrole attiecībā uz dzīvnieku slimībām. Tās mērķis ir arī apkopot noteikumus par dzīvnieku slimībām vienā tiesību aktā, nevis saglabāt tos izkliedētus daudzos dažādos tiesību aktos. Šajā regulā paredzētie noteikumi par noteiktiem reproduktīvajiem produktiem, proti, inkubējamām olām, arī atbilst šādai pieejai. Noteikumu saturs ir saistīts pēc būtības, jo tie tiks piemēroti visiem operatoriem, kas pārvieto turētus vai savvaļas sauszemes dzīvniekus vai inkubējamas olas. Vienkāršības un pārredzamības labad, kā arī nolūkā atvieglot noteikumu piemērošanu un izvairīties no dublēšanās, tie būtu jānosaka ar vienu tiesību aktu, nevis jāizdod vairāki atsevišķi tiesību akti ar daudzām mijnorādēm.
                  
               
                     (3)
                  
                  
                     Ar Deleģēto regulu (ES) 2018/1629 grozītās Regulas (ES) 2016/429 5. panta 1. punktā un II pielikumā noteikts tādu dzīvnieku slimību saraksts, attiecībā uz kurām Savienības iesaiste ir īpaši būtiska, bet ar Īstenošanas regulu (ES) 2018/1882 slimības iedalītas kategorijās atkarībā no konkrētiem pasākumiem, kas tām piemērojami, un sarakstā iekļautas dzīvnieku sugas, kurām šie noteikumi būtu piemērojami. Tiek uzskatīts, ka D kategorijas slimības rada ievērojamu izplatīšanās risku, kad dzīvnieki tiek pārvietoti starp dalībvalstīm.
                  
               
                     (4)
                  
                  
                     Attiecībā uz B un C kategorijas slimību izskaušanu eksistē slimību izskaušanas programmas. Šādu programmu izstrādes noteikumi ir paredzēti Komisijas Deleģētajā regulā (ES) 2020/689 (4). Šādas izskaušanas programmas atkarībā no konkrētās slimības attiecas uz objektu, zonu vai dalībvalsti, un nepieciešamie pasākumi ietver noteiktas dzīvnieku veselības garantijas dzīvnieku pārvietošanai. Iepriekš minētajā deleģētajā regulā ir izklāstīti arī noteikumi, saskaņā ar kuriem pēc attiecīgās izskaušanas programmas sekmīgas pabeigšanas dalībvalstis un zonas atzīst par brīvām no slimībām. Tādēļ šajā regulā arī būtu jāparedz šādas dzīvnieku veselības garantijas attiecībā uz dzīvnieku pārvietošanu uz citām dalībvalstīm vai zonām, kurās īsteno izskaušanas programmas vai kurām ir atzīts statuss “brīva no slimības”.
                  
               
                     (5)
                  
                  
                     Lai mazinātu slimību izplatīšanās risku starp dalībvalstīm, ar šo regulu vajadzētu noteikt dzīvnieku veselības papildprasības attiecībā uz iepriekš 3. un 4. apsvērumā minētajām slimībām, dzīvnieku sugām, kas attiecībā uz konkrēto slimību norādītas Īstenošanas regulas (ES) 2018/1882 sarakstā, izskaušanas programmām un statusu “brīvs no slimības”. Būtu jāņem vērā attiecīgie standarti, kas rekomendēti Pasaules Dzīvnieku veselības organizācijas (OIE) Sauszemes dzīvnieku veselības kodeksā.
                  
               
                     (6)
                  
                  
                     Regulas (ES) 2016/429 125. pantā ir noteikti nepieciešamie slimību profilakses pasākumi saistībā ar dzīvnieku pārvadāšanu un Komisija ir pilnvarota noteikt papildprasības attiecībā uz turētu sauszemes dzīvnieku pārvadāšanas transportlīdzekļu tīrīšanu un dezinficēšanu, kā arī biodrošības pasākumus, ar ko mazināt potenciālos riskus, kuri rodas, Savienībā veicot dzīvnieku pārvadāšanas darbības. Tādēļ šajā regulā vajadzētu noteikt sīkāk izstrādātus noteikumus par konstrukcijas prasībām transportlīdzekļiem un konteineriem, detalizētākas biodrošības prasības attiecībā uz dzīvnieku pārvadāšanas darbībām, kā arī paredzēt dažus atbrīvojumus. Līdzīgi noteikumi attiecas arī uz operatoriem, kas veic noteiktu reproduktīvo produktu, konkrētāk, mājputnu un nebrīvē turētu putnu inkubējamu olu pārvadājumus, un šādi noteikumi, pamatojoties uz Regulas (ES) 2016/429 157. panta 3. punktu, būtu jāparedz arī šajā regulā.
                  
               
                     (7)
                  
                  
                     Noteikumos, kas bija spēkā pirms Regulas (ES) 2016/429 (proti, Padomes Direktīvā 64/432/EEK (5), 91/68/EEK (6), 2009/156/EK (7) un 2009/158/EK (8) attiecībā uz liellopu, cūku, aitu, kazu, zirgu, mājputnu un inkubējamu olu pārvadāšanas darbībām) bija noteiktas prasības attiecībā uz transportlīdzekļu tīrīšanu un dezinfekciju un biodrošības pasākumi, ar ko mazina potenciālos riskus, kuri rodas, veicot noteiktas dzīvnieku pārvadāšanas darbības. Ir izrādījies, ka minētās prasības sekmīgi novērš dzīvnieku slimību izplatīšanās risku Savienībā, kāds rodas, veicot pārvadāšanas darbības. Tādēļ būtu lietderīgi saglabāt minēto prasību galveno būtību, pielāgojot tās visu turētu sauszemes dzīvnieku un inkubējamu olu pārvadāšanas darbībām.
                  
               
                     (8)
                  
                  
                     Regulas (ES) 2016/429 132. panta 2. punkts prasa, lai Komisija nosaka maksimālo termiņu, kura laikā kautuves operatoram, kas no citas dalībvalsts saņem nokaušanai paredzētus turētus nagaiņus un mājputnus, jānodrošina šo dzīvnieku nokaušana. Tādēļ šāds maksimālais termiņš, kura laikā dzīvnieki jānokauj, lai nodrošinātu, ka to veselības statuss neapdraud citu galamērķa vietā esošu dzīvnieku veselības statusu, būtu jānosaka ar šo regulu. Regula (ES) 2016/429 arī paredz noteikumus attiecībā uz tādu sūtījumu pārvietošanu, kuros ir pret infekciozā katarālā drudža vīrusa (1.–24. serotipa) infekciju uzņēmīgi nagaiņi; šai slimībai ir īpašs izplatīšanās risks tāpēc, ka slimību pārnēsā vektori. Tādēļ šajā regulā būtu jānosaka daži īpaši noteikumi par šādu dzīvnieku nokaušanu.
                  
               
                     (9)
                  
                  
                     Kas attiecas uz turētu nagaiņu un mājputnu pārvietošanu uz citām dalībvalstīm, Regulas (ES) 2016/429 131. panta 1. punkts Komisiju pilnvaro noteikt noteikumus attiecībā uz uzturēšanās periodiem un laikposmu, kas nepieciešams, lai pirms pārvietošanas objektā ierobežotu turētu nagaiņu vai mājputnu ievešanu, kā arī dzīvnieku veselības papildprasībām, ar ko mazina risku attiecībā uz minētās regulas 9. panta 1. punkta d) apakšpunktā minēto sarakstā norādīto slimību izplatīšanos. Tādēļ ar šo regulu būtu jānosaka atbilstoši pasākumi, kas vajadzīgi, lai aizsargātu dzīvnieku veselību un novērstu slimību izplatīšanos, pārvietojot nagaiņus, mājputnus un nebrīvē turētus putnus. Izstrādājot šos pasākumus, būtu jāņem vērā noteikumi, kas bija spēkā pirms Regulas (ES) 2016/429 piemērošanas. Šādi noteikumi attiecībā uz nagaiņiem, mājputniem un nebrīvē turētiem putniem bija noteikti Direktīvā 64/432/EEK, 91/68/EEK un 2009/158/EK, Direktīvā 2009/156/EK un daļēji – Padomes Direktīvā 92/65/EEK (9). Attiecīgā gadījumā ar minētajiem noteikumiem būtu jāievieš jaunas vai atšķirīgas prasības, jo īpaši, lai ņemtu vērā jaunākās zinātnes atziņas un standartus vai slimību sarakstu, kas paredzēts Regulas (ES) 2016/429 5. panta 1. punktā un Deleģētajā regulā (ES) 2018/1629, kā arī slimību iedalījumu kategorijās saskaņā ar Īstenošanas regulu (ES) 2018/1882.
                  
               
                     (10)
                  
                  
                     Pēc analoģijas Komisija ar Regulas (ES) 2016/429 160. panta 2. punktu un 164. panta 2. punktu ir pilnvarota pieņemt deleģētos aktus, ar ko nosaka dzīvnieku veselības prasības attiecībā uz mājputnu un nebrīvē turētu putnu reproduktīvo produktu, t. i., inkubējamu olu, pārvietošanu uz citām dalībvalstīm. Tādēļ šajā regulā būtu jāparedz arī šādi noteikumi.
                  
               
                     (11)
                  
                  
                     Pamatscenārija gadījumā sauszemes dzīvnieki uz citu dalībvalsti būtu jāpārvieto no izcelsmes objekta tieši uz galamērķa vietu attiecīgajā dalībvalstī. Tomēr, atkāpjoties no iepriekš minētā, šo pārvietošanu var pārtraukt, un dzīvnieki var tikt pakļauti savākšanas operācijām. Savākšanas operācijas rada īpašu risku dzīvnieku slimību izplatībai. Regulas (ES) 2016/429 135. pants prasa, lai Komisija pieņem deleģētos aktus, ar ko paredz noteikumus, kuri papildina minētās regulas 133. un 134. panta noteikumus attiecībā uz turētu nagaiņu un mājputnu savākšanas operācijām, ja šie dzīvnieki tiek pārvietoti uz citu dalībvalsti. Tādēļ šādas prasības būtu jānosaka ar šo regulu.
                  
               
                     (12)
                  
                  
                     Atbilstoši noteikumiem, kas ir piemērojami pirms Regulas (ES) 2016/429 stāšanās spēkā un noteikti Direktīvā 64/432/EEK, 91/68/EEK un 2009/156/EK, daži nagaiņu sūtījumi netika pārvietoti tieši no izcelsmes objekta uz galamērķa objektu. Tirgotāji un savākšanas un šķirošanas centri dzīvniekus, kuri bija ievesti kā sūtījumi no dažādiem objektiem, pirms nosūtīšanas uz to attiecīgajiem galamērķiem grupēja pēc vienāda veselības statusa. Ir izrādījies, ka minētajās direktīvās paredzētie noteikumi sekmīgi novērš pārnēsājamo dzīvnieku slimību izplatīšanos Savienībā. Attiecīgi šo noteikumu galvenā būtība būtu jāsaglabā, taču tie būtu jāatjaunina, ņemot vērā to piemērošanā gūto pieredzi un jaunākās zinātniskās zināšanas. Būtu jāņem vērā Regulas (ES) 2016/429 133. pants, kas paredz, ka operatori, veicot turētu nagaiņu un mājputnu pārvietošanu no izcelsmes dalībvalsts uz citu dalībvalsti, drīkst veikt ne vairāk kā trīs savākšanas operācijas.
                  
               
                     (13)
                  
                  
                     Turklāt saskaņā ar Regulas (ES) 2016/429 140. panta b) punktu attiecībā uz nagaiņiem, kas piedalās izstādēs un sporta, kultūras un līdzīgos pasākumos, būtu jāparedz atkāpe no noteikumiem par savākšanas operācijām, jo izmantotie alternatīvie riska mazināšanas pasākumi samazina risku, ko šīs darbības rada attiecībā uz sarakstā norādīto slimību izplatīšanos. Šādas atkāpes ir noteiktas ar šo regulu.
                  
               
                     (14)
                  
                  
                     Ar Regulas (ES) 2016/429 136. panta 2. punktu Komisija ir pilnvarota noteikt sīki izstrādātus noteikumus noteiktu turētu sauszemes dzīvnieku (izņemot nagaiņus un mājputnus) pārvietošanai starp dalībvalstīm.
                  
               
                     (15)
                  
                  
                     Pirms Regulas (ES) 2016/429 piemērošanas Savienības noteikumi par noteiktu turētu sauszemes dzīvnieku, tai skaitā primātu, nebrīvē turētu putnu, medus bišu, kameņu, suņu, kaķu un mājas sesku pārvadāšanu starp dalībvalstīm bija noteikti Direktīvā 92/65/EEK. Ir izrādījies, ka šie noteikumi sekmīgi mazina sarakstā norādīto slimību izplatīšanās risku starp dalībvalstīm. Tāpēc šajā regulā būtu jāsaglabā šo noteikumu galvenā būtība, taču tie būtu jāatjaunina, ņemot vērā to piemērošanā gūto praktisko pieredzi. Turklāt ar šo regulu būtu jāparedz atkāpju iespējas gadījumos, kad tiek veikti alternatīvi riska mazināšanas pasākumi.
                  
               
                     (16)
                  
                  
                     Ar Regulas (ES) 2016/429 3. panta 5. punktu Komisija ir pilnvarota noteikt noteikumus, lai nodrošinātu, ka minētās regulas IV daļu pareizi piemēro attiecībā uz lolojumdzīvnieku pārvietošanu, kas nav nekomerciāla pārvietošana. Tādēļ ar šo regulu būtu jāparedz šādi konkrēti noteikumi.
                  
               
                     (17)
                  
                  
                     Īstenošanas regulā (ES) 2018/1882 ir uzskaitītas gaļēdāju sugas, kas rada ievērojamu Echinococcus multilocularis un trakumsērgas vīrusa izplatīšanās risku, pārvietojot tās no vienas dalībvalsts uz citu. Tāpēc attiecībā uz citiem gaļēdājiem būtu jāparedz dzīvnieku veselības papildprasības, lai mazinātu minēto slimību izplatīšanās risku starp dalībvalstīm.
                  
               
                     (18)
                  
                  
                     Regulas (ES) 2016/429 137. panta 2. punkts prasa, lai Komisija papildus minētās regulas 137. panta 1. punkta noteikumiem pieņem sīki izstrādātus noteikumus attiecībā uz turētu sauszemes dzīvnieku pārvietošanu uz norobežotiem objektiem, kā arī attiecībā uz turētu sauszemes dzīvnieku pārvietošanu uz šādiem norobežotiem objektiem gadījumos, kad tiek veikti riska mazināšanas pasākumi, kuri garantē, ka šāda pārvietošana norobežotajā objektā un apkārtējos objektos nerada būtisku risku turētu sauszemes dzīvnieku veselībai.
                  
               
                     (19)
                  
                  
                     Pirms Regulas (ES) 2016/429 piemērošanas Savienības noteikumi par apstiprinātās iestādēs, institūtos un centros turētu sauszemes dzīvnieku pārvietošanu bija noteikti ar Direktīvu (EK) 92/65/EEK. Regulas (ES) 2016/429 95. un 137. pantā definēts jēdziens “norobežots objekts”, kas ir līdzvērtīgs Direktīvas 92/65/EEK 2. panta 1. punkta c) apakšpunktā definētajam jēdzienam “apstiprināta iestāde, institūts vai centrs”. Tāpēc bijušo noteikumu galvenā būtība būtu jāsaglabā, taču tie būtu jāatjaunina, ņemot vērā to piemērošanā gūto praktisko pieredzi. Jāņem vērā arī attiecīgie standarti, kas attiecībā uz primātiem rekomendēti OIE Sauszemes dzīvnieku veselības kodeksā.
                  
               
                     (20)
                  
                  
                     Ar Regulas (ES) 2016/429 138. panta 3. punktu Komisija ir pilnvarota noteikt noteikumus par to, kā galamērķa vietas kompetentā iestāde piešķir atkāpes, papildinot minētās regulas 138. panta 1. un 2. punkta noteikumus par turētu sauszemes dzīvnieku pārvietošanu zinātniskiem mērķiem. Pirms Regulas (ES) 2016/429 piemērošanas Direktīva 92/65/EEK noteica, ka suņiem, kaķiem un mājas seskiem, kurus zinātniskos nolūkos pārvieto uz citu dalībvalsti, nav jābūt vakcinētiem pret trakumsērgu, un suņiem nav jābūt apstrādātiem pret Echinococcus multilocularis invāziju, ja šos dzīvniekus paredzēts pārvietot uz apstiprinātām iestādēm, institūtiem vai centriem. Šajā regulā būtu jānosaka līdzīga atkāpe.
                  
               
                     (21)
                  
                  
                     Ar Regulas (ES) 2016/429 140. panta a) punktu Komisija ir pilnvarota noteikt īpašas prasības, ar kurām papildina minētās regulas 126.–136. pantā paredzētos noteikumus par tādu turētu sauszemes dzīvnieku pārvietošanu, kas paredzēti cirkiem, izstādēm un sporta pasākumiem.
                  
               
                     (22)
                  
                  
                     Pirms Regulas (ES) 2016/429 piemērošanas Savienības noteikumi par tādu sauszemes dzīvnieku pārvietošanu, kas tiek turēti cirku un dzīvnieku priekšnesumu vajadzībām, uz Direktīvas 92/65/EEK pamata bija noteikti ar Komisijas Regulu (EK) Nr. 1739/2005 (10), kuru no 2021. gada 21. aprīļa atceļ ar Komisijas Deleģēto regulu (ES) 2019/2035 (11). Ņemot vērā to, ka patlaban šādus dzīvniekus, kas kopā ar cirku vai dzīvnieku priekšnesumu, kuram tie pieder, pārvietojas uz citām dalībvalstīm, var pārvietot bez veterinārā pavadsertifikāta, šajā regulā iespēja veikt šādu pārvietošanu pa Savienības teritoriju būtu jāsaglabā. Tāpēc ir lietderīgi šajā regulā noteikt dzīvnieku veselības prasības attiecībā uz ceļojošos cirkos vai dzīvnieku priekšnesumos turētu sauszemes dzīvnieku pārvietošanu uz citām dalībvalstīm un paredzēt atkāpi no Regulas (ES) 2016/429 143. panta 1. punktā paredzētajām dzīvnieku veselības sertificēšanas prasībām.
                  
               
                     (23)
                  
                  
                     Pirms Regulas (ES) 2016/429 piemērošanas Savienības noteikumi par nebrīvē turētu putnu pārvietošanu uz izstādēm citā dalībvalstī bija paredzēti Direktīvā 92/65/EEK un citos tiesību aktos.
                  
               
                     (24)
                  
                  
                     Lai novērstu sarakstā norādīto slimību izplatīšanās risku saistībā ar nebrīvē turētu putnu pārvietošanu starp dalībvalstīm, šajā regulā ir lietderīgi saglabāt Savienības noteikumus par tādu nebrīvē turētu putnu pārvietošanu, kurus paredzēts vest uz izstādi citā dalībvalstī. Turklāt šajā regulā būtu arī jāparedz īpaši noteikumi attiecībā uz piekūnveidīgo kārtas putniem, kuri piedalās medību izstādēs citās dalībvalstīs, un attiecībā uz pasta baložiem, kurus paredzēts pārvietot uz sporta pasākumiem citās dalībvalstīs.
                  
               
                     (25)
                  
                  
                     Ar Regulas (ES) 2016/429 144. panta 1. punkta a) apakšpunktu Komisija ir pilnvarota piešķirt atkāpes no minētās regulas 143. panta 1. punktā paredzētajām dzīvnieku veselības sertificēšanas prasībām attiecībā uz turētu sauszemes dzīvnieku pārvietošanu starp dalībvalstīm.
                  
               
                     (26)
                  
                  
                     Patlaban saskaņā ar Direktīvas 2009/156/EK noteikumiem reģistrētus zirgu sugas dzīvniekus starp dalībvalstīm, kuras uz savstarpēja pamata ir ieviesušas alternatīvu kontroles sistēmu, kas nodrošina attiecīgas veterinārajā sertifikātā noteiktajām garantijām līdzvērtīgas dzīvnieku veselības garantijas, var pārvietot bez veterinārā pavadsertifikāta. Šajā regulā būtu jānosaka līdzīga atkāpe. Tomēr būtu jāiedibina īpaši šādu dzīvnieku pārvietošanas nosacījumi, tai skaitā jāpieprasa galamērķa dalībvalsts piekrišana.
                  
               
                     (27)
                  
                  
                     Ar Regulas (ES) 2016/429 144. panta 1. punkta c) apakšpunktu Komisija ir pilnvarota noteikt dzīvnieku veselības sertifikācijas prasības attiecībā uz turētu sauszemes dzīvnieku (izņemot nagaiņus, mājputnus un dzīvniekus, kurus paredzēts pārvietot uz norobežotiem objektiem) pārvietošanu uz citām dalībvalstīm gadījumos, kad veterinārais sertifikāts tiek pieprasīts, lai nodrošinātu, ka attiecīgā pārvietošana notiek saskaņā ar Regulas (ES) 2016/429 124.–142. pantā noteiktajām dzīvnieku veselības prasībām. Tādēļ ar šo regulu būtu jāiedibina prasības attiecībā uz dzīvnieku veselības sertificēšanu, lai uz citām dalībvalstīm varētu pārvietot nebrīvē turētu putnu, medus bišu, kameņu (izņemot kamenes no apstiprinātiem vidiski izolētiem audzēšanas objektiem), primātu, suņu, kaķu, mājas sesku un citu gaļēdāju sūtījumus.
                  
               
                     (28)
                  
                  
                     Ar Regulas (ES) 2016/429 164. panta 2. punktu Komisija ir arī pilnvarota noteikt dzīvnieku veselības sertifikācijas un paziņošanas prasības attiecībā uz tādu turētu sauszemes dzīvnieku, kas nav liellopi, aitas, kazas, cūkas, zirgi un mājputnu reproduktīvie produkti, pārvietošanu uz citām dalībvalstīm. Tādēļ šajā regulā būtu jānosaka prasības attiecībā uz dzīvnieku veselības sertificēšanu, lai uz citām dalībvalstīm varētu pārvietot nebrīvē turētu putnu inkubējamu olu sūtījumus.
                  
               
                     (29)
                  
                  
                     Gaļēdāju (izņemot suņus, kaķus un mājas seskus) pārvietošana uz citām dalībvalstīm būtu jāatļauj arī gadījumos, kad izcelsmes dalībvalstī nav atļauta šo gaļēdāju vakcinācija pret trakumsērgu un tā tiek veikta saskaņā ar Eiropas Parlamenta un Padomes Direktīvas 2001/82/EK (12) 10. panta 1. punktu, kas paredz zāļu lietošanu, kuru neaptver tirdzniecības atļaujas nosacījumi.
                  
               
                     (30)
                  
                  
                     Regulas (ES) 2016/429 146. panta 1. punkts prasa, lai Komisija nosaka sīki izstrādātus noteikumus un papildu informāciju attiecībā uz veterināro sertifikātu saturu dažādām turētu sauszemes dzīvnieku sugām un kategorijām un attiecībā uz specifiskiem pārvietošanas veidiem. Regulas (ES) 2016/429 162. panta 3. punkts prasa, lai Komisija pieņem deleģētos aktus par informāciju, kas jāiekļauj veterinārajā sertifikātā attiecībā uz inkubējamu olu pārvietošanu starp dalībvalstīm, ņemot vērā saskaņā ar 162. panta 1. punktu minētajā veterinārajā sertifikātā obligāti iekļaujamo informāciju. Tādēļ ir jānosaka saturs sertifikātiem, kam jābūt līdzi turētu sauszemes dzīvnieku un inkubējamu olu sūtījumiem, ja šos sūtījumus pārvieto uz citu dalībvalsti.
                  
               
                     (31)
                  
                  
                     Ar Regulas (ES) 2016/429 147. pantu Komisija ir pilnvarota pieņemt deleģētos aktus par īpašiem pasākumiem, ar kuriem atkāpjas vai papildina operatoru pienākumu nodrošināt, ka attiecībā uz specifiskiem turētu sauszemes dzīvnieku pārvietošanas veidiem dzīvniekiem ir līdzi veterinārais sertifikāts. Tādēļ ar šo regulu būtu jānosaka noteikumi par dzīvnieku veselības sertificēšanu attiecībā uz nagaiņu un mājputnu pārvietošanu caur objektiem, kas veic Regulas (ES) 2016/429 133. pantā paredzētās savākšanas operācijas pirms to galamērķa sasniegšanas.
                  
               
                     (32)
                  
                  
                     Lai nodrošinātu, ka dzīvnieku veselības prasības par pārvietošanu Savienībā tiek izpildītas arī attiecībā uz turētiem sauszemes dzīvniekiem, kuri sertificēti eksportam uz trešo valsti un kurus uz Savienības ārējo robežu transportē caur citu dalībvalsti, operatoriem būtu jānodrošina, ka šādu dzīvnieku sūtījumiem ir pievienoti veterinārie sertifikāti, kas sniedz vismaz tikpat stingrus apliecinājumus, kā tie, kas attiecībā uz nokaušanai paredzētu turētu nagaiņu vai mājputnu pārvietošanu tiek prasīti dalībvalstī, kurā atrodas izvešanas vieta.
                  
               
                     (33)
                  
                  
                     Ar Regulas (ES) 2016/429 149. panta 4. punktu Komisija ir pilnvarota pieņemt deleģētos aktus, ar kuriem nosaka noteikumus par dokumentu, identitātes un fiziskajām kontrolpārbaudēm un pārbaudēm, kas oficiālajam veterinārārstam jāveic attiecībā uz dažādām turētu sauszemes dzīvnieku sugām un kategorijām, lai pārbaudītu atbilstību dzīvnieku veselības prasībām. Tādēļ, ņemot vērā šīs regulas tvērumu, kurā ietilpst arī inkubējamas olas, minētos noteikumus vajadzētu pieņemt ar šo regulu, iedibinot šim nolūkam vajadzīgos noteikumus, tai skaitā – nosakot termiņus, kādos jāveic šādas kontrolpārbaudes un pārbaudes; termiņus, kas jāievēro oficiālajam veterinārārstam attiecībā uz veterināro sertifikātu izdošanu pirms turētu sauszemes dzīvnieku un inkubējamu olu sūtījumu pārvietošanas; kā arī veterināro sertifikātu derīguma termiņu un nosacījumus šā termiņa pagarināšanai.
                  
               
                     (34)
                  
                  
                     Regulas (ES) 2016/429 152., 153. un 163. pants prasa, lai operatori savas izcelsmes dalībvalsts kompetentajai iestādei iepriekš paziņo par turētu sauszemes dzīvnieku un inkubējamu olu paredzēto pārvietošanu uz citu dalībvalsti un sniedz visu informāciju, kas vajadzīga, lai attiecīgā kompetentā iestāde par turēto sauszemes dzīvnieku un inkubējamo olu pārvietošanu varētu paziņot galamērķa dalībvalsts kompetentajai iestādei. Tādēļ šajā regulā būtu jānosaka detalizēti noteikumi par prasībām attiecībā uz operatoru pienākumu veikt iepriekšēju paziņošanu, par informāciju, kas vajadzīga šādas pārvietošanas paziņošanai un par ārkārtas procedūrām attiecībā uz šādiem paziņojumiem.
                  
               
                     (35)
                  
                  
                     Regulas (ES) 2016/429 153. panta 2. un 4. punktā, 154. panta 1. punkta c) apakšpunktā un 163. panta 2. punktā paredzēts, ka paziņošanai par turētu sauszemes dzīvnieku un inkubējamu olu sūtījumu paredzēto pārvietošanu uz citām dalībvalstīm jāizmanto sistēma TRACES. TRACES ir integrēta datorizēta veterinārā sistēma, kas izveidota ar Komisijas Lēmumu 2003/24/EK (13) un 2004/292/EK (14). Tā kā Eiropas Parlamenta un Padomes Regulas (ES) 2017/625 (15) 131. pantā paredzēts izveidot informācijas pārvaldības sistēmu oficiālo kontroļu vajadzībām (IMSOC), kurā tiks iekļautas arī TRACES funkcijas, šajā regulā TRACES vietā būtu jāatsaucas uz IMSOC.
                  
               
                     (36)
                  
                  
                     Regulas (ES) 2016/429 155. pantā paredzēti nosacījumi savvaļas sauszemes dzīvnieku pārvietošanai no vienas dalībvalsts biotopa uz biotopu vai objektu citā dalībvalstī. Ar šo regulu būtu jānosaka dzīvnieku veselības, sertifikācijas un paziņošanas prasības attiecībā uz šādu pārvietošanu saskaņā ar pilnvarām, kas noteiktas Regulas (ES) 2016/429 156. panta 1. punktā.
                  
               
                     (37)
                  
                  
                     Saskaņā ar Regulas (ES) 2016/429 piemērošanas datumu šī regula būtu jāpiemēro no 2021. gada 21. aprīļa,
                  
               IR PIEŅĒMUSI ŠO REGULU.
         I DAĻA
         
            VISPĀRĪGI NOTEIKUMI
         
         
            1. pants
            Priekšmets
            Šī regula papildina Regulas (ES) 2016/429 noteikumus par tādu dzīvnieku slimību profilaksi un kontroli, kuras ir pārnēsājamas uz dzīvniekiem vai cilvēkiem un noteiktas 5. panta 1. punktā, saistībā ar turētu sauszemes dzīvnieku, savvaļas sauszemes dzīvnieku un inkubējamu olu pārvietošanu Savienībā.
         
         
            2. pants
            Darbības joma
            
               1.   Šo regulu piemēro:
               
                           a)
                        
                        
                           turētiem un savvaļas sauszemes dzīvniekiem un inkubējamām olām;
                        
                     
                           b)
                        
                        
                           objektiem, kuros šādus dzīvniekus un inkubējamas olas tur vai kuros veic to savākšanas operācijas;
                        
                     
                           c)
                        
                        
                           operatoriem, kas tur šādus dzīvniekus un inkubējamas olas;
                        
                     
                           d)
                        
                        
                           operatoriem, kas pārvadā sauszemes dzīvniekus un inkubējamas olas;
                        
                     
                           e)
                        
                        
                           dalībvalstu kompetentajām iestādēm.
                        
                     
            
               2.   Regulas II daļu turētu sauszemes dzīvnieku un inkubējamu olu pārvietošanai piemēro tikai tad, ja pārvietošana notiek starp dalībvalstīm, izņemot 4.–6. pantu un 63. pantu, kuri attiecas arī uz turētu sauszemes dzīvnieku un inkubējamu olu pārvietošanu vienas dalībvalsts teritorijā.
            
         
         
            3. pants
            Definīcijas
            Šajā regulā piemēro šādas definīcijas:
            
                        1)
                     
                     
                        “transportlīdzeklis” ir ceļa vai dzelzceļa transportlīdzeklis, kuģis un gaisa kuģis;
                     
                  
                        2)
                     
                     
                        “konteiners” ir jebkurš sprosts, kaste, tvertne vai cita pietiekami izturīga konstrukcija, kas nav transportlīdzeklis un ko izmanto dzīvnieku vai olu pārvadāšanai;
                     
                  
                        3)
                     
                     
                        “vidiski izolēts audzēšanas objekts” ir objekts, kura konstrukcija apvienojumā ar stingriem biodrošības pasākumiem nodrošina, ka dzīvnieku audzēšana ir faktiski izolēta no saistītās infrastruktūras un no vides;
                     
                  
                        4)
                     
                     
                        “liellops” ir nagainis, kas pieder pie kādas Bison, Bos (arī Bos, Bibos, Novibos, Poephagus apakšģints) vai Bubalus ģints (arī Anoa apakšģints) sugas, un šādu sugu dzīvnieku krustošanās pēcnācējs;
                     
                  
                        5)
                     
                     
                        “no [slimības] brīvs objekts” ir objekts, kam statuss “brīvs no slimības” piešķirts saskaņā ar prasībām, kuras izklāstītas Deleģētajā regulā (ES) 2020/689;
                     
                  
                        6)
                     
                     
                        “statuss “brīvs no [slimības]” 
                           ” nozīmē, ka dalībvalsts vai tās zonas statusu “brīvs no slimības” saskaņā ar Regulas (ES) 2016/429 36. pantu ir apstiprinājusi Komisija;
                     
                  
                        7)
                     
                     
                        “nav ziņots par [slimību]” nozīmē, ka attiecībā ne uz vienu objektā turētu attiecīgas sugas dzīvnieku vai dzīvnieku grupu nav bijis par apstiprinātu klasificēta attiecīgās slimības gadījuma, kā arī ir izslēgtas jebkādas aizdomas par minēto slimību;
                     
                  
                        8)
                     
                     
                        “nokaušanai paredzēti [dzīvnieki]” ir turēti sauszemes dzīvnieki, ko tieši vai pēc savākšanas operācijas transportē uz kautuvi;
                     
                  
                        9)
                     
                     
                        “apstiprināts karantīnas objekts” ir objekts, kam piešķirts apstiprinājums saskaņā ar Deleģētās regulas (ES) 2019/2035 14. pantu;
                     
                  
                        10)
                     
                     
                        “apstiprināta izskaušanas programma” ir dalībvalstī vai tās zonā īstenota slimības izskaušanas programma, kuru saskaņā ar Regulas (ES) 2016/429 31. panta 3. punktu apstiprinājusi Komisija;
                     
                  
                        11)
                     
                     
                        “aita” ir nagainis, kas pieder pie kādas Ovis ģints sugas, un šādu sugu dzīvnieku krustošanās pēcnācējs;
                     
                  
                        12)
                     
                     
                        “kaza” ir nagainis, kas pieder pie kādas Capra ģints sugas, un šādu sugu dzīvnieku krustošanās pēcnācējs;
                     
                  
                        13)
                     
                     
                        “cūka” ir nagainis, kas pieder pie Regulas (ES) 2016/429 III pielikuma sarakstā norādītajām Suidae dzimtas sugām;
                     
                  
                        14)
                     
                     
                        “zirgs” ir nepārnadzis, kas pieder pie kādas Equus ģints (kura ietver zirgus, ēzeļus un zebras) sugas, un šādu sugu dzīvnieku krustošanās pēcnācējs;
                     
                  
                        15)
                     
                     
                        “kamielis” ir nagainis, kas pieder pie Regulas (ES) 2016/429 III pielikuma sarakstā norādītajām Camelidae dzimtas sugām;
                     
                  
                        16)
                     
                     
                        “briedis” ir nagainis, kas pieder pie Regulas (ES) 2016/429 III pielikuma sarakstā norādītajām Cervidae dzimtas sugām;
                     
                  
                        17)
                     
                     
                        “citi turēti nagaiņi” ir turēti nagaiņi, kas nav liellopi, aitas, kazas, cūkas, zirgi, kamieļi un brieži;
                     
                  
                        18)
                     
                     
                        “pret vektoriem aizsargāts objekts” ir daļa no objekta infrastruktūras vai visa objekta infrastruktūra, kas ar piemērotiem fiziskiem un pārvaldības līdzekļiem aizsargāta pret Culicoides uzbrukumiem un kam statusu “pret vektoriem aizsargāts objekts” piešķīrusi kompetentā iestāde saskaņā ar Deleģētās regulas (ES) 2020/689 44. pantu;
                     
                  
                        19)
                     
                     
                        “vektorbrīvs periods” ir periods, kura laikā kādā definētā apgabalā nav aktīvi Culicoides, un šāds periods noteikts saskaņā ar Deleģētās regulas (ES) 2020/689 V pielikuma II daļas 1. nodaļas 5. iedaļu;
                     
                  
                        20)
                     
                     
                        “vaislas mājputni” ir 72 stundas veci vai vecāki mājputni, kas paredzēti inkubējamo olu ražošanai;
                     
                  
                        21)
                     
                     
                        “produktīvie mājputni” ir 72 stundas veci vai vecāki mājputni, kurus audzē gaļas, pārtikas olu vai citu produktu ražošanai vai medījamo putnu krājumu atjaunošanai;
                     
                  
                        22)
                     
                     
                        “saime” ir visi mājputni vai nebrīvē turēti putni ar vienādu veselības statusu, kas tiek turēti vienā telpā vai vienā aplokā un veido vienu epidemioloģisko vienību; telpās turētu mājputnu gadījumā saime ir visi putni, kam ir kopīga gaisa telpa;
                     
                  
                        23)
                     
                     
                        “diennakti vecs cālis” ir jebkurš mājputns, kas jaunāks par 72 stundām;
                     
                  
                        24)
                     
                     
                        “noteiktas bezpatogēnu olas” ir inkubējamas olas, kas iegūtas no tādām vistu saimēm, kuras, kā aprakstīts Eiropas farmakopejā (16), ir brīvas no noteiktiem patogēniem, un olas paredzētas tikai diagnostikai, izpētei vai lietošanai farmācijā;
                     
                  
                        25)
                     
                     
                        “reģistrēts zirgu sugas dzīvnieks” ir:
                        
                                    a)
                                 
                                 
                                    pie Equus caballus un Equus asinus sugām piederīgs tīršķirnes vaislas dzīvnieks, kas ierakstīts vai atbilst ierakstīšanas kritērijiem tādas ciltsgrāmatas pamatdaļā, kuru izveidojusi saskaņā ar Regulas (ES) 2016/1012 4. vai 34. pantu atzīta šķirnes dzīvnieku audzētāju biedrība vai šķirnes dzīvnieku audzētāju institūcija;
                                 
                              
                                    b)
                                 
                                 
                                    turēts dzīvnieks, kas pieder pie sugas Equus caballus un ir reģistrēts vai nu tieši starptautiskā sacensību un sacīkšu zirgu pārvaldības asociācijā vai organizācijā, vai tās nacionālajā federācijā vai kādā no tās filiālēm (“reģistrēts zirgs”);
                                 
                              
                  
                        26)
                     
                     
                        “primāts” ir dzīvnieks, kas pieder pie primātu kārtas, izņemot cilvēku;
                     
                  
                        27)
                     
                     
                        “medus bite” ir dzīvnieks, kas pieder pie sugas Apis mellifera;
                     
                  
                        28)
                     
                     
                        “kamene” ir dzīvnieks, kas pieder pie Bombus ģints sugām;
                     
                  
                        29)
                     
                     
                        “suns” ir turēts dzīvnieks, kas pieder pie sugas Canis lupus;
                     
                  
                        30)
                     
                     
                        “kaķis” ir turēts dzīvnieks, kas pieder pie sugas Felis silvestris;
                     
                  
                        31)
                     
                     
                        “mājas sesks” ir turēts dzīvnieks, kas pieder pie sugas Mustela putorius furo;
                     
                  
                        32)
                     
                     
                        “citi gaļēdāji” ir dzīvnieki, kas pieder pie kārtas Carnivora, izņemot suņus, kaķus un mājas seskus;
                     
                  
                        33)
                     
                     
                        “ceļojošais cirks” ir izstāde vai gadatirgus, kurā iesaistīti dzīvnieki vai notiek dzīvnieku priekšnesumi un kuram paredzēts pārvietoties starp dalībvalstīm;
                     
                  
                        34)
                     
                     
                        “dzīvnieku priekšnesums” ir jebkura uzstāšanās, kurā izstādes vai gadatirgus vajadzībām iesaistīti dzīvnieki un kura var būt cirka priekšnesuma daļa;
                     
                  
                        35)
                     
                     
                        “pasta balodis” ir jebkurš balodis, kuru no baložu mājas transportē vai paredz transportēt uz citu dalībvalsti, kur to paredzēts palaist vaļā, lai tas varētu atlidot atpakaļ uz izcelsmes dalībvalsti.
                     
                  
         II DAĻA
         
            TURĒTU SAUSZEMES DZĪVNIEKU UN INKUBĒJAMU OLU PĀRVIETOŠANA SAVIENĪBĀ
         
         
            1. NODAĻA
         
         
            
               Vispārīgas prasības attiecībā uz turētu sauszemes dzīvnieku un inkubējamu olu pārvietošanu Savienībā
            
         
         
            1. iedaļa
         
         
            
               Slimību profilakses pasākumi attiecībā uz pārvadājumiem Savienībā, kas piemērojami papildus Regulā (ES) 2016/429 paredzētajiem pasākumiem
            
         
         
            4. pants
            Vispārīgas prasības attiecībā uz transportlīdzekļiem
            Attiecībā uz turētu sauszemes dzīvnieku vai inkubējamu olu pārvadāšanai paredzētajiem transportlīdzekļiem, bet izņemot transportlīdzekļus, kas paredzēti 6. pantā minēto sauszemes dzīvnieku pārvadāšanai, operatori (ieskaitot pārvadātājus) nodrošina, ka:
            
                        a)
                     
                     
                        tie ir konstruēti tā, lai:
                        
                                    i)
                                 
                                 
                                    no tiem nevarētu izbēgt dzīvnieki vai izkrist inkubējamās olas;
                                 
                              
                                    ii)
                                 
                                 
                                    būtu iespējams veikt transportlīdzekļa vietas, kurā atrodas dzīvnieki, vizuālu inspekciju;
                                 
                              
                                    iii)
                                 
                                 
                                    novērstu vai līdz minimumam samazinātu iespēju, ka varētu izbirt dzīvnieku ekskrementi, izlietoti pakaiši vai barība;
                                 
                              
                                    iv)
                                 
                                 
                                    mājputnu un nebrīvē turētu putnu gadījumā – novērstu vai līdz minimumam samazinātu iespēju, ka varētu izbirt to spalvas;
                                 
                              
                  
                        b)
                     
                     
                        tie pēc katras dzīvnieku, inkubējamu olu vai jebkura cita priekšmeta, kas varētu radīt dzīvnieku veselības risku, pārvadāšanas pēc iespējas drīz tiek tīrīti un dezinficēti un, ja nepieciešams, tīrīti un dezinficēti no jauna, un vienmēr pirms jaunu dzīvnieku vai inkubējamu olu iekraušanas transportlīdzekļi tiek izžāvēti vai tiem ļauj izžūt.
                     
                  
         
            5. pants
            Prasības attiecībā uz turētu sauszemes dzīvnieku un inkubējamu olu transportēšanas konteineriem
            
               1.   Attiecībā uz turētu sauszemes dzīvnieku un inkubējamu olu pārvadāšanas konteineriem, bet izņemot 6. pantā minēto sauszemes dzīvnieku pārvadāšanas konteinerus, operatori (ieskaitot pārvadātājus) nodrošina, ka:
               
                           a)
                        
                        
                           tie atbilst 4. panta a) punkta prasībām;
                        
                     
                           b)
                        
                        
                           tajos ir tikai vienas sugas, kategorijas, tipa un vienāda veselības statusa dzīvnieki vai inkubējamas olas;
                        
                     
                           c)
                        
                        
                           tie ir:
                           
                                       i)
                                    
                                    
                                       nelietoti un šim nolūkam speciāli izstrādāti vienreizlietojamie konteineri, kas pēc pirmās izmantošanas jāiznīcina;
                                       vai
                                    
                                 
                                       ii)
                                    
                                    
                                       tie pēc lietošanas un pirms jebkādas turpmākas lietošanas ir iztīrīti, dezinficēti un izžāvēti vai tiem atļauts nožūt.
                                    
                                 
                     
            
               2.   Mājputnu un inkubējamu olu gadījumā operatori (ieskaitot pārvadātājus) nodrošina, ka uz konteineriem, kuros transportlīdzeklī tiek pārvadāti turēti mājputni un inkubējamas olas, ir šādas norādes:
               
                           a)
                        
                        
                           attiecībā uz diennakti veciem cāļiem un inkubējamām olām:
                           
                                       i)
                                    
                                    
                                       izcelsmes dalībvalsts nosaukums;
                                    
                                 
                                       ii)
                                    
                                    
                                       izcelsmes objekta apstiprinājuma vai reģistrācijas numurs;
                                    
                                 
                                       iii)
                                    
                                    
                                       attiecīgā mājputnu suga;
                                    
                                 
                                       iv)
                                    
                                    
                                       dzīvnieku vai inkubējamo olu skaits;
                                    
                                 
                     
                           b)
                        
                        
                           attiecībā uz vaislas mājputniem un produktīvajiem mājputniem – izcelsmes objekta apstiprinājuma vai reģistrācijas numurs.
                        
                     
            
               3.   Attiecībā uz medus bišu mātēm, kuras transportē saskaņā ar 49. pantā paredzēto atkāpi, operatori (ieskaitot pārvadātājus) nodrošina, ka uzreiz pēc oficiālā veterinārārsta veiktās vizuālās apskates, kas vajadzīga veselības sertificēšanas nolūkā, konteinerus vai visu sūtījumu pārklāj ar smalku linumu, kura acu izmērs nepārsniedz 2 mm.
            
            
               4.   Attiecībā uz kamenēm, kuras nāk no vidiski izolētiem kameņu audzēšanas objektiem, operatori (ieskaitot pārvadātājus) pārvadāšanas laikā nodrošina to izolēšanu atsevišķās epidemioloģiskajās vienībās, katru saimi ievietojot slēgtā konteinerā, kurš ir vai nu jauns, vai pirms lietošanas iztīrīts un dezinficēts.
            
         
         
            6. pants
            Atbrīvojumi no prasībām attiecībā uz transportlīdzekļiem un konteineriem, kuros pārvadā turētus sauszemes dzīvniekus un inkubējamas olas
            
               1.   Regulas 4. un 5. pantā noteiktās prasības nepiemēro, transportējot šādus dzīvniekus:
               
                           a)
                        
                        
                           sauszemes dzīvniekus, kuri tiek turēti ceļojošo cirku un dzīvnieku priekšnesumu vajadzībām;
                        
                     
                           b)
                        
                        
                           Regulas (ES) 2016/429 I pielikuma A daļā uzskaitīto sugu dzīvniekus, ja tos nekomerciālos nolūkos pārvadā lielākā skaitā, nekā atļauts saskaņā ar minētās regulas 246. panta 1. un 2. punktu;
                        
                     
                           c)
                        
                        
                           Regulas (ES) 2016/429 I pielikuma B daļā uzskaitīto sugu dzīvniekus, ja tos nekomerciālos nolūkos pārvadā lielākā skaitā, nekā attiecībā uz šīm sugām atļauts, un ja noteikumi par maksimālo atļauto attiecīgās sugas lolojumdzīvnieku skaitu pieņemti saskaņā ar 246. panta 3. punktu.
                        
                     
            
               2.   Regulas 4. panta b) punkta un 5. panta 1. punkta b) un c) apakšpunkta prasības nepiemēro attiecībā uz zirgu pārvadājumiem vienas dalībvalsts teritorijā, izņemot gadījumus, kad tie ir paredzēti nokaušanai.
            
            
               3.   Kompetentā iestāde var lemt par 4. panta b) punkta prasību nepiemērošanu, ja pārvadāšana notiek:
               
                           a)
                        
                        
                           viena objekta teritorijā ar nosacījumu, ka:
                           
                                       i)
                                    
                                    
                                       pārvadātos dzīvniekus tur objektā un pārvadājumu veic šā objekta operators;
                                       un
                                    
                                 
                                       ii)
                                    
                                    
                                       transportlīdzekļi, ko izmanto turētu sauszemes dzīvnieku pārvadāšanai, pirms izbraukšanas no objekta tiek tīrīti un dezinficēti;
                                    
                                 vai
                        
                     
                           b)
                        
                        
                           starp vienā dalībvalstī esošiem objektiem ar nosacījumu, ka:
                           
                                       i)
                                    
                                    
                                       objekti pieder pie vienas piegādes ķēdes;
                                       un
                                    
                                 
                                       ii)
                                    
                                    
                                       transportlīdzekļi, ko izmanto turētu sauszemes dzīvnieku pārvadāšanai, katras dienas beigās tiek tīrīti un dezinficēti, ja attiecīgajā dienā tajos ir pārvadāti dzīvnieki.
                                    
                                 
                     
            
               4.   Regulas 4. pantā un 5. panta 1. un 2. punktā noteiktās prasības nepiemēro attiecībā uz medus bišu un kameņu pārvadājumiem.
            
         
         
            2. iedaļa
         
         
            
               Ar vakcināciju saistītas papildprasības, kas attiecas uz sauszemes dzīvnieku pārvietošanu uz citām dalībvalstīm
            
         
         
            7. pants
            Prasības par vakcināciju pret A kategorijas slimībām attiecībā uz sauszemes dzīvnieku un inkubējamu olu pārvietošanu uz citu dalībvalsti
            Ja izcelsmes dalībvalsts sākusi vakcinēšanu pret kādu A kategorijas slimību, operatori sauszemes dzīvniekus un inkubējamas olas uz citu dalībvalsti pārvieto tikai tad, ja šie dzīvnieki un inkubējamās olas atbilst specifiskiem nosacījumiem, kuri attiecīgajai A kategorijas slimībai un saistībā ar šo slimību sarakstā norādīto sugu dzīvniekiem noteikti saskaņā ar Regulas (ES) 2016/429 47. pantu.
         
         
            3. iedaļa
         
         
            
               Papildprasības attiecībā uz tādu kautuvju operatoriem, kas turētus sauszemes dzīvniekus saņem no citām dalībvalstīm
            
         
         
            8. pants
            Maksimālais termiņš, kura laikā jānokauj turēti nagaiņi un mājputni, kas ievesti no citām dalībvalstīm
            Kautuvju operatori nodrošina, ka no citas dalībvalsts saņemtus turētus nagaiņus un mājputnus nokauj vēlākais 72 stundu laikā pēc ievešanas kautuvē.
         
         
            9. pants
            Riska mazināšanas papildpasākumi, kas jāpilda kautuvju operatoriem
            
               1.   Kautuvju operatori nodrošina, ka attiecībā uz infekciozā katarālā drudža vīrusa (1.–24. serotipa) infekciju sarakstā norādīto sugu dzīvniekus, kuri ievesti no citas dalībvalsts, nokauj ne vēlāk kā 24 stundas pēc to ievešanas kautuvē, ja vien šie dzīvnieki neatbilst vismaz vienam no šādiem kritērijiem:
               
                           a)
                        
                        
                           attiecībā uz dzīvniekiem ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                           vai
                        
                     
                           b)
                        
                        
                           tie atbilst nosacījumiem, uz kuriem ir atsauce Deleģētās regulas (ES) 2020/689 43. panta 2. punktā un par kuriem panākta vienošanās ar galamērķa dalībvalsts kompetento iestādi.
                        
                     
            
               2.   Papildus 1. punkta prasībām, ja attiecībā uz infekciozā katarālā drudža vīrusa (1.–24. serotipa) infekciju sarakstā norādīto sugu dzīvniekus transportē caur citu dalībvalsti un neizpilda vismaz vienu no 32. panta 1. punkta a) līdz c) apakšpunktā vai 32. panta 2. punktā paredzētajiem nosacījumiem, kautuvju operatori nodrošina, ka šādus dzīvniekus nokauj ne vēlāk kā 24 stundas pēc to ievešanas kautuvē.
            
         
         
            2. NODAĻA
         
         
            
               Dzīvnieku veselības papildprasības turētu nagaiņu pārvietošanai uz citām dalībvalstīm
            
         
         
            1. iedaļa
         
         
            
               Liellopi
            
         
         
            10. pants
            Prasības turētu liellopu pārvietošanai uz citām dalībvalstīm
            
               1.   Operatori turētus liellopus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi ir uzturējušies objektā, un šajā periodā tiem nav bijis saskares ar turētiem liellopiem, kam ir zemāks veselības statuss vai kam ar dzīvnieku veselību saistītu iemeslu dēļ noteikti pārvietošanas ierobežojumi, vai ar turētiem dzīvniekiem no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           dzīvnieki ir no objekta, kas bez vakcinācijas ir brīvs no Brucella abortus, B. melitensis un B. suis infekcijas attiecībā uz liellopiem, kā arī ir izpildīts viens no šādiem nosacījumiem:
                           
                                       i)
                                    
                                    
                                       objekts atrodas tādā dalībvalstī vai tās zonā, kam attiecībā uz liellopu populāciju ir statuss “brīva no Brucella abortus, B. melitensis un B. suis infekcijas”;
                                       vai
                                    
                                 
                                       ii)
                                    
                                    
                                       dzīvniekiem, izmantojot pēdējo 30 dienu laikā pirms pārvietošanas ņemtu paraugu un – attiecībā uz sievišķās kārtas dzīvniekiem pēc atnešanās – vismaz 30 dienas pēc atnešanās ņemtu paraugu, ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                                       vai
                                    
                                 
                                       iii)
                                    
                                    
                                       dzīvnieki ir jaunāki par 12 mēnešiem;
                                       vai
                                    
                                 
                                       iv)
                                    
                                    
                                       dzīvnieki ir kastrēti;
                                    
                                 
                     
                           d)
                        
                        
                           dzīvnieki nāk no objekta, kas ir brīvs no Mycobacterium tuberculosis kompleksa (M. bovis, M. caprae un M. tuberculosis) infekcijas, un ir izpildīts vismaz viens no šādiem nosacījumiem:
                           
                                       i)
                                    
                                    
                                       objekts atrodas tādā dalībvalstī vai tās zonā, kam ir statuss “brīva no Mycobacterium tuberculosis kompleksa (M. bovis, M. caprae un M. tuberculosis) infekcijas”;
                                       vai
                                    
                                 
                                       ii)
                                    
                                    
                                       pēdējo 30 dienu laikā pirms pārvietošanas dzīvniekiem ar kādu no I pielikuma 2. daļā dotajām diagnostikas metodēm ir veikts tests Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai, un iegūtie rezultāti ir negatīvi;
                                       vai
                                    
                                 
                                       iii)
                                    
                                    
                                       dzīvnieki ir jaunāki par 6 nedēļām;
                                    
                                 
                     
                           e)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           f)
                        
                        
                           dzīvnieki ir no objekta, ap kuru vismaz 150 km rādiusā pēdējo divu gadu laikā pirms pārvietošanas nav ziņots par tādu turētu dzīvnieku inficēšanos ar epizootiskās hemorāģiskās slimības vīrusu, kuri pieder pie sugām, kuras attiecībā uz minēto slimību norādītas sarakstā;
                        
                     
                           g)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           h)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie nāk no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           i)
                        
                        
                           izņemot gadījumus, kad turētus liellopus pārvieto saskaņā ar 11. panta 4. punkta, 12. panta 4. punkta un 13. panta nosacījumiem, attiecībā uz dzīvniekiem ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                        
                     
                           j)
                        
                        
                           attiecīgā gadījumā ir izpildīti 32. un 33. pantā paredzētie nosacījumi.
                        
                     
            
               2.   Šā panta 1. punktā paredzētos noteikumus nepiemēro nokaušanai paredzētiem turētiem liellopiem, kas minēti 14. pantā.
            
         
         
            11. pants
            Papildprasības turētu liellopu pārvietošanai uz tādām citām dalībvalstīm vai to zonām, kurām attiecībā uz konkrētām slimībām ir statuss “brīva no slimības”
            
               1.   Operatori turētus liellopus uz citu dalībvalsti vai tās zonu, kam ir statuss “brīva no govju enzootiskās leikozes”, pārvieto tikai tad, ja attiecībā uz šiem dzīvniekiem ir izpildītas 10. panta prasības un šādas vai nu a), vai b) apakšpunktā minētās prasības:
               
                           a)
                        
                        
                           dzīvnieki ir no objekta, kas ir brīvs no govju enzootiskās leikozes;
                           vai
                        
                     
                           b)
                        
                        
                           – gadījumos, kad dzīvnieki ir no objekta, kas nav brīvs no govju enzootiskās leikozes – pēdējo 24 mēnešu laikā pirms dzīvnieku pārvietošanas objektā nav ziņots par govju enzootisko leikozi, un:
                           
                                       i)
                                    
                                    
                                       ja dzīvnieki ir vecāki par 24 mēnešiem – tiem ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi:
                                       
                                                   —
                                                
                                                
                                                   izmantojot paraugus, kas vismaz ar četru mēnešu intervālu ņemti divos piegājienos, dzīvniekus šajā laikā turot izolācijā no citiem objektā esošiem liellopiem,
                                                   vai
                                                
                                             
                                                   —
                                                
                                                
                                                   izmantojot paraugu, kas ņemts pēdējo 30 dienu laikā pirms pārvietošanas; un visiem objektā turētajiem liellopiem, kas vecāki par 24 mēnešiem, izmantojot paraugus, kas divos piegājienos vismaz ar četru mēnešu intervālu ņemti pēdējo 12 mēnešu laikā pirms dzīvnieku pārvietošanas, ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi;
                                                
                                             vai
                                    
                                 
                                       ii)
                                    
                                    
                                       ja dzīvnieki ir jaunāki par 24 mēnešiem – tie dzimuši mātītei, kurai, izmantojot pēdējo 12 mēnešu laikā pirms dzīvnieku pārvietošanas divos piegājienos vismaz ar četru mēnešu intervālu ņemtus paraugus, ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi.
                                    
                                 
                     
            
               2.   Operatori turētus liellopus uz citām dalībvalstīm vai to zonām, kam ir statuss “brīva no govju infekciozā rinotraheīta/infekciozā pustulozā vulvovaginīta”, pārvieto tikai tad, ja attiecībā uz šiem dzīvniekiem ir izpildītas 10. panta prasības un tie nav vakcinēti pret govju infekciozo rinotraheītu/infekciozo pustulozo vulvovaginītu, kā arī ir izpildītas šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no govju infekciozā rinotraheīta/infekciozā pustulozā vulvovaginīta, tad:
                           vai nu
                           
                                       i)
                                    
                                    
                                       objekts atrodas dalībvalstī vai tās zonā, kam ir statuss “brīva no govju infekciozā rinotraheīta/infekciozā pustulozā vulvovaginīta”;
                                       vai
                                    
                                 
                                       ii)
                                    
                                    
                                       dzīvnieki vismaz 30 dienas pirms pārvietošanas ir turēti karantīnā, un tiem, izmantojot pēdējo 15 dienu laikā pirms dzīvnieku pārvietošanas ņemtu paraugu, ar kādu no I pielikuma 5. daļā dotajām diagnostikas metodēm ir veikts seroloģisks tests, ar ko nosaka antivielas pret liellopu herpes 1. tipa vīrusu (veselu vīrusu) (BoHV-1), un iegūtais rezultāts ir negatīvs;
                                    
                                 
                     
                           b)
                        
                        
                           ja dzīvnieki ir no objekta, kas nav brīvs no govju infekciozā rinotraheīta/infekciozā pustulozā vulvovaginīta, tad tie vismaz 30 dienas pirms pārvietošanas ir turēti apstiprinātā karantīnas objektā, un tiem, izmantojot ne mazāk kā 21 dienu pēc karantīnas sākuma ņemtu paraugu, ar kādu no I pielikuma 5. daļā dotajām diagnostikas metodēm ir veikts seroloģisks tests, ar ko nosaka antivielas pret veselu BoHV-1, un iegūtais rezultāts ir negatīvs.
                        
                     
            
               3.   Operatori turētus liellopus uz citām dalībvalstīm vai to zonām, kam ir statuss “brīva no govju virusālās diarejas”, pārvieto tikai tad, ja attiecībā uz šiem dzīvniekiem ir izpildītas 10. panta prasības un tie nav vakcinēti pret govju virusālo diareju, kā arī ir izpildītas šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no govju virusālās diarejas, tad:
                           
                                       i)
                                    
                                    
                                       objekts atrodas vai nu dalībvalstī, vai tās zonā, kam ir statuss “brīva no govju virusālās diarejas”, vai ir ticis pakļauts testēšanas režīmam, kas minēts Deleģētās regulas (ES) 2020/689 IV pielikuma VI daļas 1. nodaļas 2. iedaļas 1. punkta c) apakšpunkta ii) vai iii) punktā; minētais testēšanas režīms īstenots četru pēdējo mēnešu laikā pirms dzīvnieku pārvietošanas, un iegūtie rezultāti ir negatīvi;
                                       vai
                                    
                                 
                                       ii)
                                    
                                    
                                       dzīvnieki pirms pārvietošanas ir individuāli testēti, lai izslēgtu govju virusālās diarejas vīrusa klātbūtni;
                                    
                                 
                     
                           b)
                        
                        
                           ja dzīvnieki ir no objekta, kas nav brīvs no govju virusālās diarejas, tad tiem ar kādu no I pielikuma 6. daļā dotajām diagnostikas metodēm ir veikts tests govju virusālās diarejas vīrusa antigēna vai genoma noteikšanai, un iegūtie rezultāti ir negatīvi, un
                           vai nu
                           
                                       i)
                                    
                                    
                                       dzīvnieki vismaz 21 dienu ilgu laikposmu pirms pārvietošanas ir turēti apstiprinātā karantīnas objektā un – attiecībā uz grūsnām mātītēm – tām, izmantojot paraugus, kas ņemti ne mazāk kā 21 dienu pēc karantīnas sākuma, ar kādu no I pielikuma 6. daļā dotajām diagnostikas metodēm ir veikts seroloģisks tests govju virusālās diarejas vīrusa antivielu noteikšanai, un iegūtie rezultāti ir negatīvi;
                                       vai
                                    
                                 
                                       ii)
                                    
                                    
                                       dzīvniekiem, izmantojot paraugus, kas ņemti vai nu pirms dzīvnieku pārvietošanas, vai – attiecībā uz grūsnām mātītēm – pirms apsēklošanas, kura ir esošās grūsnības pamatā, ar kādu no I pielikuma 6. daļā dotajām diagnostikas metodēm ir veikts seroloģisks tests govju virusālās diarejas vīrusa antivielu noteikšanai, un iegūtie rezultāti ir pozitīvi.
                                    
                                 
                     
            
               4.   Atkāpjoties no 10. panta 1. punkta i) apakšpunkta, izcelsmes dalībvalsts kompetentā iestāde turētus liellopus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu, kam ir statuss “brīva no infekciozā katarālā drudža vīrusa (1.–24. serotipa) infekcijas”, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kuri minēti Deleģētās regulas (ES) 2020/689 43. panta 2. punktā.
            
            
               5.   Šā panta 1.–4. punktā paredzētos noteikumus nepiemēro nokaušanai paredzētiem turētiem liellopiem, kas minēti 14. pantā.
            
         
         
            12. pants
            Papildprasības turētu liellopu pārvietošanai uz tādām citām dalībvalstīm vai to zonām, kurām ir apstiprinātas izskaušanas programmas attiecībā uz konkrētām slimībām
            
               1.   Operatori turētus liellopus uz citu dalībvalsti vai tās zonu, kurā tiek īstenota apstiprināta govju enzootiskās leikozes izskaušanas programma, pārvieto tikai tad, ja attiecībā uz šiem dzīvniekiem ir izpildītas 10. panta prasības un šādas vai nu a), vai b) apakšpunktā minētās prasības:
               
                           a)
                        
                        
                           dzīvnieki ir no objekta, kas ir brīvs no govju enzootiskās leikozes;
                           vai
                        
                     
                           b)
                        
                        
                           gadījumos, kad dzīvnieki ir no objekta, kas nav brīvs no govju enzootiskās leikozes – pēdējo 24 mēnešu laikā pirms dzīvnieku pārvietošanas objektā nav ziņots par govju enzootisko leikozi, un:
                           
                                       i)
                                    
                                    
                                       ja dzīvnieki ir vecāki par 24 mēnešiem – tiem ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi:
                                       vai nu
                                       
                                                   —
                                                
                                                
                                                   izmantojot paraugus, kas vismaz ar četru mēnešu intervālu ņemti divos piegājienos, dzīvniekus šajā laikā turot izolācijā no citiem objektā esošiem liellopiem,
                                                   vai
                                                
                                             
                                                   —
                                                
                                                
                                                   izmantojot paraugus, kas ņemti pēdējo 30 dienu laikā pirms pārvietošanas, un ievērojot nosacījumu, ka visiem objektā turētajiem liellopiem, kas vecāki par 24 mēnešiem, izmantojot paraugus, kas divos piegājienos vismaz ar četru mēnešu intervālu ņemti pēdējo 12 mēnešu laikā pirms dzīvnieku pārvietošanas, ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi;
                                                
                                             vai
                                    
                                 
                                       ii)
                                    
                                    
                                       ja dzīvnieki ir jaunāki par 24 mēnešiem – tie dzimuši mātītei, kurai, izmantojot pēdējo 12 mēnešu laikā pirms dzīvnieku pārvietošanas divos piegājienos vismaz ar četru mēnešu intervālu ņemtus paraugus, ar kādu no I pielikuma 4. daļā dotajām diagnostikas metodēm ir veikts seroloģisks tests govju enzootiskās leikozes noteikšanai, un iegūtie rezultāti ir negatīvi.
                                    
                                 
                     
            
               2.   Operatori turētus liellopus uz citu dalībvalsti vai tās zonu, kurā tiek īstenota apstiprināta programma govju infekciozā rinotraheīta/infekciozā pustulozā vulvovaginīta izskaušanai, pārvieto tikai tad, ja attiecībā uz šiem dzīvniekiem ir izpildītas 10. panta prasības un šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no govju infekciozā rinotraheīta/infekciozā pustulozā vulvovaginīta, tad:
                           vai nu
                           
                                       i)
                                    
                                    
                                       objekts atrodas dalībvalstī vai tās zonā, kam ir statuss “brīva no govju infekciozā rinotraheīta/infekciozā pustulozā vulvovaginīta”;
                                       vai
                                    
                                 
                                       ii)
                                    
                                    
                                       objekts atrodas dalībvalstī vai tās zonā, kurā tiek īstenota apstiprināta programma govju infekciozā rinotraheīta/infekciozā pustulozā vulvovaginīta izskaušanai;
                                       vai
                                    
                                 
                                       iii)
                                    
                                    
                                       dzīvnieki vismaz 30 dienas pirms pārvietošanas ir turēti karantīnā, un tiem, izmantojot pēdējo 15 dienu laikā pirms pārvietošanas ņemtu paraugu, ar kādu no I pielikuma 5. daļā dotajām diagnostikas metodēm ir veikts seroloģisks tests, ar ko nosaka antivielas pret veselu BoHV-1, vai – ja dzīvnieki ir vakcinēti ar deletēta gE gēna vakcīnu, – antivielas pret BoHV-1 gE proteīnu, un iegūtais rezultāts ir negatīvs;
                                       vai
                                    
                                 
                                       iv)
                                    
                                    
                                       dzīvnieku pārvietošanas galamērķis ir objekts, kas liellopus tur gaļas ražošanai, un tajā dzīvniekiem nav saskares ar liellopiem no citiem objektiem, un no šā objekta tos pārvieto tieši uz kautuvi;
                                    
                                 vai
                        
                     
                           b)
                        
                        
                           ja dzīvnieki ir no objekta, kas nav brīvs no govju infekciozā rinotraheīta/infekciozā pustulozā vulvovaginīta, tad tie vismaz 30 dienas pirms pārvietošanas ir turēti apstiprinātā karantīnas objektā, un tiem, izmantojot ne mazāk kā 21 dienu pēc karantīnas sākuma ņemtu paraugu, ar kādu no I pielikuma 5. daļā dotajām diagnostikas metodēm ir veikts seroloģisks tests, ar ko nosaka antivielas pret veselu BoHV-1, un iegūtais rezultāts ir negatīvs.
                        
                     
            
               3.   Operatori turētus liellopus uz citu dalībvalsti vai tās zonu, kurā tiek īstenota apstiprināta govju virusālās diarejas izskaušanas programma, pārvieto tikai tad, ja attiecībā uz šiem dzīvniekiem ir izpildītas 10. panta prasības un šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no govju virusālās diarejas, tad:
                           
                                       i)
                                    
                                    
                                       objekts atrodas dalībvalstī vai tās zonā, kam ir statuss “brīva no govju virusālās diarejas”;
                                       vai
                                    
                                 
                                       ii)
                                    
                                    
                                       objekts atrodas dalībvalstī vai tās zonā, kurā tiek īstenota apstiprināta govju virusālās diarejas izskaušanas programma;
                                       vai
                                    
                                 
                                       iii)
                                    
                                    
                                       objekts ir ticis pakļauts testēšanas režīmam, kas minēts Deleģētās regulas (ES) 2020/689 IV pielikuma VI daļas 1. nodaļas 2. iedaļas 1. punkta c) apakšpunkta ii) vai iii) punktā; minētais testēšanas režīms īstenots četru pēdējo mēnešu laikā pirms dzīvnieku pārvietošanas, un iegūtie rezultāti ir negatīvi,
                                       vai
                                    
                                 
                                       iv)
                                    
                                    
                                       dzīvnieki pirms pārvietošanas ir individuāli testēti, lai izslēgtu govju virusālās diarejas vīrusa klātbūtni;
                                       vai
                                    
                                 
                                       v)
                                    
                                    
                                       dzīvnieku pārvietošanas galamērķis ir objekts, kas liellopus tur gaļas ražošanai, un dzīvniekus tajā tur atsevišķi no liellopiem, kuri nākuši no citiem objektiem, un no šā objekta tos pārvieto tieši uz kautuvi;
                                    
                                 
                     
                           b)
                        
                        
                           ja dzīvnieki ir no objekta, kas nav brīvs no govju virusālās diarejas, tad tiem ar kādu no I pielikuma 6. daļā dotajām diagnostikas metodēm ir veikts tests govju virusālās diarejas vīrusa antigēna vai genoma noteikšanai, un iegūtie rezultāti ir negatīvi;
                           un
                           
                                       i)
                                    
                                    
                                       dzīvnieki vai nu vismaz 21 dienu ilgu laikposmu pirms pārvietošanas ir turēti apstiprinātā karantīnas objektā un – attiecībā uz grūsnām mātītēm – tām, izmantojot paraugus, kas ņemti ne mazāk kā 21 dienu pēc karantīnas sākuma, ar kādu no I pielikuma 6. daļā dotajām diagnostikas metodēm ir veikts seroloģisks tests govju virusālās diarejas vīrusa antivielu noteikšanai, un iegūtie rezultāti ir negatīvi;
                                       vai
                                    
                                 
                                       ii)
                                    
                                    
                                       dzīvniekiem, izmantojot paraugus, kas ņemti vai nu pirms dzīvnieku pārvietošanas, vai – attiecībā uz grūsnām mātītēm – pirms apsēklošanas, kura ir esošās grūsnības pamatā, ar kādu no I pielikuma 6. daļā dotajām diagnostikas metodēm ir veikts seroloģisks tests govju virusālās diarejas vīrusa antivielu noteikšanai, un iegūtie rezultāti ir pozitīvi.
                                    
                                 
                     
            
               4.   Atkāpjoties no 10. panta 1. punkta i) apakšpunkta, izcelsmes dalībvalsts kompetentā iestāde turētus liellopus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu, kurā tiek īstenota apstiprināta programma infekciozā katarālā drudža vīrusa (1.–24. serotipa) infekcijas izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kuri minēti Deleģētās regulas (ES) 2020/689 43. panta 2. punktā.
            
            
               5.   Šā panta 1.–4. punktā paredzētos noteikumus nepiemēro nokaušanai paredzētiem turētiem liellopiem, kas minēti 14. pantā.
            
         
         
            13. pants
            Atkāpes, ko piemēro turētu liellopu pārvietošanai uz tādām dalībvalstīm vai to zonām, kurām nav piešķirts statuss “brīva no infekciozā katarālā drudža vīrusa infekcijas” un kurās netiek īstenota apstiprināta programma minētās slimības izskaušanai
            Atkāpjoties no 10. panta 1. punkta i) apakšpunkta, izcelsmes dalībvalsts kompetentā iestāde turētus liellopus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu, kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
         
         
            14. pants
            Atkāpe attiecībā uz tādu turētu liellopu pārvietošanu uz citām dalībvalstīm, kas paredzēti nokaušanai
            Atkāpjoties no 10., 11. un 12. panta prasībām, operatori drīkst pārvietot uz citu dalībvalsti nokaušanai paredzētus turētus liellopus, ja vien ir izpildītas šādas prasības:
            
                        a)
                     
                     
                        dzīvnieki:
                        vai nu
                        
                                    i)
                                 
                                 
                                    ir no objekta, kas ar vai bez vakcinācijas ir brīvs no Brucella abortus, B. melitensis un B. suis infekcijas attiecībā uz liellopiem;
                                    vai
                                 
                              
                                    ii)
                                 
                                 
                                    ir kastrēti;
                                    vai
                                 
                              
                                    iii)
                                 
                                 
                                    ir nekastrēti liellopi, kas vecāki par 12 mēnešiem, un tiem, izmantojot pēdējo 30 dienu laikā pirms pārvietošanas ņemtu paraugu un – attiecībā uz sievišķās kārtas dzīvniekiem pēc atnešanās – vismaz 30 dienas pēc atnešanās ņemtu paraugu, ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                                 
                              
                  
                        b)
                     
                     
                        dzīvnieki vai nu:
                        
                                    i)
                                 
                                 
                                    ir no objekta, kas ir brīvs no Mycobacterium tuberculosis kompleksa (M. bovis, M. caprae un M. tuberculosis) infekcijas;
                                    vai
                                 
                              
                                    ii)
                                 
                                 
                                    pēdējo 30 dienu laikā pirms pārvietošanas tiem ar kādu no I pielikuma 2. daļā dotajām diagnostikas metodēm ir veikts tests Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai, un iegūtie rezultāti ir negatīvi;
                                 
                              
                  
                        c)
                     
                     
                        dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                     
                  
                        d)
                     
                     
                        dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                     
                  
                        e)
                     
                     
                        dzīvnieki ir no objekta, kurā pēdējo 30 dienu laikā pirms pārvietošanas nav ziņots par infekciozā katarālā drudža vīrusa (1.–24. serotipa) infekciju.
                     
                  
         
            2. iedaļa
         
         
            
               Aitas un kazas
            
         
         
            15. pants
            Prasības turētu aitu un kazu pārvietošanai uz citām dalībvalstīm
            
               1.   Operatori turētas aitas un kazas uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi ir uzturējušies objektā, un šajā periodā tiem nav bijis saskares ar turētām aitām un kazām, kam ir zemāks veselības statuss vai kam ar dzīvnieku veselību saistītu iemeslu dēļ noteikti pārvietošanas ierobežojumi, vai ar turētiem dzīvniekiem no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           izņemot gadījumus, kad pārvietošana notiek saskaņā ar 16. pantu, dzīvnieki ir no objekta, kas bez vakcinācijas ir brīvs no Brucella abortus, B. melitensis un B. suis infekcijas attiecībā uz aitām un kazām, un
                           vai nu
                           
                                       i)
                                    
                                    
                                       objekts atrodas tādā dalībvalstī vai tās zonā, kam attiecībā uz aitu un kazu populāciju ir statuss “brīva no Brucella abortus, B. melitensis un B. suis infekcijas”;
                                       vai
                                    
                                 
                                       ii)
                                    
                                    
                                       dzīvniekiem, izmantojot pēdējo 30 dienu laikā pirms pārvietošanas ņemtu paraugu un – attiecībā uz sievišķās kārtas dzīvniekiem pēc atnešanās – vismaz 30 dienas pēc atnešanās ņemtu paraugu, ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                                       vai
                                    
                                 
                                       iii)
                                    
                                    
                                       dzīvnieki ir jaunāki par 6 mēnešiem;
                                       vai
                                    
                                 
                                       iv)
                                    
                                    
                                       dzīvnieki ir kastrēti;
                                    
                                 
                     
                           d)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           e)
                        
                        
                           dzīvnieki ir no objekta, ap kuru vismaz 150 km rādiusā pēdējo divu gadu laikā pirms pārvietošanas nav ziņots par tādu turētu dzīvnieku inficēšanos ar epizootiskās hemorāģiskās slimības vīrusu, kuri pieder pie sugām, kuras attiecībā uz minēto slimību norādītas sarakstā;
                        
                     
                           f)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           g)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie nāk no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           h)
                        
                        
                           izņemot gadījumus, kad dzīvniekus pārvieto saskaņā ar 17. pantu, attiecībā uz tiem ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                        
                     
                           i)
                        
                        
                           attiecīgā gadījumā ir izpildīti 32. un 33. pantā paredzētie nosacījumi.
                        
                     
            
               2.   Operatori turētas aitas uz citu dalībvalsti pārvieto tikai tad, ja ir izpildītas 1. punkta prasības un tās ir no objekta, kurā pēdējo 42 dienu laikā pirms pārvietošanas nav ziņots par Mycobacterium tuberculosis kompleksa (M. bovis, M. caprae un M. tuberculosis) infekciju.
            
            
               3.   Operatori turētas kazas uz citu dalībvalsti pārvieto tikai tad, ja ir izpildītas 1. punkta prasības un tās ir no objekta, kurā vismaz pēdējo 12 mēnešu laikā pirms dzīvnieku pārvietošanas attiecībā uz objektā turētajām kazām saskaņā ar II pielikuma 1. daļas 1. un 2. punktu ir veikta Mycobacterium tuberculosis kompleksa (M. bovis, M. caprae un M. tuberculosis) infekcijas uzraudzība, un šajā periodā:
               
                           i)
                        
                        
                           šā panta 1. punkta a) apakšpunktā minētajā objektā kazas ir tikušas ievestas tikai no tādiem objektiem, kuri piemēro šajā punktā paredzētos pasākumus;
                        
                     
                           ii)
                        
                        
                           gadījumā, ja ir ziņots par objektā turēto kazu inficēšanos ar Mycobacterium tuberculosis kompleksu (M. bovis, M. caprae un M. tuberculosis), ir veikti pasākumi saskaņā ar II pielikuma 1. daļas 3. punktu.
                        
                     
            
               4.   Operatori turētas nekastrētas vīrišķās kārtas aitas uz citu dalībvalsti pārvieto tikai tad, ja ir izpildītas 1. un 2. punktā paredzētās un šādas turpmāk minētās prasības:
               
                           a)
                        
                        
                           dzīvnieki ir no objekta, kurā pēdējo 12 mēnešu laikā pirms pārvietošanas nav ziņots par infekciozo epididimītu (Brucella ovis);
                        
                     
                           b)
                        
                        
                           dzīvniekiem, izmantojot paraugu, kas ņemts pēdējo 30 dienu laikā pirms pārvietošanas, ir veikts seroloģisks tests infekciozā epididimīta (Brucella ovis) noteikšanai, un iegūtie rezultāti ir negatīvi.
                        
                     
            
               5.   Šā panta 1.–4. punktā paredzētos noteikumus nepiemēro nokaušanai paredzētām turētām aitām un kazām, kas minētas 18. pantā.
            
         
         
            16. pants
            Atkāpe attiecībā uz turētu aitu un kazu pārvietošanu uz citām dalībvalstīm vai to zonām, kam nav statusa “brīva no Brucella abortus, B. melitensis un B. suis infekcijas”
            Atkāpjoties no 15. panta 1. punkta c) apakšpunkta prasībām, operatori turētas aitas un kazas drīkst pārvietot uz citu dalībvalsti vai tās zonu, kam attiecībā uz aitām un kazām nav statusa “brīva no Brucella abortus, B. melitensis un B. suis infekcijas”, ja vien tās ir no objekta, kas attiecībā uz aitām un kazām ir brīvs no Brucella abortus, B. melitensis un B. suis infekcijas (ar vakcināciju).
         
         
            17. pants
            Atkāpes, ko saistībā ar infekciozā katarālā drudža vīrusa (1.–24. serotipa) infekciju piemēro turētu aitu un kazu pārvietošanai uz citām dalībvalstīm vai to zonām
            Atkāpjoties no 15. panta 1. punkta h) apakšpunkta, izcelsmes dalībvalsts kompetentā iestāde turētas aitas un kazas, kuras neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu,
            
                        a)
                     
                     
                        kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                     
                  
                        b)
                     
                     
                        kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                     
                  
         
            18. pants
            Atkāpe attiecībā uz tādu turētu aitu un kazu pārvietošanu uz citām dalībvalstīm, kas paredzētas nokaušanai
            Atkāpjoties no 15. panta prasībām, operatori drīkst pārvietot uz citu dalībvalsti nokaušanai paredzētas turētas aitas un kazas, ja vien ir izpildītas šādas prasības:
            
                        a)
                     
                     
                        dzīvnieki ir vai nu individuāli identificēti saskaņā Deleģētās regulas (ES) 2019/2035 45. pantu, vai vismaz 21 dienu ilgu laikposmu pirms pārvietošanas vai kopš dzimšanas (ja tie ir jaunāki par 21 dienu) pastāvīgi ir uzturējušies objektā;
                     
                  
                        b)
                     
                     
                        dzīvnieki:
                        vai nu
                        
                                    i)
                                 
                                 
                                    ir no objekta, kas ar vai bez vakcinācijas ir brīvs no Brucella abortus, B. melitensis un B. suis infekcijas attiecībā uz aitām un kazām;
                                    vai
                                 
                              
                                    ii)
                                 
                                 
                                    ir vecāki par 6 mēnešiem, un tiem, izmantojot pēdējo 30 dienu laikā pirms pārvietošanas ņemtu paraugu un – attiecībā uz sievišķās kārtas dzīvniekiem pēc atnešanās – vismaz 30 dienas pēc atnešanās ņemtu paraugu, ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                                    vai
                                 
                              
                                    iii)
                                 
                                 
                                    ir kastrēti;
                                 
                              
                  
                        c)
                     
                     
                        dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                     
                  
                        d)
                     
                     
                        dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                     
                  
                        e)
                     
                     
                        dzīvnieki ir no objekta, kurā pēdējo 30 dienu laikā pirms pārvietošanas nav ziņots par infekciozā katarālā drudža vīrusa (1.–24. serotipa) infekciju.
                     
                  
         
            3. iedaļa
         
         
            
               Cūkas
            
         
         
            19. pants
            Prasības turētu cūku pārvietošanai uz citām dalībvalstīm
            
               1.   Operatori turētas cūkas uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi uzturējušies objektā, un šajā periodā tiem nav bijis saskares ar turētām cūkām, kam ir zemāks veselības statuss vai kam ar dzīvnieku veselību saistītu iemeslu dēļ ir noteikti pārvietošanas ierobežojumi, vai ar turētiem dzīvniekiem, kas nāk no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           d)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par Aujeski slimības vīrusa infekciju;
                        
                     
                           e)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           f)
                        
                        
                           dzīvnieki ir no objekta, kurā pēdējo 42 dienu laikā pirms pārvietošanas nav ziņots par cūku inficēšanos ar Brucella abortus, B. melitensis un B. suis un kurā vismaz pēdējo 12 mēnešu laikā pirms pārvietošanas:
                           vai nu
                           
                                       i)
                                    
                                    
                                       nepieciešamības gadījumā ir veikti biodrošības un riska mazināšanas pasākumi (tai skaitā izmitināšanas nosacījumi un barošanas sistēmas), lai nepieļautu Brucella abortus, B. melitensis un B. suis infekcijas pārnesi no tādu sugu savvaļas dzīvniekiem, kas attiecībā uz minēto slimību norādītas sarakstā, uz objektā turētajām cūkām, un objektā ir tikušas ievestas cūkas tikai no tādiem objektiem, kuros piemēro līdzvērtīgus biodrošības un riska mazināšanas pasākumus;
                                       vai
                                    
                                 
                                       ii)
                                    
                                    
                                       attiecībā uz objektā turētajām cūkām saskaņā ar III pielikuma 1. un 2. punktu ir veikta Brucella abortus, B. melitensis un B. suis infekcijas uzraudzība vismaz pēdējo 12 mēnešu laikā pirms pārvietošanas, un šajā periodā:
                                       
                                                   —
                                                
                                                
                                                   a) apakšpunktā minētajā objektā ir ievestas cūkas tikai no tādiem objektiem, kuri piemēro i) punktā vai šajā punktā paredzētos pasākumus,
                                                
                                             
                                                   —
                                                
                                                
                                                   gadījumā, ja ir ziņots par objektā turēto cūku inficēšanos ar Brucella abortus, B. melitensis un B. suis ir veikti pasākumi saskaņā ar III pielikuma 3. punktu.
                                                
                                             
                                 
                     
            
               2.   Šā panta 1. punktā paredzētos noteikumus nepiemēro nokaušanai paredzētām turētām cūkām, kas minētas 21. pantā.
            
         
         
            20. pants
            Papildprasības turētu cūku pārvietošanai uz tādām dalībvalstīm vai to zonām, kurām nav piešķirts statuss “brīva no Aujeski slimības vīrusa infekcijas” un kurās netiek īstenota apstiprināta minētās slimības izskaušanas programma
            
               1.   Operatori turētas cūkas uz citām dalībvalstīm vai to zonām, kam ir statuss “brīva no Aujeski slimības vīrusa infekcijas”, pārvieto tikai tad, ja ir izpildītas 19. panta prasības un nav veikta vakcinācija pret Aujeski slimības vīrusu, kā arī ir izpildītas šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no Aujeski slimības vīrusa, tad
                           vai nu
                           
                                       i)
                                    
                                    
                                       objekts atrodas dalībvalstī vai tās zonā, kam ir statuss “brīva no Aujeski slimības vīrusa”;
                                       vai
                                    
                                 
                                       ii)
                                    
                                    
                                       dzīvniekiem, izmantojot pēdējo 15 dienu laikā pirms pārvietošanas ņemtu paraugu, ar kādu no I pielikuma 7. daļā dotajām diagnostikas metodēm ir veikts seroloģisks tests, ar ko nosaka antivielas pret veselu Aujeski slimības vīrusu, un iegūtais rezultāts ir negatīvs. Attiecībā uz cūkām, kas nav sasniegušas četru mēnešu vecumu un dzimušas mātītēm, kuras vakcinētas ar deletēta gE gēna vakcīnu, antivielu pret Aujeski slimības vīrusa gE proteīnu noteikšanai var izmantot I pielikuma 7. daļā doto diagnostikas metodi. Jātestē tāds skaits cūku, lai ar 95 % ticamību varētu noteikt vismaz 10 % seroprevalenci sūtījumā;
                                    
                                 
                     
                           b)
                        
                        
                           ja dzīvnieki ir no objekta, kas nav brīvs no Aujeski slimības vīrusa infekcijas, ir izpildītas šādas prasības:
                           
                                       i)
                                    
                                    
                                       dzīvnieki vismaz 30 dienas ir turēti apstiprinātā karantīnas objektā;
                                       un
                                    
                                 
                                       ii)
                                    
                                    
                                       dzīvniekiem, izmantojot divos piegājienos vismaz ar 30 dienu intervālu ņemtus paraugus, no kuriem pēdējais paraugs ņemts pēdējo 15 dienu laikā pirms pārvietošanas, ar kādu no I pielikuma 7. daļā dotajām diagnostikas metodēm ir veikts seroloģisks tests, ar ko nosaka antivielas pret veselu Aujeski slimības vīrusu, un iegūtais rezultāts ir negatīvs.
                                    
                                 
                     
            
               2.   Operatori turētas cūkas uz citu dalībvalsti vai tās zonu, kurā tiek īstenota apstiprināta programma Aujeski slimības vīrusa izskaušanai, pārvieto tikai tad, ja ir izpildītas 19. panta prasības un šādas vai nu a), vai b) apakšpunktā minētās prasības:
               
                           a)
                        
                        
                           ja dzīvnieki ir no objekta, kas ir brīvs no Aujeski slimības vīrusa, tad
                           vai nu
                           
                                       i)
                                    
                                    
                                       objekts atrodas dalībvalstī vai tās zonā, kam ir statuss “brīva no Aujeski slimības vīrusa infekcijas”;
                                       vai
                                    
                                 
                                       ii)
                                    
                                    
                                       objekts atrodas dalībvalstī vai tās zonā, kurā tiek īstenota apstiprināta programma Aujeski slimības vīrusa infekcijas izskaušanai;
                                       vai
                                    
                                 
                                       iii)
                                    
                                    
                                       dzīvniekiem, izmantojot pēdējo 15 dienu laikā pirms to pārvietošanas ņemtu paraugu, ar kādu no I pielikuma 7. daļā dotajām diagnostikas metodēm ir veikts seroloģisks tests, ar ko nosaka antivielas pret veselu Aujeski slimības vīrusu vai – attiecīgā gadījumā – antivielas pret Aujeski slimības vīrusa gE proteīnu, un iegūtais rezultāts ir negatīvs. Jātestē tāds skaits cūku, lai ar 95 % ticamību varētu noteikt vismaz 10 % seroprevalenci sūtījumā;
                                    
                                 
                     
                           b)
                        
                        
                           ja dzīvnieki ir no objekta, kas nav brīvs no Aujeski slimības vīrusa infekcijas, ir izpildītas šādas prasības:
                           
                                       i)
                                    
                                    
                                       tie vismaz 30 dienas ir turēti apstiprinātā karantīnas objektā;
                                       un
                                    
                                 
                                       ii)
                                    
                                    
                                       tiem, izmantojot divos piegājienos vismaz ar 30 dienu intervālu ņemtus paraugus, no kuriem pēdējais paraugs ņemts pēdējo 15 dienu laikā pirms pārvietošanas, ar kādu no I pielikuma 7. daļā dotajām diagnostikas metodēm ir veikts seroloģisks tests, ar ko nosaka antivielas pret veselu Aujeski slimības vīrusu vai – attiecīgā gadījumā – antivielas pret Aujeski slimības vīrusa gE proteīnu, un iegūtais rezultāts ir negatīvs.
                                    
                                 
                     
            
               3.   Šā panta 1. un 2. punktā paredzētos noteikumus nepiemēro nokaušanai paredzētām turētām cūkām, kas minētas 21. pantā.
            
         
         
            21. pants
            Atkāpe attiecībā uz tādu turētu cūku pārvietošanu uz citām dalībvalstīm, kas paredzētas nokaušanai
            
               1.   Atkāpjoties no 19. panta prasībām, operatori drīkst pārvietot uz citu dalībvalsti nokaušanai paredzētas turētas cūkas, ja vien šie dzīvnieki ir no objekta,
               
                           a)
                        
                        
                           kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           b)
                        
                        
                           kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri.
                        
                     
            
               2.   Atkāpjoties no 20. panta prasībām, operatori nokaušanai paredzētas turētas cūkas drīkst pārvietot uz citu dalībvalsti vai tās zonu, kurai ir statuss “brīva no Aujeski slimības vīrusa infekcijas” vai kurā tiek īstenota apstiprināta minētās slimības izskaušanas programma, ja vien ir izpildītas 1. punktā paredzētās un šādas prasības:
               
                           a)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par Aujeski slimības vīrusa infekciju;
                        
                     
                           b)
                        
                        
                           dzīvniekus transportē tieši uz kautuvi galamērķa dalībvalstī, kurai ir statuss “brīva no Aujeski slimības vīrusa infekcijas”, šajā galamērķa dalībvalstī vai kādā tās zonā, kā arī nevienā šķērsojamā dalībvalstī vai tās zonā neveicot nekādas savākšanas operācijas.
                        
                     
         
         
            4. iedaļa
         
         
            
               Zirgi
            
         
         
            22. pants
            Prasības zirgu pārvietošanai uz citām dalībvalstīm
            
               1.   Operatori zirgus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), vai – ja tie ir no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc pēdējā inficētā dzīvnieka izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           b)
                        
                        
                           dzīvnieki ir no objekta, kurā pēdējo 6 mēnešu laikā pirms pārvietošanas nav ziņots par vaislas sērgu, vai – ja tie ir no objekta, kurā pēdējo divu gadu laikā pirms pārvietošanas ir ziņots par vaislas sērgu – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki ir nonāvēti un iznīcināti vai nokauti, vai arī visi inficētie vīrišķās kārtas zirgi ir kastrēti;
                                       un
                                    
                                 
                                       ii)
                                    
                                    
                                       objektā atlikušajiem zirgiem, izņemot i) punktā minētos kastrētos vīrišķās kārtas zirgus, izmantojot vismaz sešus mēnešus pēc i) punktā aprakstīto pasākumu pabeigšanas ņemtus paraugus, ar kādu no I pielikuma 8. daļā dotajām diagnostikas metodēm ir veikts tests vaislas sērgas noteikšanai, un iegūtie rezultāti ir negatīvi;
                                    
                                 
                     
                           c)
                        
                        
                           dzīvnieki ir no objekta, kurā pēdējo 90 dienu laikā pirms pārvietošanas nav ziņots par zirgu infekciozo anēmiju, vai – ja tie ir no objekta, kurā pēdējo 12 mēnešu laikā pirms pārvietošanas ir ziņots par zirgu infekciozo anēmiju – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki ir nonāvēti un iznīcināti vai nokauti, un objekts ir iztīrīts un dezinficēts;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot paraugus, kas pēc i) punktā aprakstīto pasākumu pabeigšanas ņemti divos piegājienos vismaz ar trīs mēnešu intervālu, ar kādu no I pielikuma 9. daļā dotajām diagnostikas metodēm ir veikts tests zirgu infekciozās anēmijas noteikšanai, un iegūtie rezultāti ir negatīvi;
                                    
                                 
                     
                           d)
                        
                        
                           dzīvnieki ir no objekta, kurā pēdējo sešu mēnešu laikā pirms to pārvietošanas nav ziņots par Venecuēlas zirgu encefalomielītu, vai – ja tie ir no objekta, kurš atrodas dalībvalstī vai tās zonā, kur pēdējo divu gadu laikā ir ziņots par Venecuēlas zirgu encefalomielītu – attiecībā uz tiem ir izpildīti šādi i) punktā paredzētie nosacījumi, kā arī vai nu ii), vai iii) punktā paredzētie nosacījumi:
                           
                                       i)
                                    
                                    
                                       vismaz 21 dienu ilgu laikposmu pirms pārvietošanas dzīvnieki ir bijuši klīniski veseli, bet visiem ii) vai iii) punktā minētajiem dzīvniekiem, kam bijusi vērojama ķermeņa temperatūras (kura mērīta katru dienu) paaugstināšanās virs fizioloģiskās normas robežām, ar I pielikuma 10. daļas 1. punkta a) apakšpunktā doto diagnostikas metodi ir veikts Venecuēlas zirgu encefalomielīta diagnostikas tests, un iegūtie rezultāti ir negatīvi;
                                       un
                                    
                                 
                                       ii)
                                    
                                    
                                       vismaz 21 dienu ilgu laikposmu dzīvnieki turēti karantīnā, aizsargāti pret vektorinsektu uzbrukumiem, un
                                       vai nu
                                       
                                                   —
                                                
                                                
                                                   izejot pilnu sākotnējo kursu, ir vakcinēti pret Venecuēlas zirgu encefalomielītu un ne mazāk kā 60 dienas un ne vairāk kā 12 mēnešus pirms nosūtīšanas revakcinēti saskaņā ar vakcīnas ražotāja norādījumiem,
                                                   vai
                                                
                                             
                                                   —
                                                
                                                
                                                   tiem, izmantojot ne mazāk kā 14 dienas pēc karantīnas noteikšanas ņemtu paraugu, ar I pielikuma 10. daļas 1. punkta b) apakšpunktā doto diagnostikas metodi ir veikts tests Venecuēlas zirgu encefalomielīta noteikšanai, un iegūtie rezultāti ir negatīvi;
                                                
                                             
                                 
                                       iii)
                                    
                                    
                                       dzīvniekiem,
                                       
                                                   —
                                                
                                                
                                                   izmantojot sapārotus paraugus, kas ņemti divos piegājienos ar vismaz 21 dienu ilgu intervālu, un otro paraugu ņemot pēdējo 10 dienu laikā pirms pārvietošanas dienas, ar I pielikuma 10. daļas 1. punkta b) apakšpunktā doto diagnostikas metodi ir veikts tests Venecuēlas zirgu encefalomielīta noteikšanai, un nav novērota antivielu titra palielināšanās,
                                                   un
                                                
                                             
                                                   —
                                                
                                                
                                                   izmantojot pēdējo 48 stundu laikā pirms pārvietošanas ņemtu paraugu, ar I pielikuma 10. daļas 2. punktā doto diagnostikas metodi ir veikts tests Venecuēlas zirgu encefalomielīta vīrusa genoma noteikšanai, un iegūtie rezultāti ir negatīvi, un pēc paraugu ņemšanas līdz pat pārvietošanas brīdim dzīvnieki ir bijuši aizsargāti pret vektorinsektu uzbrukumiem;
                                                
                                             
                                 
                     
                           e)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           f)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           g)
                        
                        
                           dzīvnieki pēdējo 30 dienu laikā pirms pārvietošanas nav bijuši saskarē ar tādiem turētiem dzīvniekiem, kas pieder pie sugām, kuras attiecībā uz a) līdz f) apakšpunktā minētajām slimībām norādītas sarakstā, un neatbilst a) līdz e) apakšpunktā noteiktajām prasībām, bet pēdējo 15 dienu laikā pirms pārvietošanas – ar dzīvniekiem, kas neatbilst f) apakšpunktā paredzētajai prasībai.
                        
                     
            
               2.   Atkāpjoties no 1. punkta a), b) un c) apakšpunkta, šajos apakšpunktos noteiktos pārvietošanas ierobežojumus piemēro vismaz 30 dienas ilgu laikposmu pēc tam, kad ir nonāvēts un iznīcināts vai nokauts pēdējais objektā esošais dzīvnieks, kas pieder pie sugām, kuras attiecībā uz 1. punkta a), b) un c) apakšpunktā minētajām slimībām norādītas sarakstā, un telpas ir iztīrītas un dezinficētas.
            
            
               3.   Pēc kompetentās iestādes pieprasījuma operators, kurš iesniedzis pieprasījumu uz 76. pantā minēto veterināro sertifikātu, nodrošina visu to zirgu turēšanas objektu adreses, kuros pēdējo 30 dienu laikā pirms paredzamās pārvietošanas ir turēti pārvietošanai uz citu dalībvalsti paredzētie zirgi.
            
         
         
            5. iedaļa
         
         
            
               Kamieļi
            
         
         
            23. pants
            Prasības attiecībā uz turētu kamieļu pārvietošanu uz citām dalībvalstīm
            
               1.   Operatori turētus kamieļus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi uzturējušies objektā, un šajā periodā tiem nav bijis saskares ar turētiem kamieļiem, kam ir zemāks veselības statuss vai kam ar dzīvnieku veselību saistītu iemeslu dēļ ir noteikti pārvietošanas ierobežojumi, vai ar turētiem dzīvniekiem, kas nāk no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           d)
                        
                        
                           dzīvnieki ir no objekta, kurā pēdējo 42 dienu laikā pirms pārvietošanas nav ziņots par kamieļu inficēšanos ar Brucella abortus, B. melitensis un B. suis, un dzīvniekiem, izmantojot pēdējo 30 dienu laikā pirms pārvietošanas ņemtu paraugu un – attiecībā uz sievišķās kārtas dzīvniekiem pēc atnešanās – vismaz 30 dienas pēc atnešanās ņemtu paraugu, ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                        
                     
                           e)
                        
                        
                           dzīvnieki ir no objekta, kurā vismaz pēdējo 12 mēnešu laikā pirms pārvietošanas attiecībā uz objektā turētajiem kamieļiem saskaņā ar II pielikuma 2. daļas 1. un 2. punktu ir veikta Mycobacterium tuberculosis kompleksa (M. bovis, M. caprae un M. tuberculosis) infekcijas uzraudzība, un šajā periodā:
                           
                                       i)
                                    
                                    
                                       šā punkta a) apakšpunktā minētajā objektā kamieļi ir tikuši ievesti tikai no tādiem objektiem, kuri piemēro šajā punktā paredzētos pasākumus;
                                    
                                 
                                       ii)
                                    
                                    
                                       gadījumā, ja ir ziņots par objektā turēto kamieļu inficēšanos ar Mycobacterium tuberculosis kompleksu (M. bovis, M. caprae un M. tuberculosis), ir veikti pasākumi saskaņā ar II pielikuma 2. daļas 3. punktu;
                                    
                                 
                     
                           f)
                        
                        
                           gadījumā, ja dzīvniekus pārvieto uz dalībvalsti vai tās zonu, kurai attiecībā uz liellopiem ir statuss “brīva no govju infekciozā rinotraheīta/infekciozā pustulozā vulvovaginīta” vai kurā tiek īstenota apstiprināta minētās slimības izskaušanas programma, dzīvnieki ir no objekta, kurā pēdējo 30 dienu laikā pirms pārvietošanas nav ziņots par kamieļu inficēšanos ar govju infekciozo rinotraheītu/infekciozo pustulozo vulvovaginītu;
                        
                     
                           g)
                        
                        
                           dzīvnieki ir no objekta, ap kuru nevienā citā objektā, kas atrodas vismaz 150 km rādiusā, pēdējo 2 gadu laikā pirms pārvietošanas nav ziņots par epizootiskās hemorāģiskās slimības vīrusa infekciju;
                        
                     
                           h)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           i)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie ir no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           j)
                        
                        
                           izņemot gadījumus, kad dzīvniekus pārvieto saskaņā ar 24. pantu, attiecībā uz tiem ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                        
                     
                           k)
                        
                        
                           attiecīgā gadījumā ir izpildīti 32. un 33. pantā paredzētie nosacījumi.
                        
                     
            
               2.   Šā panta 1. punktā paredzētos noteikumus nepiemēro nokaušanai paredzētiem turētiem kamieļiem, kas minēti 25. pantā.
            
         
         
            24. pants
            Atkāpes, ko saistībā ar infekciozā katarālā drudža vīrusa (1.–24. serotipa) infekciju piemēro turētu kamieļu pārvietošanai uz citām dalībvalstīm vai to zonām
            Atkāpjoties no 23. panta 1. punkta j) apakšpunkta, izcelsmes dalībvalsts kompetentā iestāde turētus kamieļus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu,
            
                        a)
                     
                     
                        kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                     
                  
                        b)
                     
                     
                        kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                     
                  
         
            25. pants
            Atkāpe attiecībā uz tādu turētu kamieļu pārvietošanu uz citām dalībvalstīm, kas paredzēti nokaušanai
            Atkāpjoties no 23. panta prasībām, operatori nokaušanai paredzētus turētus kamieļus drīkst pārvietot uz citu dalībvalsti vai tās zonu, ja šie dzīvnieki ir no objekta,
            
                        a)
                     
                     
                        kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                     
                  
                        b)
                     
                     
                        kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                     
                  
                        c)
                     
                     
                        kurā pēdējo 30 dienu laikā pirms pārvietošanas nav ziņots par infekciozā katarālā drudža vīrusa (1.–24. serotipa) infekciju.
                     
                  
         
            6. iedaļa
         
         
            
               Brieži
            
         
         
            26. pants
            Prasības attiecībā uz turētu briežu pārvietošanu uz citām dalībvalstīm
            
               1.   Operatori turētus briežus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi uzturējušies objektā, un šajā periodā tiem nav bijis saskares ar turētiem briežiem, kam ir zemāks veselības statuss vai kam ar dzīvnieku veselību saistītu iemeslu dēļ ir noteikti pārvietošanas ierobežojumi, vai ar turētiem dzīvniekiem, kas nāk no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           d)
                        
                        
                           dzīvnieki ir no objekta, kurā pēdējo 42 dienu laikā pirms pārvietošanas nav ziņots par biežu inficēšanos ar Brucella abortus, B. melitensis un B. suis;
                        
                     
                           e)
                        
                        
                           dzīvnieki ir no objekta, kurā vismaz pēdējo 12 mēnešu laikā pirms pārvietošanas attiecībā uz objektā turētajiem briežiem saskaņā ar II pielikuma 3. daļas 1. un 2. punktu ir veikta Mycobacterium tuberculosis kompleksa (M. bovis, M. caprae un M. tuberculosis) infekcijas uzraudzība, un šajā periodā:
                           
                                       i)
                                    
                                    
                                       šā punkta a) apakšpunktā minētajā objektā brieži ir tikuši ievesti tikai no tādiem objektiem, kuri piemēro šajā punktā paredzētos pasākumus,
                                    
                                 
                                       ii)
                                    
                                    
                                       gadījumā, ja ir ziņots par objektā turēto briežu inficēšanos ar Mycobacterium tuberculosis kompleksu (M. bovis, M. caprae un M. tuberculosis), ir veikti pasākumi saskaņā ar II pielikuma 3. daļas 3. punktu;
                                    
                                 
                     
                           f)
                        
                        
                           gadījumā, ja dzīvniekus pārvieto uz dalībvalsti vai tās zonu, kurai attiecībā uz liellopiem ir statuss “brīva no govju infekciozā rinotraheīta/infekciozā pustulozā vulvovaginīta” vai kurā tiek īstenota apstiprināta minētās slimības izskaušanas programma, dzīvnieki ir no objekta, kurā pēdējo 30 dienu laikā pirms pārvietošanas nav ziņots par kamieļu inficēšanos ar govju infekciozo rinotraheītu/infekciozo pustulozo vulvovaginītu;
                        
                     
                           g)
                        
                        
                           dzīvnieki ir no objekta, ap kuru nevienā citā objektā, kas atrodas vismaz 150 km rādiusā, pēdējo 2 gadu laikā pirms pārvietošanas nav ziņots par epizootiskās hemorāģiskās slimības vīrusa infekciju;
                        
                     
                           h)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           i)
                        
                        
                           dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie ir no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           j)
                        
                        
                           izņemot gadījumus, kad dzīvniekus pārvieto saskaņā ar 27. pantu, attiecībā uz tiem ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                        
                     
                           k)
                        
                        
                           attiecīgā gadījumā ir izpildīti 32. un 33. pantā paredzētie nosacījumi.
                        
                     
            
               2.   Šā panta 1. punktā paredzētos noteikumus nepiemēro nokaušanai paredzētiem turētiem briežiem, kas minēti 28. pantā.
            
         
         
            27. pants
            Atkāpes, ko saistībā ar infekciozā katarālā drudža vīrusa (1.–24. serotipa) infekciju piemēro turētu briežu pārvietošanai uz citām dalībvalstīm vai to zonām
            Atkāpjoties no 26. panta 1. punkta j) apakšpunkta, izcelsmes dalībvalsts kompetentā iestāde turētus briežus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu,
            
                        a)
                     
                     
                        kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                     
                  
                        b)
                     
                     
                        kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                     
                  
         
            28. pants
            Atkāpe attiecībā uz tādu turētu briežu pārvietošanu uz citām dalībvalstīm, kas paredzēti nokaušanai
            Atkāpjoties no 26. panta prasībām, operatori nokaušanai paredzētus turētus briežus drīkst pārvietot uz citu dalībvalsti vai tās zonu, ja šie dzīvnieki ir no objekta:
            
                        a)
                     
                     
                        kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                     
                  
                        b)
                     
                     
                        kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                     
                  
                        c)
                     
                     
                        kurā pēdējo 30 dienu laikā pirms pārvietošanas nav ziņots par infekciozā katarālā drudža vīrusa (1.–24. serotipa) infekciju.
                     
                  
         
            7. iedaļa
         
         
            
               Citi nagaiņi
            
         
         
            29. pants
            Prasības attiecībā uz citu turētu nagaiņu pārvietošanu uz citām dalībvalstīm
            
               1.   Operatori citus turētus nagaiņus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi uzturējušies objektā, un šajā periodā tiem nav bijis saskares ar citiem turētiem nagaiņiem, kam ir zemāks veselības statuss vai kam ar dzīvnieku veselību saistītu iemeslu dēļ noteikti pārvietošanas ierobežojumi, vai ar turētiem dzīvniekiem, kas nāk no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms a) apakšpunktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši tajā pašā objektā, kur tiek turēti a) apakšpunktā minētie dzīvnieki, tiek turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā;
                        
                     
                           c)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz inficēšanos ar trakumsērgas vīrusu norādītas sarakstā – dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           d)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz Brucella abortus, B. melitensis un B. suis infekciju norādītas sarakstā – tie ir no objekta, kurā pēdējo 42 dienu laikā pirms pārvietošanas nav ziņots par tādu citu turētu nagaiņu inficēšanos ar Brucella abortus, B. melitensis un B. suis, kas pieder pie sugām, kuras attiecībā uz minēto slimību norādītas sarakstā;
                        
                     
                           e)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz Mycobacterium tuberculosis kompleksa (M. bovis, M. caprae un M. tuberculosis) infekciju norādītas sarakstā – tie ir no objekta, kurā pēdējo 42 dienu laikā pirms pārvietošanas nav ziņots par tādu turētu dzīvnieku inficēšanos ar Mycobacterium tuberculosis kompleksu (M. bovis, M. caprae un M. tuberculosis), kas pieder pie sugām, kuras attiecībā uz minēto slimību norādītas sarakstā;
                        
                     
                           f)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz epizootiskās hemorāģiskās slimības vīrusa infekciju norādītas sarakstā – dzīvnieki ir no objekta, ap kuru nevienā citā objektā, kas atrodas vismaz 150 km rādiusā, pēdējo divu gadu laikā pirms pārvietošanas nav ziņots par epizootiskās hemorāģiskās slimības vīrusa infekciju;
                        
                     
                           g)
                        
                        
                           dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                        
                     
                           h)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz tripanosomozi (Trypanosoma evansi) norādītas sarakstā – dzīvnieki ir no objekta, kurā pēdējo 30 dienu laikā pirms pārvietošanas nav ziņots par tripanosomozi (Trypanosoma evansi), un – ja tie ir no objekta, kurā pēdējo divu gadu laikā pirms pārvietošanas ir ziņots par tripanosomozi (Trypanosoma evansi) – pēc pēdējā slimības uzliesmojuma skartajam objektam ir bijuši noteikti pārvietošanas ierobežojumi, kas palikuši spēkā, kamēr:
                           
                                       i)
                                    
                                    
                                       inficētie dzīvnieki tikuši izvesti no objekta;
                                       un
                                    
                                 
                                       ii)
                                    
                                    
                                       objektā atlikušajiem dzīvniekiem, izmantojot vismaz sešus mēnešus pēc inficēto dzīvnieku izvešanas no objekta ņemtus paraugus, ar kādu no I pielikuma 3. daļā dotajām diagnostikas metodēm ir veikts tests tripanosomozes (Trypanosoma evansi) noteikšanai, un iegūtie rezultāti ir negatīvi;
                                    
                                 
                     
                           i)
                        
                        
                           attiecībā uz citiem turētiem nagaiņiem, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā – ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā. Šo punktu nepiemēro citiem turētiem nagaiņiem, kas minēti 30. pantā;
                        
                     
                           j)
                        
                        
                           attiecīgā gadījumā ir izpildīti 32. un 33. pantā paredzētie nosacījumi.
                        
                     
            
               2.   Šā panta 1. punktā paredzētos noteikumus nepiemēro citiem nokaušanai paredzētiem turētiem nagaiņiem, kas minēti 31. pantā.
            
         
         
            30. pants
            Atkāpe, ko saistībā ar infekciozā katarālā drudža vīrusa (1.–24. serotipa) infekciju piemēro citu turētu nagaiņu pārvietošanai uz citām dalībvalstīm vai to zonām
            Atkāpjoties no 29. panta 1. punkta i) apakšpunkta, izcelsmes dalībvalsts kompetentā iestāde attiecībā uz infekciozā katarālā drudža vīrusa (1.–24. serotipa) infekciju sarakstā norādītām sugām piederīgus citus turētus nagaiņus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu,
            
                        a)
                     
                     
                        kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                     
                  
                        b)
                     
                     
                        kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                     
                  
         
            31. pants
            Atkāpe attiecībā uz tādu citu turētu nagaiņu pārvietošanu uz citām dalībvalstīm, kas paredzēti nokaušanai
            Atkāpjoties no 29. panta prasībām, operatori drīkst nokaušanai paredzētus citus turētus nagaiņus pārvietot uz citu dalībvalsti vai tās zonu,
            
                        a)
                     
                     
                        ja dzīvnieki ir no objekta, kurā pēdējo 15 dienu laikā pirms pārvietošanas nav ziņots par nagaiņu inficēšanos ar Sibīrijas mēri;
                     
                  
                        b)
                     
                     
                        attiecībā uz citiem turētiem nagaiņiem, kas pieder pie sugām, kuras attiecībā uz trakumsērgas infekciju norādītas sarakstā – ja dzīvnieki ir no objekta, kurā pēdējo 30 dienu laikā pirms pārvietošanas nav ziņots par turētu sauszemes dzīvnieku inficēšanos ar trakumsērgas vīrusu;
                     
                  
                        c)
                     
                     
                        attiecībā uz citiem turētiem nagaiņiem, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā – ja dzīvnieki ir no objekta, kurā pēdējo 30 dienu laikā pirms pārvietošanas nav ziņots par infekciozā katarālā drudža vīrusa (1.–24. serotipa) infekciju.
                     
                  
         
            8. iedaļa
         
         
            
               Dzīvnieku veselības papildprasības saistībā ar infekciozā katarālā drudža vīrusa (1.–24. serotipa) infekciju
            
         
         
            32. pants
            Biodrošība un riska mazināšanas pasākumi pārvadājumiem uz citu dalībvalsti vai tās zonu, kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā tiek īstenota apstiprināta minētās slimības izskaušanas programma
            
               1.   Operatori turētus dzīvniekus, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā, uz citu dalībvalsti vai tās zonu, kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā tiek īstenota apstiprināta minētās slimības izskaušanas programma, pārvieto tikai tad, ja ir izpildīta vismaz viena no šādām prasībām:
               
                           a)
                        
                        
                           pārvadājums notiek dalībvalstī vai tās zonā ar statusu “brīva no infekciozā katarālā drudža vīrusa (1.–24. serotipa) infekcijas”;
                        
                     
                           b)
                        
                        
                           dzīvnieki ir aizsargāti pret vektoru uzbrukumiem;
                           un
                           
                                       i)
                                    
                                    
                                       plānotais brauciens neparedz dzīvnieku izkraušanu uz laikposmu, kas ir ilgāks par vienu dienu;
                                       vai
                                    
                                 
                                       ii)
                                    
                                    
                                       dzīvniekus izkrauj pret vektoriem aizsargātā objektā;
                                       vai
                                    
                                 
                                       iii)
                                    
                                    
                                       dzīvniekus dalībvalstī vai tās zonā izkrauj vektorbrīvā periodā;
                                    
                                 
                     
                           c)
                        
                        
                           dzīvnieki:
                           
                                       i)
                                    
                                    
                                       ir vakcinēti pret visiem infekciozā katarālā drudža vīrusa serotipiem (1.–24. serotips), par kuriem šķērsojamā dalībvalstī vai tās zonā ir ziņots pēdējo divu gadu laikā, un vēl nav beidzies vakcīnas specifikācijās norādītais garantētais imunitātes periods;
                                       vai
                                    
                                 
                                       ii)
                                    
                                    
                                       tiem ir veikts seroloģisks tests, ar ko var noteikt specifiskās antivielas pret visiem infekciozā katarālā drudža vīrusa serotipiem (1.–24. serotips), par kuriem šķērsojamā dalībvalstī vai tās zonā ir ziņots pēdējo divu gadu laikā pirms izbraukšanas, un iegūtie rezultāti ir pozitīvi;
                                    
                                 
                     
                           d)
                        
                        
                           dzīvnieki paredzēti nokaušanai.
                        
                     
            
               2.   Atkāpjoties no 1. punkta, izcelsmes dalībvalsts kompetentā iestāde var atļaut pārvietot turētus dzīvniekus, ja galamērķa dalībvalsts kompetentā iestāde Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā, un ir izpildīts viens no šādiem nosacījumiem:
               
                           a)
                        
                        
                           dzīvnieki atbilst konkrētām dzīvnieku veselības prasībām, kuras galamērķa valsts kompetentā iestāde noteikusi, lai nodrošinātu, ka dzīvnieki pirms pārvietošanas ir pietiekami imunoloģiski aizsargāti pret visiem infekciozā katarālā drudža vīrusa serotipiem (1.–24. serotips), par kuriem šķērsojamā dalībvalstī vai tās zonā ir ziņots pēdējo divu gadu laikā pirms izbraukšanas,
                           vai
                        
                     
                           b)
                        
                        
                           dzīvnieki atbilst šā punkta a) apakšpunktā vai 1. punkta c) apakšpunktā noteiktajām prasībām, un tādējādi tiek nodrošināts, ka tie ir aizsargāti pret visiem infekciozā katarālā drudža vīrusa serotipiem, par kuriem šķērsojamā dalībvalstī vai tās zonā ir ziņots pēdējo divu gadu laikā pirms izbraukšanas un tajā pašā laikposmā nav ziņots galamērķa dalībvalstī vai tās zonā.
                        
                     
         
         
            33. pants
            Biodrošība un riska mazināšanas pasākumi pārvadājumiem caur citu dalībvalsti vai tās zonu, kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā tiek īstenota apstiprināta minētās slimības izskaušanas programma
            
               1.   Operatori dzīvniekus, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā, caur citu šķērsojamu dalībvalsti vai tās zonu, kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā tiek īstenota apstiprināta minētās slimības izskaušanas programma, pārvieto tikai tad, ja ir izpildīta vismaz viena no šādām prasībām:
               
                           a)
                        
                        
                           dzīvnieki atbilst vismaz vienai no prasībām, kas noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                           vai
                        
                     
                           b)
                        
                        
                           transportlīdzekļi, kuros dzīvnieki iekrauti, pārvadāšanas laikā ir aizsargāti pret vektoru uzbrukumiem;
                           un
                           
                                       i)
                                    
                                    
                                       plānotais brauciens neparedz dzīvnieku izkraušanu uz laikposmu, kas ilgāks par vienu dienu;
                                       vai
                                    
                                 
                                       ii)
                                    
                                    
                                       dzīvniekus izkrauj pret vektoriem aizsargātā objektā vai vektorbrīvā periodā.
                                    
                                 
                     
            
               2.   Atkāpjoties no 1. punkta, izcelsmes dalībvalsts kompetentā iestāde dzīvniekus, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā, drīkst atļaut pārvietot caur citu šķērsojamu dalībvalsti vai tās zonu, kurai ir statuss “brīva no infekciozā katarālā drudža vīrusa (1.–24. serotipa)” vai kurā tiek īstenota apstiprināta minētās slimības izskaušanas programma, ja šķērsojamā dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar Deleģētās regulas (ES) 2020/689 43. panta 2. punkta a), c) un d) apakšpunktā noteiktajiem nosacījumiem.
            
         
         
            3. NODAĻA
         
         
            
               Dzīvnieku veselības papildprasības mājputnu un inkubējamu olu pārvietošanai uz citām dalībvalstīm
            
         
         
            1. iedaļa
         
         
            
               Mājputni
            
         
         
            34. pants
            Prasības attiecībā uz vaislas un produktīvo mājputnu pārvietošanu
            
               1.   Operatori vaislas un produktīvos mājputnus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki pastāvīgi uzturējušies vienā vai vairākos apstiprinātos mājputnu turēšanas objektos:
                           
                                       i)
                                    
                                    
                                       kopš dzimšanas;
                                       vai
                                    
                                 
                                       ii)
                                    
                                    
                                       vismaz:
                                       
                                                   —
                                                
                                                
                                                   42 dienas pirms pārvietošanas – attiecībā uz vaislas mājputniem un produktīviem mājputniem, kas paredzēti pārtikā lietojamas gaļas vai olu ražošanai,
                                                   vai
                                                
                                             
                                                   —
                                                
                                                
                                                   21 dienu pirms pārvietošanas – attiecībā uz produktīviem mājputniem, kas paredzēti medījamo putnu krājumu atjaunošanai;
                                                
                                             
                                 
                     
                           b)
                        
                        
                           dzīvnieki ir no saimes, kurā nav bijusi apstiprināta Salmonella Pullorum, S. Gallinarum un S. arizonae infekcija, un šie dzīvnieki ir no objektiem, kuri gadījumā, ja tajos pēdējo 12 mēnešu laikā pirms pārvietošanas ir apstiprināta Salmonella Pullorum, S. Gallinarum un S. arizonae infekcija, ir veikuši šādus pasākumus:
                           
                                       i)
                                    
                                    
                                       inficētā saime ir nokauta vai nonāvēta un iznīcināta;
                                    
                                 
                                       ii)
                                    
                                    
                                       pēc i) punktā minētās inficētās saimes nokaušanas vai nonāvēšanas objekts ir iztīrīts un dezinficēts;
                                    
                                 
                                       iii)
                                    
                                    
                                       pēc ii) punktā minētās tīrīšanas un dezinfekcijas visas objektā mītošās saimes saskaņā ar Deleģētās regulas (ES) 2019/2035 8. panta b) punktā minēto uzraudzības programmu, ar vismaz 21 dienas intervālu veicot divus testus, ir testētas uz Salmonella Pullorum, S. Gallinarum un S. arizonae, un iegūtie rezultāti ir negatīvi;
                                    
                                 
                     
                           c)
                        
                        
                           dzīvnieki ir no saimes, kurā nav ziņots par putnu mikoplazmozi (Mycoplasma gallisepticum un M. meleagridis), un šie dzīvnieki ir no objektiem, kuri gadījumā, ja tajos pēdējo 12 mēnešu laikā pirms pārvietošanas ir bijusi apstiprināta putnu mikoplazmoze (Mycoplasma gallisepticum un M. meleagridis), ir veikuši šādus pasākumus:
                           vai nu
                           
                                       i)
                                    
                                    
                                       visa inficētā saime saskaņā ar Deleģētās regulas (ES) 2019/2035 8. panta b) punktā minēto uzraudzības programmu, vismaz ar 60 dienu intervālu veicot divus testus, ir testēta uz putnu mikoplazmozi (Mycoplasma gallisepticum un M. meleagridis), un iegūtie rezultāti ir negatīvi;
                                       vai
                                    
                                 
                                       ii)
                                    
                                    
                                       inficētā saime ir nokauta vai nonāvēta un iznīcināta, objekts ir iztīrīts un dezinficēts, un pēc minētās tīrīšanas un dezinfekcijas visas objektā mītošās saimes saskaņā ar Deleģētās regulas (ES) 2019/2035 8. panta b) punktā minēto uzraudzības programmu, ar vismaz 21 dienas intervālu veicot divus testus, ir testētas uz putnu mikoplazmozi (Mycoplasma gallisepticum un M. meleagridis), un iegūtie rezultāti ir negatīvi;
                                    
                                 
                     
                           d)
                        
                        
                           dzīvnieki ir no saimēm, kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                        
                     
                           e)
                        
                        
                           veicot Deleģētās regulas (ES) 2020/689 3. panta 1. punkta a) apakšpunktā un b) apakšpunkta ii) punktā paredzēto uzraudzību, pēdējās 21 dienas laikā pirms nosūtīšanas dzīvnieku izcelsmes saimē nav konstatēts neviens apstiprināts mazpatogēniskās putnu gripas vīrusa infekcijas gadījums;
                        
                     
                           f)
                        
                        
                           attiecībā uz produktīviem mājputniem, kas paredzēti medījamo putnu krājumu atjaunošanai – pēdējās 21 dienas laikā pirms pārvietošanas dzīvnieki nav nonākuši saskarē ar zemāka veselības statusa putniem;
                        
                     
                           g)
                        
                        
                           attiecībā uz pīlēm un zosīm – dzīvniekiem saskaņā ar IV pielikumu ir veikts tests augsti patogēniskās putnu gripas noteikšanai, un iegūtie rezultāti ir negatīvi;
                        
                     
                           h)
                        
                        
                           konkrētajai mājputnu kategorijai paredzētās attiecīgās vakcinācijas prasības, kas noteiktas 41. un 42. pantā.
                        
                     
            
               2.   Šā panta 1. punkta noteikumus nepiemēro, ja saskaņā ar 37. pantu pārvieto mazāk nekā 20 mājputnus (izņemot skrējējputnus).
            
         
         
            35. pants
            Prasības attiecībā uz nokaušanai paredzētu mājputnu pārvietošanu
            
               1.   Operatori nokaušanai paredzētus mājputnus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki pastāvīgi uzturējušies reģistrētā vai apstiprinātā mājputnu turēšanas objektā:
                           
                                       i)
                                    
                                    
                                       kopš dzimšanas;
                                       vai
                                    
                                 
                                       ii)
                                    
                                    
                                       vismaz pēdējo 21 dienu pirms pārvietošanas;
                                    
                                 
                     
                           b)
                        
                        
                           dzīvnieki ir no saimēm, kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                        
                     
                           c)
                        
                        
                           konkrētajai mājputnu kategorijai paredzētās attiecīgās vakcinācijas prasības, kas noteiktas 41. un 42. pantā.
                        
                     
            
               2.   Šā panta 1. punkta noteikumus nepiemēro, ja saskaņā ar 37. pantu pārvieto mazāk nekā 20 mājputnus (izņemot skrējējputnus).
            
         
         
            36. pants
            Prasības attiecībā uz diennakti vecu cāļu pārvietošanu
            
               1.   Operatori diennakti vecus cāļus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki ir no apstiprināta inkubatorija [“inkubators” Regulas (ES) 2016/429 izpratnē];
                        
                     
                           b)
                        
                        
                           dzīvnieki ir izperināti no inkubējamām olām, kas:
                           
                                       i)
                                    
                                    
                                       atbilst 38. panta prasībām un ir no saimēm, kurām ir veiktas kontrolpārbaudes saskaņā ar 91. panta 1. punkta f) apakšpunktu un 2. punkta f) apakšpunktu;
                                       vai
                                    
                                 
                                       ii)
                                    
                                    
                                       ir ievestas Savienībā no kādas trešās valsts vai tās teritorijas vai zonas;
                                    
                                 
                     
                           c)
                        
                        
                           konkrētajai mājputnu kategorijai paredzētās attiecīgās vakcinācijas prasības, kas noteiktas 41. un 42. pantā.
                        
                     
            
               2.   Attiecībā uz diennakti veciem cāļiem, kas izperināti no inkubējamām olām, kuras Savienībā ievestas no kādas trešās valsts vai tās teritorijas vai zonas, šo diennakti veco cāļu izcelsmes dalībvalsts kompetentā iestāde paredzētā galamērķa dalībvalsts kompetento iestādi informē, ka inkubējamās olas ir ievestas Savienībā no kādas trešās valsts.
            
            
               3.   Šā panta 1. un 2. punkta noteikumus nepiemēro, ja saskaņā ar 37. pantu pārvieto mazāk nekā 20 mājputnus (izņemot skrējējputnus).
            
         
         
            37. pants
            Atkāpe attiecībā uz gadījumiem, kad pārvieto mazāk nekā 20 mājputnus (izņemot skrējējputnus)
            Atkāpjoties no 34., 35. un 36. panta prasībām, operatori drīkst pārvietot uz citu dalībvalsti mazāk nekā 20 mājputnus (izņemot skrējējputnus), ja vien ir izpildītas šādas prasības:
            
                        a)
                     
                     
                        dzīvnieki ir no saimēm, kuras kopš izšķilšanās vai vismaz 21 dienu pirms pārvietošanas ir pastāvīgi uzturējušās vienā reģistrētā objektā;
                     
                  
                        b)
                     
                     
                        dzīvnieki ir no saimēm, kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                     
                  
                        c)
                     
                     
                        veicot Deleģētās regulas (ES) 2020/689 3. panta 1. punkta a) apakšpunktā un b) apakšpunkta ii) punktā paredzēto uzraudzību, pēdējās 21 dienas laikā pirms nosūtīšanas dzīvnieku izcelsmes saimē nav konstatēts neviens apstiprināts mazpatogēniskās putnu gripas vīrusa infekcijas gadījums;
                     
                  
                        d)
                     
                     
                        pēdējās 21 dienas laikā pirms nosūtīšanas dzīvnieki nav bijuši saskarē ar tikko ievestiem mājputniem vai putniem ar zemāku veselības statusu;
                     
                  
                        e)
                     
                     
                        attiecībā uz pīlēm un zosīm (izņemot nokaušanai paredzētas pīles uz zosis) – dzīvniekiem saskaņā ar IV pielikumu ir veikts tests augsti patogēniskās putnu gripas noteikšanai, un iegūtie rezultāti ir negatīvi;
                     
                  
                        f)
                     
                     
                        dzīvniekiem saskaņā ar V pielikumu ir veikti testi Salmonella Pullorum, S. Gallinarum un S. arizonae infekcijas un putnu mikoplazmozes (Mycoplasma gallisepticum un M. meleagridis) noteikšanai, un iegūtie rezultāti ir negatīvi;
                     
                  
                        g)
                     
                     
                        konkrētajai mājputnu kategorijai paredzētās attiecīgās vakcinācijas prasības, kas noteiktas 41. un 42. pantā.
                     
                  
         
            2. iedaļa
         
         
            
               Inkubējamas mājputnu olas
            
         
         
            38. pants
            Prasības attiecībā uz inkubējamu mājputnu olu pārvietošanu
            Operatori inkubējamas mājputnu olas uz citu dalībvalsti pārvieto tikai tad, ja šīs olas atbilst šādām prasībām:
            
                        a)
                     
                     
                        tās ir no apstiprināta objekta;
                     
                  
                        b)
                     
                     
                        tās ir no saimēm, kuras kopš izšķilšanās vai vismaz pēdējo 42 dienu laikā pirms olu savākšanas pastāvīgi uzturējušās vienā vai vairākos apstiprinātos mājputnu turēšanas objektos;
                     
                  
                        c)
                     
                     
                        tās iegūtas no dzīvniekiem, kas atbilst 34. panta 1. punkta b), c) un d) apakšpunkta prasībām;
                     
                  
                        d)
                     
                     
                        tās ir individuāli marķētas ar izcelsmes saimes turēšanas objekta apstiprinājuma numuru, kā minēts Deleģētās regulas (ES) 2019/2035 21. panta a) punktā;
                     
                  
                        e)
                     
                     
                        tās ir dezinficētas;
                     
                  
                        f)
                     
                     
                        ir izpildītas attiecīgās vakcinācijas prasības, kas noteiktas 41. un 42. pantā.
                     
                  
         
            39. pants
            Atkāpe attiecībā uz gadījumiem, kad pārvieto mazāk nekā 20 inkubējamas mājputnu (izņemot skrējējputnu) olas
            Atkāpjoties no 38. panta prasībām, operatori drīkst pārvietot uz citu dalībvalsti mazāk nekā 20 inkubējamas mājputnu (izņemot skrējējputnu) olas, ja vien attiecībā uz šīm olām ir izpildītas šādas prasības:
            
                        a)
                     
                     
                        tās ir no reģistrēta objekta;
                     
                  
                        b)
                     
                     
                        tās ir no saimēm:
                        
                                    i)
                                 
                                 
                                    kuras kopš izšķilšanās vai vismaz pēdējās 21 dienas laikā pirms olu savākšanas pastāvīgi uzturējušās reģistrētā objektā;
                                 
                              
                                    ii)
                                 
                                 
                                    kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                                 
                              
                                    iii)
                                 
                                 
                                    kurām saskaņā ar V pielikumu ir veikti testi Salmonella Pullorum, S. Gallinarum un S. arizonae infekcijas un putnu mikoplazmozes (Mycoplasma gallisepticum un M. meleagridis) noteikšanai, un iegūtie rezultāti ir negatīvi;
                                 
                              
                  
                        c)
                     
                     
                        attiecīgās vakcinācijas prasības, kas noteiktas 41. un 42. pantā.
                     
                  
         
            40. pants
            Atkāpe attiecībā uz noteiktu bezpatogēnu olu pārvietošanu
            Atkāpjoties no 38. panta prasībām, operatori noteiktas bezpatogēnu olas pārvieto uz citu dalībvalsti tikai tad, ja attiecībā uz šīm olām ir izpildītas šādas prasības:
            
                        a)
                     
                     
                        tās ir no apstiprinātiem mājputnu turēšanas objektiem;
                     
                  
                        b)
                     
                     
                        tās ir no saimēm, kuras, kā aprakstīts Eiropas farmakopejā, ir brīvas no noteiktiem patogēniem, un visu šā īpašā statusa iegūšanai veikto testu un klīnisko izmeklējumu rezultāti ir bijuši labvēlīgi;
                     
                  
                        c)
                     
                     
                        tās ir individuāli marķētas ar izcelsmes objekta apstiprinājuma numuru, kā minēts Deleģētās regulas (ES) 2019/2035 21. panta a) punktā.
                     
                  
         
            3. iedaļa
         
         
            
               Prasības attiecībā uz vakcināciju
            
         
         
            41. pants
            Prasības attiecībā uz vakcināciju pret Ņūkāslas slimības vīrusa infekciju
            Gadījumā, ja mājputni, inkubējamas mājputnu olas vai inkubējamo olu vai diennakti veco cāļu izcelsmes saimes ir vakcinētas pret Ņūkāslas slimības vīrusa infekciju ar kāda cita veida, nevis inaktivētām vakcīnām, izmantotajām vakcīnām ir jāatbilst VI pielikumā noteiktajiem kritērijiem.
         
         
            4. iedaļa
         
         
            
               Specifiski nosacījumi pārvietošanai uz dalībvalstīm vai to zonām ar statusu “brīva no ņūkāslas slimības vīrusa (bez vakcinācijas)”
            
         
         
            42. pants
            Papildprasības mājputnu un inkubējamu mājputnu olu pārvietošanai uz tādu dalībvalsti vai tās zonu, kurai ir statuss “brīva no Ņūkāslas slimības vīrusa infekcijas (bez vakcinācijas)”
            Operatori mājputnus un inkubējamas mājputnu olas no kādas dalībvalsts vai tās zonas, kurai nav piešķirts statuss “brīva no Ņūkāslas slimības vīrusa infekcijas (bez vakcinācijas)”, uz kādu dalībvalsti vai tās zonu, kurai ir statuss “brīva no Ņūkāslas slimības vīrusa infekcijas (bez vakcinācijas)”, pārvieto tikai tad, ja šie dzīvnieki un inkubējamās olas papildus prasībām, kas attiecībā uz konkrēto preci paredzētas 1.–3. iedaļā, atbilst šādām prasībām attiecībā uz Ņūkāslas slimības vīrusa infekciju:
            
                        a)
                     
                     
                        attiecībā uz vaislas un produktīvajiem mājputniem:
                        
                                    i)
                                 
                                 
                                    tie nav vakcinēti pret Ņūkāslas slimības vīrusa infekciju;
                                 
                              
                                    ii)
                                 
                                 
                                    tie 14 dienas pirms pārvietošanas ir bijuši izolācijā vai nu izcelsmes objektā oficiāla veterinārārsta pārraudzībā, vai apstiprinātā karantīnas objektā, kurā:
                                    
                                                —
                                             
                                             
                                                pēdējās 21 dienas laikā pirms pārvietošanas neviens mājputns nav vakcinēts pret Ņūkāslas slimības vīrusa infekciju,
                                             
                                          
                                                —
                                             
                                             
                                                pēdējās 21 dienas laikā pirms pārvietošanas nav ievesti citi putni,
                                             
                                          
                                                —
                                             
                                             
                                                karantīnas objektā nav veikta vakcinācija;
                                             
                                          
                              
                                    iii)
                                 
                                 
                                    pēdējo 14 dienu laikā pirms pārvietošanas tiem, izmantojot asins paraugus un ar 95 % ticamību nodrošinot infekcijas noteikšanu pie 5 % prevalences, ir veikti seroloģiski testi antivielu pret Ņūkāslas slimības vīrusu noteikšanai, un iegūtie rezultāti ir negatīvi;
                                 
                              
                  
                        b)
                     
                     
                        ja mājputni paredzēti nokaušanai, tie nāk no saimēm, kuras vai nu:
                        
                                    i)
                                 
                                 
                                    nav vakcinētas pret Ņūkāslas slimības vīrusa infekciju, un pēdējo 14 dienu laikā pirms pārvietošanas tām, izmantojot asins paraugus un ar 95 % ticamību nodrošinot infekcijas noteikšanu pie 5 % prevalences, ir veikti seroloģiski testi antivielu pret Ņūkāslas slimības vīrusu noteikšanai, un iegūtie rezultāti ir negatīvi;
                                    vai
                                 
                              
                                    ii)
                                 
                                 
                                    ir vakcinētas pret Ņūkāslas slimības vīrusa infekciju, un pēdējo 14 dienu laikā pirms pārvietošanas tām, ar 95 % ticamību nodrošinot infekcijas noteikšanu pie 5 % prevalences, ir veikts tests Ņūkāslas slimības vīrusa noteikšanai, un iegūtie rezultāti ir negatīvi;
                                 
                              
                  
                        c)
                     
                     
                        attiecībā uz diennakti veciem cāļiem:
                        
                                    i)
                                 
                                 
                                    tie nav vakcinēti pret Ņūkāslas slimības vīrusa infekciju;
                                 
                              
                                    ii)
                                 
                                 
                                    tie ir izšķīlušies no inkubējamām olām, kas atbilst d) punkta nosacījumiem;
                                 
                              
                                    iii)
                                 
                                 
                                    tie ir no inkubatorija, kurā darba prakse nodrošina šādu inkubējamo olu inkubēšanu gan laika, gan vietas ziņā pilnīgi atsevišķi no inkubējamām olām, kuras neatbilst d) punktā paredzētajiem nosacījumiem;
                                 
                              
                  
                        d)
                     
                     
                        attiecībā uz inkubējamām mājputnu olām:
                        
                                    i)
                                 
                                 
                                    tās nav vakcinētas pret Ņūkāslas slimības vīrusa infekciju;
                                 
                              
                                    ii)
                                 
                                 
                                    tās ir no saimēm, kuras:
                                    vai nu
                                    
                                                —
                                             
                                             
                                                nav vakcinētas pret Ņūkāslas slimības vīrusa infekciju,
                                                vai
                                             
                                          
                                                —
                                             
                                             
                                                ir vakcinētas pret Ņūkāslas slimības vīrusa infekciju, izmantojot inaktivētās vakcīnas,
                                                vai
                                             
                                          
                                                —
                                             
                                             
                                                ir vakcinētas pret Ņūkāslas slimības vīrusa infekciju, izmantojot VI pielikuma kritērijiem atbilstošas dzīvās vakcīnas, un vakcinēšana notikusi vismaz 30 dienas pirms inkubējamo olu savākšanas.
                                             
                                          
                              
                  
         
            4. NODAĻA
         
         
            
               Turētu nagaiņu un mājputnu savākšanas operācijas
            
         
         
            43. pants
            Īpaši noteikumi attiecībā uz turētu nagaiņu un mājputnu savākšanas operācijām
            
               1.   Operatori, veicot turētu nagaiņu un mājputnu pārvietošanu no izcelsmes objekta uz objektu galamērķa dalībvalstī, nodrošina, ka attiecībā uz dzīvniekiem tiek veiktas ne vairāk kā trīs savākšanas operācijas un ka tās notiek vai nu savākšanas operāciju veikšanai apstiprinātos objektos, vai – saskaņā ar 44. pantu – transportlīdzekļos, un ievērojot šādus nosacījumus:
               
                           a)
                        
                        
                           visi turēti nagaiņi un mājputni, uz kuriem attiecas savākšanas operācijas, uz galīgo, citā dalībvalstī esošo galamērķi tiek pārvietoti vēlākais 20 dienu laikā pēc izvešanas no izcelsmes objekta;
                        
                     
                           b)
                        
                        
                           laikposms no katra turēta nagaiņa un mājputna pārvietošanas dienas no izcelsmes objekta līdz dienai, kad attiecīgo dzīvnieku no savākšanas operāciju veikšanai apstiprinātā objekta, kas atrodas izcelsmes dalībvalstī, izved uz citu dalībvalsti, nedrīkst pārsniegt 14 dienas.
                        
                     
            
               2.   Pēc kompetentās iestādes pieprasījuma operators, kurš iesniedzis pieprasījumu uz veterināro sertifikātu, lai izpildītu Regulas (ES) 2016/429 143. panta 1. punkta prasības, nodrošina visu sūtījumā esošo dzīvnieku pārvietošanas vēsturi kopš to izvešanas no izcelsmes objekta, tai skaitā norādot arī savākšanas operācijas.
            
            
               3.   Atkāpjoties no 1. punkta a) apakšpunkta, ja dzīvnieku pārvadājums notiek pa ūdensceļu/jūru, tad 1. punkta a) apakšpunktā noteikto 20 dienu termiņu var pagarināt uz tik ilgu laiku, cik aizņem brauciens pa ūdensceļu/jūru.
            
         
         
            44. pants
            Īpaši noteikumi attiecībā uz savākšanas operācijām, kas notiek transportlīdzeklī
            Tādu nagaiņu vai mājputnu turēšanas objektu operatori, attiecībā uz kuriem pirms to pārvietošanas uz citu dalībvalsti paredzēts veikt savākšanas operāciju transportlīdzeklī, nodrošina, ka iekraušana tiek veikta objektā, kurā transportlīdzekļi neiebrauc dzīvnieku turēšanas telpās.
         
         
            45. pants
            Sīki izstrādāti biodrošības noteikumi attiecībā uz savākšanas operācijām
            
               1.   Savākšanas operāciju veikšanai apstiprinātu objektu operatori nodrošina, ka:
               
                           a)
                        
                        
                           objekts vai epidemioloģiski nošķirtas dzīvnieku izmitināšanas zonas objektā regulāri un ne retāk kā reizi 14 dienās nepārtrauktas dzīvnieku uzturēšanās laikā tiek iztukšotas no dzīvniekiem un iztīrītas un dezinficētas;
                        
                     
                           b)
                        
                        
                           pirms izbraukšanas no objekta transportlīdzekļiem, no kuriem dzīvnieki tiek izkrauti vai kuros tie tiek iekrauti, tiek dezinficētas riepas.
                        
                     
            
               2.   Operatori, kuri veic turētu nagaiņu vai mājputnu savākšanas operācijas transportlīdzeklī, nodrošina, ka pirms izbraukšanas no izcelsmes objekta transportlīdzekļiem tiek dezinficētas riepas.
            
         
         
            46. pants
            Atkāpes, ko piemēro nagaiņu pārvietošanai uz izstādēm un sporta, kultūras un līdzīgiem pasākumiem
            
               1.   Regulas (ES) 2016/429 126. panta 2. punkta un 134. panta b) punkta nosacījumus un šīs regulas 43., 44. un 45. panta nosacījumus nepiemēro turētu nagaiņu pārvietošanai uz citu dalībvalsti, ja minētos dzīvniekus pārvieto, lai tie piedalītos izstādēs un sporta, kultūras un līdzīgos pasākumos.
            
            
               2.   Regulas (ES) 2016/429 133. panta 2. punkta otrajā daļā minētā dalībvalsts atļauja nav vajadzīga, ja individuāli sertificēti reģistrēti zirgu sugas dzīvnieki vienā transportlīdzeklī tiek pārvadāti uz citu dalībvalsti, lai piedalītos kādā no 1. punktā minētajām aktivitātēm.
            
         
         
            5. NODAĻA
         
         
            
               Prasības tādu turētu sauszemes dzīvnieku, kas nav turēti nagaiņi un mājputni, un nebrīvē turētu putnu inkubējamu olu pārvietošanai uz citām dalībvalstīm
            
         
         
            1. iedaļa
         
         
            
               Primāti
            
         
         
            47. pants
            Prasības attiecībā uz primātu pārvietošanu uz citām dalībvalstīm
            Operatori primātus uz citu dalībvalsti pārvieto tikai tad, ja dzīvnieki:
            vai nu
            
                        1)
                     
                     
                        ir bijuši turēti norobežotā objektā un saskaņā ar 64. panta 1. punkta prasībām tiek transportēti uz norobežotu objektu galamērķa dalībvalstī;
                        vai
                     
                  
                        2)
                     
                     
                        ir no objekta, kas nav norobežots objekts, un saskaņā ar 63. panta 2. punkta b) apakšpunktu tiek transportēti uz norobežotu objektu galamērķa dalībvalstī.
                     
                  
         
            2. iedaļa
         
         
            
               Medus bites un kamenes
            
         
         
            48. pants
            Prasības attiecībā uz medus bišu pārvietošanu uz citām dalībvalstīm
            Operatori medus bites (ieskaitot medus bišu perus) jebkurā to dzīves cikla posmā, uz citām dalībvalstīm pārvieto tikai tad, ja ir izpildītas šādas prasības:
            
                        a)
                     
                     
                        dzīvniekiem un to izcelsmes stropiem nav vērojamas Amerikas peru puves pazīmes vai mazās stropu vaboles (Aethina tumida) vai Tropilaelaps spp. invāzijas pazīmes;
                     
                  
                        b)
                     
                     
                        bites ir no tādas dravas, ap kuru vismaz:
                        
                                    i)
                                 
                                 
                                    3 km rādiusā pēdējo 30 dienu laikā pirms pārvietošanas nav ziņots par Amerikas peru puvi un kurai nav noteikti ierobežojumi Amerikas peru puves uzliesmojuma dēļ;
                                 
                              
                                    ii)
                                 
                                 
                                    100 km rādiusā nav ziņots par mazās stropu vaboles (Aethina tumida) invāziju un kurai domājama mazās stropu vaboles (Aethina tumida) invāzijas gadījuma dēļ vai apstiprinātas šādas invāzijas dēļ nav noteikti ierobežojumi, izņemot gadījumus, uz kuriem saskaņā ar 49. pantu attiecas atkāpe;
                                 
                              
                                    iii)
                                 
                                 
                                    100 km rādiusā nav ziņots par Tropilaelaps spp. invāziju un kurai domājama Tropilaelaps spp. invāzijas gadījuma dēļ vai apstiprinātas šādas invāzijas dēļ nav noteikti ierobežojumi.
                                 
                              
                  
         
            49. pants
            Atkāpe attiecībā uz medus bišu māšu pārvietošanu uz citām dalībvalstīm
            Atkāpjoties no 48. panta b) punkta ii) apakšpunkta, operatori drīkst pārvietot medus bišu mātes, ja šie dzīvnieki atbilst 48. panta a) punkta un b) punkta i) un ii) apakšpunkta prasībām, kā arī šādām prasībām:
            
                        a)
                     
                     
                        izcelsmes dravā nav ziņots par mazās stropu vaboles (Aethina tumida) invāziju, un minētā drava atrodas vismaz 30 km attālumā no robežas ar aizsardzības zonu, kuru kompetentā iestāde izveidojusi vismaz 20 km rādiusā ap vietu, kur apstiprināts mazās stropu vaboles (Aethina tumida) invāzijas gadījums;
                     
                  
                        b)
                     
                     
                        izcelsmes drava neatrodas zonā, kurai apstiprināta mazās stropu vaboles (Aethina tumida) invāzijas gadījuma dēļ noteikti Savienības mēroga aizsardzības pasākumi;
                     
                  
                        c)
                     
                     
                        izcelsmes drava atrodas apgabalā, kurā kompetentā iestāde veic ikgadēju uzraudzību, lai konstatētu mazās stropu vaboles (Aethina tumida) invāziju, ar 95 % ticamību nodrošinot mazās stropu vaboles (Aethina tumida) invāzijas konstatēšanu, ja invadētas būtu vismaz 2 % dravu;
                     
                  
                        d)
                     
                     
                        ražošanas sezonas laikā kompetentā iestāde katru mēnesi veic inspekciju izcelsmes dravā, un, ar 95 % ticamību nodrošinot mazās stropu vaboles (Aethina tumida) invāzijas konstatēšanu, ja invadētas būtu vismaz 2 % dravu, inspekciju rezultāti ir negatīvi;
                     
                  
                        e)
                     
                     
                        medus bišu mātes ievieto individuālos sprostos kopā ar ne vairāk kā 20 pavadošajām bitēm.
                     
                  
         
            50. pants
            Papildprasības saistībā ar Varroa spp. invāziju attiecībā uz medus bišu pārvietošanu uz citām dalībvalstīm
            Operatori medus bites (ieskaitot medus bišu perus) jebkurā to dzīves cikla posmā uz kādu citu dalībvalsti vai tās zonu, kurai ir statuss “brīva no Varroa spp. invāzijas”, pārvieto tikai tad, ja ir izpildītas 48. panta prasības, un ar nosacījumu, ka ir izpildītas šādas prasības:
            
                        a)
                     
                     
                        tās ir no dalībvalsts vai tās zonas ar statusu “brīva no Varroa spp. invāzijas”;
                     
                  
                        b)
                     
                     
                        transportēšanas laikā tās ir aizsargātas pret Varroa spp. invāziju.
                     
                  
         
            51. pants
            Prasības attiecībā uz kameņu pārvietošanu uz citām dalībvalstīm
            Operatori kamenes uz citām dalībvalstīm pārvieto tikai tad, ja ir izpildītas šādas prasības:
            
                        a)
                     
                     
                        tām nav vērojamas mazās stropu vaboles (Aethina tumida) invāzijas pazīmes;
                     
                  
                        b)
                     
                     
                        tās ir no objekta, ap kuru vismaz 100 km rādiusā nav ziņots par mazās stropu vaboles (Aethina tumida) invāziju un kuram domājama mazās stropu vaboles (Aethina tumida) invāzijas gadījuma dēļ vai apstiprinātas šādas invāzijas dēļ nav noteikti ierobežojumi. Šīs prasības nepiemēro kamenēm no vidiski izolētiem audzēšanas objektiem, ja tās pārvieto saskaņā ar 52. pantu.
                     
                  
         
            52. pants
            Atkāpe attiecībā uz kameņu no vidiski izolētiem kameņu audzēšanas objektiem pārvietošanu uz citām dalībvalstīm
            Atkāpjoties no 51. panta b) punkta, operatori kamenes no vidiski izolētiem kameņu audzēšanas objektiem drīkst pārvietot uz citām dalībvalstīm, ja ir izpildītas 51. panta a) punkta prasības un šādas prasības:
            
                        a)
                     
                     
                        tās ir izolēti audzētas atsevišķās epidemioloģiskajās vienībās, katru saimi ievietojot slēgtā konteinerā, kurš ir vai nu jauns, vai pirms lietošanas iztīrīts un dezinficēts;
                     
                  
                        b)
                     
                     
                        regulāru epidemioloģiskās vienības apsekojumu laikā, kuri veikti saskaņā ar rakstiskām standarta darba procedūrām, epidemioloģiskajā vienībā nav konstatēta mazās stropu vaboles (Aethina tumida) invāzija.
                     
                  
         
            3. iedaļa
         
         
            
               Suņi, kaķi un mājas seski
            
         
         
            53. pants
            Prasības attiecībā uz suņu, kaķu un mājas sesku pārvietošanu uz citām dalībvalstīm
            Operatori suņus, kaķus un mājas seskus uz citu dalībvalsti pārvieto tikai tad, ja ir izpildītas šādas prasības:
            
                        a)
                     
                     
                        dzīvnieki ir individuāli identificēti:
                        vai nu
                        
                                    i)
                                 
                                 
                                    saskaņā ar Deleģētās regulas (ES) 2019/2035 70. pantu;
                                    vai
                                 
                              
                                    ii)
                                 
                                 
                                    ar skaidri salasāmu tetovējumu, kas uztetovēts pirms 2011. gada 3. jūlija;
                                 
                              
                  
                        b)
                     
                     
                        dzīvniekiem ir klāt individuālas identifikācijas dokuments, kas paredzēts Deleģētās regulas (ES) 2019/2035 71. pantā un kas dokumentāri apliecina, ka:
                        
                                    i)
                                 
                                 
                                    identificētais dzīvnieks ir no objekta, kurā pēdējo 30 dienu laikā pirms nosūtīšanas nav ziņots par turētu sauszemes dzīvnieku inficēšanos ar trakumsērgas vīrusu, un vismaz 21 dienu pirms pārvietošanas, izejot pilnu sākotnējo kursu, ir vakcinēts pret trakumsērgu vai saskaņā ar VII pielikuma 1. daļā noteiktajām derīguma prasībām ir revakcinēts pret trakumsērgu. Šo prasību nepiemēro suņiem, kaķiem un mājas seskiem, kurus pārvieto saskaņā ar 54. panta 1. un 2. punktu;
                                 
                              
                                    ii)
                                 
                                 
                                    attiecībā uz suņiem – tiem saskaņā ar VII pielikuma 2. daļas 1. punktu ir veikti riska mazināšanas pasākumi attiecībā uz Echinococcus multilocularis invāziju, un – attiecībā uz suņiem, kaķiem un mājas seskiem – tiem vajadzības gadījumā saskaņā ar VII pielikuma 2. daļas 3. punktu un tajā paredzētajā termiņā ir veikti riska mazināšanas pasākumi attiecībā uz citām slimībām, pirms tos ieved dalībvalstī vai tās zonā, kura ir tiesīga pieprasīt veikt minētos pasākumus. Šo prasību nepiemēro suņiem, kaķiem un mājas seskiem, kurus pārvieto saskaņā ar 54. panta 2. punktu.
                                 
                              
                  
         
            54. pants
            Atkāpe no prasībām veikt vakcināciju pret trakumsērgu un apstrādi pret Echinococcus multilocularis invāziju
            
               1.   Atkāpjoties no 53. panta b) punkta i) apakšpunkta, operatori drīkst uz citu dalībvalsti pārvietot suņus, kaķus un mājas seskus, kas ir jaunāki par 12 nedēļām un nav vakcinēti pret trakumsērgu vai kas ir 12 līdz 16 nedēļas veci un ir vakcinēti pret trakumsērgu, bet pagaidām neatbilst VII pielikuma 1. daļā noteiktajām derīguma prasībām, ar nosacījumu, ka:
               
                           a)
                        
                        
                           galamērķa dalībvalsts vispārēji ir atļāvusi šādu pārvietošanu un tam paredzētā tīmekļvietnē informējusi sabiedrību, ka šāda pārvietošana ir atļauta; un
                        
                     
                           b)
                        
                        
                           ir izpildīts viens no šādiem nosacījumiem:
                           
                                       i)
                                    
                                    
                                       86. pantā minēto veterināro sertifikātu papildina operatora deklarācija, kurā norādīts, ka kopš dzimšanas līdz pārvietošanas brīdim dzīvnieki nav nonākuši saskarē ar turētiem sauszemes dzīvniekiem, par kuriem ir aizdomas, ka tie varētu būt inficēti ar trakumsērgas vīrusu, vai ar savvaļas dzīvniekiem, kuri pieder pie sugām, kas attiecībā uz trakumsērgas vīrusa infekciju norādītas sarakstā;
                                       vai
                                    
                                 
                                       ii)
                                    
                                    
                                       no dzīvnieka mātes (no kuras šajā daļā minētie dzīvnieki joprojām ir atkarīgi) identifikācijas dokumenta var secināt, ka pirms attiecīgo dzīvnieku dzimšanas māte ir vakcinēta pret trakumsērgu atbilstoši VII pielikuma 1. daļā noteiktajām derīguma prasībām.
                                    
                                 
                     
            
               2.   Atkāpjoties no 53. panta b) punkta i) un ii) apakšpunkta, operatori ar tiešu pārvadājumu uz norobežotu objektu drīkst pārvietot pret trakumsērgu nevakcinētus suņus, kaķus un mājas seskus un pret Echinococcus multilocularis invāziju neapstrādātus suņus.
            
         
         
            55. pants
            Lolojumdzīvnieka turētāja pienākumi attiecībā uz suņu, kaķu un mājas sesku pārvietošanu, kas nav nekomerciāla pārvietošana
            Gadījumos, kad suņu, kaķu un mājas sesku, kas mājsaimniecībās tiek turēti kā lolojumdzīvnieki, nekomerciālu pārvietošanu nevar veikt saskaņā ar Regulas (ES) 2016/429 245. panta 2. punktā vai 246. panta 1. un 2. punktā paredzētajiem nosacījumiem, lolojumdzīvnieku turētāji suņus, kaķus un mājas seskus uz citu dalībvalsti pārvieto tikai tad, ja ir izpildītas šādas prasības:
            
                        a)
                     
                     
                        dzīvnieki ir individuāli identificēti:
                        vai nu
                        
                                    i)
                                 
                                 
                                    saskaņā ar Deleģētās regulas (ES) 2019/2035 70. pantu;
                                    vai
                                 
                              
                                    ii)
                                 
                                 
                                    ar skaidri salasāmu tetovējumu, kas uztetovēts pirms 2011. gada 3. jūlija;
                                 
                              
                  
                        b)
                     
                     
                        dzīvniekiem ir klāt individuālas identifikācijas dokuments, kas paredzēts Deleģētās regulas (ES) 2019/2035 71. pantā un kas dokumentāri apliecina, ka:
                        
                                    i)
                                 
                                 
                                    identificētais dzīvnieks vismaz 21 dienu pirms pārvietošanas, izejot pilnu sākotnējo kursu, ir vakcinēts pret trakumsērgu vai saskaņā ar VII pielikuma 1. daļā noteiktajām derīguma prasībām ir revakcinēts pret trakumsērgu. Šo noteikumu nepiemēro suņiem, kaķiem un mājas seskiem, kurus pārvieto saskaņā ar 56. panta nosacījumiem;
                                 
                              
                                    ii)
                                 
                                 
                                    attiecībā uz suņiem – tiem saskaņā ar VII pielikuma 2. daļas 1. punktu ir veikti riska mazināšanas pasākumi attiecībā uz Echinococcus multilocularis invāziju, un – attiecībā uz suņiem, kaķiem un mājas seskiem – tiem vajadzības gadījumā saskaņā ar VII pielikuma 2. daļas 3. punktu un tajā paredzētajā termiņā ir veikti riska mazināšanas pasākumi attiecībā uz citām slimībām, pirms tos ieved dalībvalstī vai tās zonā, kura ir tiesīga pieprasīt veikt minētos pasākumus.
                                 
                              
                  
         
            56. pants
            Atkāpe no prasības par vakcināciju pret trakumsērgu attiecībā uz suņu, kaķu un mājas sesku pārvietošanu, kas nav nekomerciāla pārvietošana
            Atkāpjoties no 55. panta b) punkta i) apakšpunkta, lolojumdzīvnieku turētāji drīkst uz citu dalībvalsti pārvietot suņus, kaķus un mājas seskus, kas ir jaunāki par 12 nedēļām un nav vakcinēti pret trakumsērgu, vai suņus, kaķus un mājas seskus, kas ir 12 līdz 16 nedēļas veci un ir vakcinēti pret trakumsērgu, bet pagaidām neatbilst VII pielikuma 1. daļā noteiktajām derīguma prasībām, ar nosacījumu, ka:
            
                        a)
                     
                     
                        galamērķa dalībvalsts vispārēji ir atļāvusi šādu pārvietošanu un tam paredzētā tīmekļvietnē informējusi sabiedrību, ka šāda pārvietošana ir atļauta; un
                     
                  
                        b)
                     
                     
                        ir izpildīts viens no šādiem nosacījumiem:
                        
                                    i)
                                 
                                 
                                    86. pantā minēto veterināro sertifikātu papildina lolojumdzīvnieka turētāja deklarācija, kurā norādīts, ka kopš dzimšanas līdz pārvietošanas brīdim dzīvnieki nav nonākuši saskarē ar turētiem sauszemes dzīvniekiem, par kuriem ir aizdomas, ka tie varētu būt inficēti ar trakumsērgas vīrusu, vai ar savvaļas dzīvniekiem, kuri pieder pie sugām, kas attiecībā uz trakumsērgas vīrusa infekciju norādītas sarakstā;
                                    vai
                                 
                              
                                    ii)
                                 
                                 
                                    no dzīvnieka mātes (no kuras šajā daļā minētie dzīvnieki joprojām ir atkarīgi) identifikācijas dokumenta var secināt, ka pirms attiecīgo dzīvnieku dzimšanas māte ir vakcinēta pret trakumsērgu atbilstoši VII pielikuma 1. daļā noteiktajām derīguma prasībām.
                                 
                              
                  
         
            57. pants
            Informēšanas pienākums, kas attiecībā uz atkāpi no prasības par suņu, kaķu un mājas sesku vakcināciju pret trakumsērgu jāpilda kompetentajai iestādei
            Dalībvalstis dara publiski pieejamu informāciju, ka tās vispārēji piekrīt no citām dalībvalstīm uzņemt suņus, kaķus un mājas seskus, kas ir jaunāki par 12 nedēļām un nav vakcinēti pret trakumsērgu, vai suņus, kaķus un mājas seskus, kas ir 12 līdz 16 nedēļas veci un ir vakcinēti pret trakumsērgu, bet pagaidām neatbilst VII pielikuma 1. daļā noteiktajām derīguma prasībām, uz kurām ir atsauce 54. panta 1. punkta a) apakšpunktā un 56. panta a) punktā.
         
         
            4. iedaļa
         
         
            
               Citi gaļēdāji
            
         
         
            58. pants
            Prasības attiecībā uz citu gaļēdāju pārvietošanu uz citām dalībvalstīm
            
               1.   Operatori citus gaļēdājus uz citu dalībvalsti pārvieto tikai tad, ja šie citi gaļēdāji atbilst šādām prasībām:
               
                           a)
                        
                        
                           dzīvnieki ir vai nu individuāli identificēti, vai identificēti kā grupa vienai sugai piederīgu dzīvnieku, kas pārvietošanas laikā uz galamērķi tiek turēti kopā;
                        
                     
                           b)
                        
                        
                           dzīvnieki ir no objekta, kurā pēdējo 30 dienu laikā pirms nosūtīšanas nav ziņots par turētu sauszemes dzīvnieku inficēšanos ar trakumsērgas vīrusu;
                        
                     
                           c)
                        
                        
                           dzīvnieki vismaz 21 dienu pirms pārvietošanas, izejot pilnu sākotnējo kursu, ir vakcinēti pret trakumsērgu vai saskaņā ar VII pielikuma 1. daļā noteiktajām derīguma prasībām ir revakcinēti pret trakumsērgu;
                        
                     
                           d)
                        
                        
                           attiecībā uz suņu dzimtas dzīvniekiem – tiem pirms ievešanas dalībvalstī vai tās zonā, kura ir tiesīga pieprasīt veikt minētos pasākumus, saskaņā ar VII pielikuma 2. daļas 2. punktu un tajā paredzētajā termiņā ir veikti riska mazināšanas pasākumi attiecībā uz Echinococcus multilocularis invāziju;
                        
                     
                           e)
                        
                        
                           ciktāl saskaņā Regulu (ES) 2016/429 ir tikuši pieņemti pasākumi attiecībā uz kādu citu konkrētām gaļēdāju sugām sarakstā norādītu infekciju, nevis trakumsērgu, dzīvnieki, kas pieder pie sugām, uz kurām minētie pasākumi attiecas, ir tikuši pakļauti riska mazināšanas pasākumiem attiecībā uz šīm gaļēdāju sugām saskaņā ar VII pielikuma 2. panta 3. punktu un tajā paredzētajā termiņā, pirms tos ieved dalībvalstī vai tās zonā, kura attiecībā uz konkrētajām gaļēdāju sugām piederīgiem dzīvniekiem ir tiesīga pieprasīt veikt minētos pasākumus.
                        
                     
            
               2.   Atkāpjoties no 1. punkta c) un d) apakšpunkta, operatori drīkst pārvietot pret trakumsērgu nevakcinētus citus gaļēdājus un pret Echinococcus multilocularis invāziju neapstrādātus suņu dzimtas dzīvniekus, ja dzīvniekus transportē tieši uz:
               
                           a)
                        
                        
                           kādu norobežotu objektu;
                           vai
                        
                     
                           b)
                        
                        
                           objektu, kurā šos dzīvniekus tur kā kažokzvērus saskaņā ar definīciju Komisijas Regulas (ES) Nr. 142/2011 (17) I pielikuma 1. punktā.
                        
                     
         
         
            5. iedaļa
         
         
            
               Nebrīvē turēti putni un to inkubējamas olas
            
         
         
            59. pants
            Prasības attiecībā uz nebrīvē turētu putnu pārvietošanu
            
               1.   Operatori nebrīvē turētus putnus, izņemot papagaiļu dzimtas putnus, uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           dzīvnieki kopš izšķilšanās vai vismaz pēdējās 21 dienas laikā pirms pārvietošanas pastāvīgi uzturējušie reģistrētā vai norobežotā objektā;
                        
                     
                           b)
                        
                        
                           dzīvnieki ir no saimēm, kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                        
                     
                           c)
                        
                        
                           dzīvniekiem nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz tiem nav radušās aizdomas par šādām slimībām;
                        
                     
                           d)
                        
                        
                           ja dzīvnieki Savienībā ievesti no kādas trešās valsts vai tās teritorijas vai zonas, tie, ievērojot prasības, kas attiecas uz ievešanu Savienībā, ir karantinēti apstiprinātā galamērķa karantīnas objektā, kas atrodas Savienībā;
                        
                     
                           e)
                        
                        
                           attiecībā uz baložiem – dzīvnieki ir vakcinēti pret Ņūkāslas slimības vīrusa infekciju un ir no objekta, kurā tiek veikta vakcinācija pret Ņūkāslas slimības vīrusa infekciju;
                        
                     
                           f)
                        
                        
                           attiecīgās vakcinācijas prasības, kas noteiktas 61. un 62. pantā.
                        
                     
            
               2.   Operatori papagaiļu dzimtas putnus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           ir izpildīti 1. punktā paredzētie nosacījumi;
                        
                     
                           b)
                        
                        
                           dzīvnieki ir no objekta, kurā pēdējo 60 dienu laikā pirms pārvietošanas nav bijusi apstiprināta putnu hlamidioze un gadījumā, ja pēdējo sešu mēnešu laikā pirms pārvietošanas putnu hlamidioze ir bijusi apstiprināta, ir piemēroti šādi pasākumi:
                           
                                       i)
                                    
                                    
                                       inficētie putni un putni, kas varētu būt inficēti, ir saņēmuši atbilstošu ārstēšanu;
                                    
                                 
                                       ii)
                                    
                                    
                                       pēc ārstēšanas beigām tiem ir veikts laboratorisks tests putnu hlamidiozes noteikšanai, un tā rezultāti ir negatīvi;
                                    
                                 
                                       iii)
                                    
                                    
                                       pēc ārstēšanas beigām objekts ir iztīrīts un dezinficēts;
                                    
                                 
                                       iv)
                                    
                                    
                                       pēc iii) punktā minētās tīrīšanas un dezinfekcijas beigām ir pagājušas vismaz 60 dienas;
                                    
                                 
                     
                           c)
                        
                        
                           attiecībā uz dzīvniekiem, kas ir bijuši saskarē ar nebrīvē turētiem putniem, kuriem pēdējo 60 dienu laikā pirms pārvietošanas diagnosticēta putnu hlamidioze – tiem vismaz 14 dienas pēc minētās saskares ir veikta laboratoriska testēšana putnu hlamidiozes noteikšanai, un tās rezultāti ir negatīvi;
                        
                     
                           d)
                        
                        
                           dzīvnieki ir identificēti saskaņā ar Deleģētās regulas (ES) 2019/2035 76. pantu.
                        
                     
         
         
            60. pants
            Prasības attiecībā uz nebrīvē turētu putnu inkubējamu olu pārvietošanu
            Operatori nebrīvē turētu putnu inkubējamas olas uz citu dalībvalsti pārvieto tikai tad, ja šīs olas atbilst šādām prasībām:
            
                        a)
                     
                     
                        tās ir no reģistrēta vai norobežota objekta;
                     
                  
                        b)
                     
                     
                        tās ir no saimēm, kuras turētas reģistrētā vai norobežotā objektā;
                     
                  
                        c)
                     
                     
                        tās ir no saimēm, kurām nav vērojamas attiecīgajām sugām relevantu sarakstā norādīto slimību klīniskās pazīmes vai attiecībā uz kurām nav radušās aizdomas par šādām slimībām;
                     
                  
                        d)
                     
                     
                        attiecībā uz tām ir izpildītas attiecīgās vakcinācijas prasības, kas noteiktas 61. un 62. pantā.
                     
                  
         
            61. pants
            Prasības attiecībā uz vakcināciju pret Ņūkāslas slimības vīrusa infekciju
            Gadījumā, ja nebrīvē turēti putni, inkubējamas nebrīvē turētu putnu olas vai inkubējamo olu izcelsmes saimes ir vakcinētas pret Ņūkāslas slimības vīrusa infekciju ar kāda cita veida, nevis inaktivētām vakcīnām, izmantotajām vakcīnām ir jāatbilst VI pielikumā noteiktajiem kritērijiem.
         
         
            62. pants
            Prasības nebrīvē turētu putnu un to inkubējamu olu pārvietošanai uz tādu dalībvalsti vai tās zonu, kam ir statuss “brīva no Ņūkāslas slimības vīrusa infekcijas (bez vakcinācijas)”
            Operatori nebrīvē turētus putnus, kas pieder kādai no Galliformes kārtas sugām, un inkubējamas šādu putnu olas no kādas dalībvalsts vai tās zonas, kurai nav piešķirts statuss “brīva no Ņūkāslas slimības vīrusa infekcijas (bez vakcinācijas)”, uz kādu dalībvalsti vai tās zonu, kurai ir statuss “brīva no Ņūkāslas slimības vīrusa infekcijas (bez vakcinācijas)”, pārvieto tikai tad, ja ir izpildītas attiecībā uz konkrēto preci paredzētās prasības 59.–61. pantā un minētie dzīvnieki un inkubējamās olas atbilst šādām prasībām attiecībā uz Ņūkāslas slimības vīrusa infekciju:
            
                        a)
                     
                     
                        attiecībā uz nebrīvē turētiem putniem:
                        
                                    i)
                                 
                                 
                                    dzīvnieki nav vakcinēti pret Ņūkāslas slimības vīrusa infekciju;
                                 
                              
                                    ii)
                                 
                                 
                                    dzīvnieki 14 dienas pirms pārvietošanas ir bijuši izolācijā vai nu izcelsmes objektā oficiāla veterinārārsta pārraudzībā, vai apstiprinātā karantīnas objektā, kurā:
                                    
                                                —
                                             
                                             
                                                pēdējās 21 dienas laikā pirms pārvietošanas neviens nebrīvē turēts putns nav vakcinēts pret Ņūkāslas slimības vīrusa infekciju,
                                             
                                          
                                                —
                                             
                                             
                                                pēdējās 21 dienas laikā pirms pārvietošanas nav ievesti citi putni,
                                             
                                          
                                                —
                                             
                                             
                                                karantīnas objektā nav veikta vakcinācija;
                                             
                                          
                              
                                    iii)
                                 
                                 
                                    pēdējo 14 dienu laikā pirms pārvietošanas dzīvniekiem, izmantojot asins paraugus un ar 95 % ticamību nodrošinot infekcijas noteikšanu pie 5 % prevalences, ir veikti seroloģiski testi antivielu pret Ņūkāslas slimības vīrusu noteikšanai, un iegūtie rezultāti ir negatīvi;
                                 
                              
                  
                        b)
                     
                     
                        attiecībā uz inkubējamām nebrīvē turētu putnu olām:
                        
                                    i)
                                 
                                 
                                    tās nav vakcinētas pret Ņūkāslas slimības vīrusa infekciju;
                                 
                              
                                    ii)
                                 
                                 
                                    tās ir no saimēm, kuras:
                                    vai nu
                                    
                                                —
                                             
                                             
                                                nav vakcinētas pret Ņūkāslas slimības vīrusa infekciju,
                                                vai
                                             
                                          
                                                —
                                             
                                             
                                                ir vakcinētas pret Ņūkāslas slimības vīrusa infekciju, izmantojot inaktivētās vakcīnas,
                                                vai
                                             
                                          
                                                —
                                             
                                             
                                                ir vakcinētas pret Ņūkāslas slimības vīrusa infekciju, izmantojot VI pielikuma kritērijiem atbilstošas dzīvās vakcīnas, un vakcinēšana notikusi vismaz 30 dienas pirms inkubējamo olu savākšanas.
                                             
                                          
                              
                  
         
            6. NODAĻA
         
         
            
               Prasības turētu sauszemes dzīvnieku pārvietošanai uz norobežotiem objektiem
            
         
         
            63. pants
            Prasības turētu sauszemes dzīvnieku no objektiem, kas nav norobežoti objekti, pārvietošanai uz norobežotu objektu
            
               1.   Operatori turētus sauszemes dzīvniekus, izņemot primātus, no objektiem, kas nav norobežoti objekti, uz norobežotu objektu pārvieto tikai saskaņā ar šādiem nosacījumiem:
               
                           a)
                        
                        
                           dzīvniekus karantinē uz laikposmu, kas ir atbilstošs slimībām, kuras attiecībā uz pārvietošanai paredzētajām sugām norādītas sarakstā, bet jebkurā gadījumā vismaz 30 dienas, un šajā laikposmā tos tur:
                           vai nu
                           
                                       i)
                                    
                                    
                                       pirms pārvietošanas – apstiprinātā karantīnas objektā vai cita norobežota objekta karantīnas novietnē;
                                       vai
                                    
                                 
                                       ii)
                                    
                                    
                                       pēc pārvietošanas – galamērķa norobežotā objekta karantīnas novietnē;
                                    
                                 
                     
                           b)
                        
                        
                           dzīvniekiem pārvietošanas laikā nav vērojamas attiecībā uz konkrēto sugu sarakstā norādītu slimību klīniskās pazīmes, vai nav radušās aizdomas par šādām slimībām;
                        
                     
                           c)
                        
                        
                           attiecībā uz dzīvniekiem ir izpildītas identifikācijas prasības, kas attiecīgajām sugām noteiktas Deleģētajā regulā (ES) 2019/2035;
                        
                     
                           d)
                        
                        
                           attiecībā uz dzīvniekiem ir izpildītas šajā regulā noteiktās vakcinācijas, ārstēšanas vai testēšanas prasības, ko piemēro dzīvnieku pārvietošanas gadījumā.
                        
                     
            
               2.   Operatori turētus primātus uz norobežotu objektu pārvieto tikai tad, ja ir izpildīti vismaz tikpat stingri noteikumi kā tie, kuri attiecībā uz primātiem piemērojamiem karantīnas pasākumiem minēti Pasaules Dzīvnieku veselības organizācijas (OIE) Sauszemes dzīvnieku veselības kodeksa 2018. gada izdevuma 5.9.1.–5.9.5. pantā un attiecībā uz karantīnas prasībām, ko piemēro primātiem, kas nāk no nekontrolētas vides, – 6.12.4. pantā, un ja šādu pārvietošanu ir atļāvusi:
               
                           a)
                        
                        
                           – ja pārvietošana notiek vienas dalībvalsts teritorijā – attiecīgās dalībvalsts kompetentā iestāde;
                           vai
                        
                     
                           b)
                        
                        
                           – ja pārvietošana notiek uz citu dalībvalsti – tā ir atļauta saskaņā ar izcelsmes dalībvalsts kompetentās iestādes un galamērķa dalībvalsts kompetentās iestādes savstarpēju vienošanos.
                        
                     
         
         
            64. pants
            Prasības turētu sauszemes dzīvnieku pārvietošanai no norobežotiem objektiem uz norobežotiem objektiem citās dalībvalstīs
            
               1.   Operatori turētus sauszemes dzīvniekus no norobežota objekta uz norobežotu objektu citā dalībvalstī pārvieto tikai tad, ja, balstoties uz šiem dzīvniekiem piemērotā uzraudzības plāna rezultātiem, šie dzīvnieki nerada būtisku risku, ka varētu izplatīties slimības, attiecībā uz kurām tie norādīti sarakstā.
            
            
               2.   Operatori turētus dzīvniekus, kas pieder dzimtām Antilocapridae, Bovidae, Camelidae, Cervidae, Giraffidae, Moschidae vai Tragulidae, uz citu dalībvalsti vai tās zonu pārvieto tikai tad, ja ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā.
            
            
               3.   Atkāpjoties no 2. punkta, izcelsmes dalībvalsts kompetentā iestāde šādus dzīvniekus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu:
               
                           a)
                        
                        
                           kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                           vai
                        
                     
                           b)
                        
                        
                           kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                        
                     
         
         
            7. NODAĻA
         
         
            
               Īpaši noteikumi un atbrīvojumi
            
         
         
            65. pants
            Īpaši noteikumi attiecībā uz ceļojošos cirkos un dzīvnieku priekšnesumos iesaistītu sauszemes dzīvnieku pārvietošanu uz citām dalībvalstīm
            
               1.   Ceļojošo cirku un dzīvnieku priekšnesumu operatori savu cirku vai priekšnesumos iesaistītos dzīvniekus uz citu dalībvalsti pārvieto tikai tad, ja ir izpildītas šādas prasības:
               
                           a)
                        
                        
                           tie vismaz 10 dienas pirms pārvietošanas tās dalībvalsts kompetentajai iestādei, kurā ceļojošais cirks vai dzīvnieku priekšnesums atrodas, iesniedz maršrutu, pa kuru paredzēts veikt pārvietošanu uz citu dalībvalsti;
                        
                     
                           b)
                        
                        
                           pārvietošanas dokuments, kas minēts Deleģētās regulas (ES) 2019/2035 77. pantā un kam jābūt līdzi visiem pārvietojamajiem dzīvniekiem, ir pienācīgi atjaunināts;
                           un
                           
                                       i)
                                    
                                    
                                       katra pārvietošanai paredzētā suņa, kaķa un mājas seska individuālais identifikācijas dokuments, kas minēts Deleģētās regulas (ES) 2019/2035 71. pantā, ir pienācīgi aizpildīts un ietver 53. panta b) punkta i) un ii) apakšpunktā prasīto informāciju;
                                    
                                 
                                       ii)
                                    
                                    
                                       pārvietošanai paredzētu turētu putnu grupas identifikācijas dokuments, kas minēts Deleģētās regulas (ES) 2019/2035 79. pantā, ir pienācīgi atjaunināts;
                                    
                                 
                     
                           c)
                        
                        
                           vismaz pēdējo 12 mēnešu laikā pirms pārvietošanas:
                           
                                       i)
                                    
                                    
                                       liellopiem, aitām, kazām, kamieļiem un briežiem ar kādu no I pielikuma 1. daļā dotajām diagnostikas metodēm ir veikts tests Brucella abortus, B. melitensis un B. suis infekcijas noteikšanai, un iegūtie rezultāti ir negatīvi;
                                    
                                 
                                       ii)
                                    
                                    
                                       liellopiem, kazām un briežiem ar kādu no I pielikuma 1. daļā dotajām diagnostikas metodēm ir veikts tests Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai, un iegūtie rezultāti ir negatīvi;
                                    
                                 
                                       iii)
                                    
                                    
                                       baloži ir vakcinēti pret Ņūkāslas slimības vīrusa infekciju;
                                    
                                 
                     
                           d)
                        
                        
                           pēdējo 10 darba dienu laikā pirms ceļojošā cirka un dzīvnieku priekšnesuma pārvietošanas visus minētajā cirkā un priekšnesumos iesaistītos dzīvniekus ir pārbaudījis oficiālais veterinārārsts, un tie attiecībā uz sarakstā norādītajām slimībām, attiecinot tās uz sarakstā norādītajām dzīvnieku sugām vai kategorijām, atzīti par klīniski veseliem.
                        
                     
            
               2.   Ceļojošo cirku un dzīvnieku priekšnesumu operatori turētus dzīvniekus, kas pieder dzimtām Antilocapridae, Bovidae, Camelidae, Cervidae, Giraffidae, Moschidae vai Tragulidae, uz citu dalībvalsti vai tās zonu pārvieto tikai tad, ja ir izpildīta vismaz viena no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā.
            
            
               3.   Atkāpjoties no 2. punkta, izcelsmes dalībvalsts kompetentā iestāde šādus dzīvniekus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu,
               
                           a)
                        
                        
                           kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                           vai
                        
                     
                           b)
                        
                        
                           kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                        
                     
         
         
            66. pants
            Kompetentās iestādes pienākumi attiecībā uz ceļojošo cirku un dzīvnieku priekšnesumu pārvietošanu uz citām dalībvalstīm
            Izcelsmes dalībvalsts kompetentā iestāde 65. panta 1. punkta a) apakšpunktā minēto maršrutu paraksta un apzīmogo ar nosacījumu, ka:
            
                        a)
                     
                     
                        ceļojošajam cirkam vai dzīvnieku priekšnesumam nav noteikti nekādi dzīvnieku veselības ierobežojumi saistībā ar slimībām, kas attiecībā uz ceļojošajā cirkā vai dzīvnieku priekšnesumā iesaistīto dzīvnieku sugām norādītas sarakstā;
                     
                  
                        b)
                     
                     
                        ir izpildītas 65. pantā paredzētās dzīvnieku veselības prasības;
                     
                  
                        c)
                     
                     
                        visi identifikācijas dokumenti, kas ceļojošā cirka un dzīvnieku priekšnesuma pārvietošanas laikā ir līdzi dzīvniekiem, ir pienācīgi atjaunināti, un attiecībā uz dzīvniekiem ir izpildītas šajā regulā noteiktās vakcinācijas, ārstēšanas vai testēšanas prasības, ko piemēro attiecīgo sugu pārvietošanas gadījumā.
                     
                  
         
            67. pants
            Prasības attiecībā uz nebrīvē turētu putnu pārvietošanu izstāžu vajadzībām
            
               1.   Operatori nebrīvē turētus putnus uz izstādi citā dalībvalstī pārvieto tikai tad, ja šie dzīvnieki atbilst 59. pantā paredzētajiem nosacījumiem.
            
            
               2.   Izstādes (izņemot piekūnveidīgo kārtas putnu medību izstādes) operators nodrošina, ka:
               
                           a)
                        
                        
                           dzīvnieku izstādē var iekļūt tikai nebrīvē turēti putni, kas dalībai attiecīgajā izstādē iepriekš ir reģistrēti;
                        
                     
                           b)
                        
                        
                           putnu no objektiem, kuri atrodas izstādes atrašanās vietas dalībvalstī, piedalīšanās izstādē neapdraud citu putnu – izstādes dalībnieku – veselības statusu; to operators nodrošina šādi:
                           vai nu
                           
                                       i)
                                    
                                    
                                       pieprasot, ka visiem nebrīvē turētiem putniem, kuri piedalās izstādē, jābūt ar vienādu veselības statusu;
                                       vai
                                    
                                 
                                       ii)
                                    
                                    
                                       nebrīvē turētos putnus no dalībvalsts, kurā izstāde tiek rīkota, turot atsevišķās telpās vai aplokos, nošķirti no nebrīvē turētiem putniem no citām dalībvalstīm;
                                    
                                 
                     
                           c)
                        
                        
                           veterinārārsts:
                           
                                       i)
                                    
                                    
                                       veic nebrīvē turēto putnu, kuri piedalās izstādē, identitātes kontrolpārbaudes pirms to ievešanas izstādē;
                                    
                                 
                                       ii)
                                    
                                    
                                       novēro putnu klīnisko stāvokli, gan tiem ierodoties izstādē, gan tās norises laikā.
                                    
                                 
                     
            
               3.   Operatori nodrošina, ka saskaņā ar 1. un 2. punktu uz izstādi pārvietotos nebrīvē turētos putnus no šādām izstādēm uz citu dalībvalsti pārvieto tikai tad, ja ir izpildīta viena no šādām prasībām:
               
                           a)
                        
                        
                           dzīvniekiem ir līdzi saskaņā ar 81. pantu izdots veterinārais sertifikāts;
                           vai
                        
                     
                           b)
                        
                        
                           attiecībā uz nebrīvē turētiem putniem (izņemot piekūnveidīgo kārtas putnus, kuri piedalījušies medību izstādē) – dzīvniekiem ir līdzi 2. punkta c) apakšpunktā minētā veterinārārsta izdota deklarācija, kurā apliecināts, ka izstādes laikā nav ticis kompromitēts putnu veselības statuss, kas apliecināts saskaņā ar 81. pantu izdotajā oriģinālajā veterinārajā sertifikātā, turklāt minētajai deklarācijai ir pievienots derīgs veterinārā sertifikāta oriģināls, kuru nebrīvē turēto putnu pārvietošanai uz izstādi saskaņā ar 81. pantu izdevusi izcelsmes dalībvalsts kompetentā iestāde;
                           vai
                        
                     
                           c)
                        
                        
                           attiecībā uz piekūnveidīgo kārtas putniem, kuri piedalījušies medību izstādē – dzīvniekiem ir līdzi derīga veterinārā sertifikāta oriģināls, kuru piekūnveidīgo kārtas putnu pārvietošanai uz medību izstādi saskaņā ar 81. pantu izdevusi izcelsmes dalībvalsts kompetentā iestāde, ar nosacījumu, ka šos putnus pēc tam pārvieto atpakaļ uz to izcelsmes dalībvalsti.
                        
                     
            
               4.   Šā panta 2. punkta c) apakšpunktā minētais veterinārārsts 3. panta b) apakšpunktā minēto deklarāciju izdod tikai ar nosacījumu, ka:
               
                           a)
                        
                        
                           dzīvnieki tiek pārvietoti atpakaļ uz to izcelsmes dalībvalsti;
                        
                     
                           b)
                        
                        
                           ir veikti pasākumi, lai nodrošinātu, ka nebrīvē turēto putnu paredzētā pārvietošana uz izcelsmes dalībvalsti tiks pabeigta termiņā, kamēr ir derīgs veterinārā sertifikāta oriģināls, kuru nebrīvē turēto putnu pārvietošanai uz izstādi saskaņā ar 81. pantu izdevusi izcelsmes dalībvalsts kompetentā iestāde;
                        
                     
                           c)
                        
                        
                           ir izpildīti 2. punkta b) apakšpunkta nosacījumi.
                        
                     
         
         
            68. pants
            Īpašas prasības attiecībā uz pasta baložu pārvietošanu uz sporta pasākumiem citā dalībvalstī
            Operatori pasta baložus uz sporta pasākumiem citā dalībvalstī pārvieto tikai tad, ja šie dzīvnieki atbilst 59. pantā paredzētajiem nosacījumiem.
         
         
            8. NODAĻA
         
         
            
               Veterinārie sertifikāti un pārvietošanas paziņošana
            
         
         
            1. iedaļa
         
         
            
               Prasības attiecībā uz dzīvnieku veselības sertificēšanu
            
         
         
            69. pants
            Atkāpe, ko piemēro turētu zirgu pārvietošanai uz citām dalībvalstīm
            Regulas (ES) 2016/429 143. panta 1. punktā paredzētās dzīvnieku veselības sertifikācijas prasības nepiemēro reģistrētu zirgu sugas dzīvnieku pārvietošanai uz citu dalībvalsti, ja:
            
                        a)
                     
                     
                        atkāpi ir atļāvusi izcelsmes dalībvalsts kompetentā iestāde;
                     
                  
                        b)
                     
                     
                        galamērķa dalībvalsts kompetentā iestāde Komisiju un pārējās dalībvalstis ir informējusi, ka šāda pārvietošana ir atļauta saskaņā ar c) un d) apakšpunktā minētajiem nosacījumiem;
                     
                  
                        c)
                     
                     
                        zirgi, kuri tiek pārvietoti uz attiecīgajām izcelsmes dalībvalsts un galamērķa dalībvalsts teritorijām un tajās turēti, atbilst vismaz tām dzīvnieku veselības prasībām, kas jāizpilda, uz citām dalībvalstīm pārvietojot turētus zirgus, un jo īpaši 22. pantā noteiktajām dzīvnieku veselības papildprasībām;
                     
                  
                        d)
                     
                     
                        izcelsmes dalībvalsts kompetentā iestāde un galamērķa dalībvalsts kompetentā iestāde ir nodrošinājušas tādu sistēmu darbību, kas ļauj izsekot turētu zirgu pārvietošanai saskaņā ar šī panta nosacījumiem.
                     
                  
         
            70. pants
            Atkāpe attiecībā uz ceļojošajos cirkos un dzīvnieku priekšnesumos iesaistītu sauszemes dzīvnieku pārvietošanu uz citām dalībvalstīm
            Regulas (ES) 2016/429 143. panta 1. punktā paredzētās dzīvnieku veselības sertifikācijas prasības nepiemēro, ja uz citu dalībvalsti pārvieto sauszemes dzīvniekus, kas iesaistīti ceļojošajos cirkos un dzīvnieku priekšnesumos.
         
         
            71. pants
            Veterinārais sertifikāts noteiktiem turētiem sauszemes dzīvniekiem
            
               1.   Operatori nebrīvē turētus putnus, medus bites, kamenes (izņemot kamenes no apstiprinātiem vidiski izolētiem audzēšanas objektiem), primātus, suņus, kaķus, mājas seskus vai citus gaļēdājus uz citu dalībvalsti pārvieto tikai tad, ja tiem ir līdzi izcelsmes dalībvalsts kompetentās iestādes izdots veterinārais sertifikāts.
            
            
               2.   Atkāpjoties no 1. punkta, operatori nebrīvē turētus putnus no izstādēm atpakaļ uz putnu izcelsmes dalībvalsti drīkst pārvietot tikai saskaņā ar 67. panta 3. punktu.
            
            
               3.   Atkāpjoties no 1. punkta, veterināro sertifikātu, ko izcelsmes dalībvalsts kompetentā iestāde izdevusi piekūnveidīgo kārtas putnu pārvietošanai no objekta to izcelsmes dalībvalstī uz medību izstādi citā dalībvalstī, var izmantot piekūnveidīgo kārtas putnu pārvietošanai arī no minētās izstādes uz izcelsmes dalībvalsti ar nosacījumu, ka pārvietošana notiek, kamēr nav beidzies minētā sertifikāta derīguma termiņš.
            
         
         
            72. pants
            Veterinārais sertifikāts nebrīvē turētu putnu inkubējamu olu pārvietošanai
            Operatori nebrīvē turētu putnu inkubējamas olas uz citu dalībvalsti pārvieto tikai tad, ja tām ir pievienots izcelsmes dalībvalsts kompetentās iestādes izdots veterinārais sertifikāts.
         
         
            2. iedaļa
         
         
            
               Tādu veterināro sertifikātu saturs, ko izdod attiecībā uz turētiem sauszemes dzīvniekiem un inkubējamām olām
            
         
         
            73. pants
            Satura norādes veterinārajam sertifikātam attiecībā uz turētiem liellopiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem liellopiem (izņemot turētus liellopus, kas minēti 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 10. pantā un – attiecīgā gadījumā – 11., 12. un 13. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem liellopiem, kurus vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 14. pantā paredzētās prasības.
            
         
         
            74. pants
            Satura norādes veterinārajam sertifikātam attiecībā uz turētām aitām un kazām
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētām aitām un kazām (izņemot turētas aitas un kazas, kas minētas 2. un 3. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas prasības, kas noteiktas:
               
                           a)
                        
                        
                           attiecībā uz aitām (izņemot nekastrētas vīrišķās kārtas aitas) – 15. panta 1. un 2. punktā;
                        
                     
                           b)
                        
                        
                           attiecībā uz kazām – 15. panta 1. un 3. punktā;
                        
                     
                           c)
                        
                        
                           attiecībā uz nekastrētām vīrišķās kārtas aitām – 15. panta 1., 2. un 4. punktā;
                        
                     
                           d)
                        
                        
                           attiecīgā gadījumā – 17. pantā.
                        
                     
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētām aitām un kazām, kuras pārvieto uz tādu citu dalībvalsti vai tās zonu, kur īsteno apstiprinātu izskaušanas programmu attiecībā uz Brucella abortus, B. melitensis un B. suis infekciju, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas prasības, kas noteiktas:
               
                           a)
                        
                        
                           15. panta 1. punkta a) un b) apakšpunktā un d) līdz h) apakšpunktā;
                        
                     
                           b)
                        
                        
                           vai nu 15. panta 1. punkta c) apakšpunktā, vai 16. pantā;
                        
                     
                           c)
                        
                        
                           attiecīgā gadījumā – 17. pantā.
                        
                     
            
               3.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētām aitām un kazām, kuras vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 18. pantā paredzētās prasības.
            
         
         
            75. pants
            Satura norādes veterinārajam sertifikātam attiecībā uz turētām cūkām
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētām cūkām (izņemot turētas cūkas, kas minētas 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 19. pantā un – attiecīgā gadījumā – 20. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētām cūkām, kuras vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 21. pantā paredzētās prasības.
            
         
         
            76. pants
            Satura norādes veterinārajam sertifikātam attiecībā uz turētiem zirgiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem zirgiem, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 22. pantā paredzētās prasības.
            
            
               2.   Šā panta 1. punktā minēto veterināro sertifikātu:
               
                           a)
                        
                        
                           izdod attiecībā uz vienu konkrētu zirgu;
                           vai
                        
                     
                           b)
                        
                        
                           drīkst izdot attiecībā uz zirgu sūtījumu;
                           
                                       i)
                                    
                                    
                                       kuru, neveicot nekādas savākšanas operācijas, tieši pārvieto uz citu dalībvalsti;
                                       vai
                                    
                                 
                                       ii)
                                    
                                    
                                       kuru vai nu tieši, vai pēc savākšanas operācijas transportē uz kautuvi citā dalībvalstī tūlītējai nokaušanai.
                                    
                                 
                     
         
         
            77. pants
            Satura norādes veterinārajam sertifikātam attiecībā uz turētiem kamieļiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem kamieļiem (izņemot turētus kamieļus, kas minēti 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 23. pantā un – attiecīgā gadījumā – 24. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem kamieļiem, kurus vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 25. pantā paredzētās prasības.
            
         
         
            78. pants
            Satura norādes veterinārajam sertifikātam attiecībā uz turētiem briežiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem briežiem (izņemot turētus briežus, kas minēti 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 26. pantā un – attiecīgā gadījumā – 27. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz turētiem briežiem, kurus vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 28. pantā paredzētās prasības.
            
         
         
            79. pants
            Satura norādes veterinārajam sertifikātam attiecībā uz citiem turētiem nagaiņiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz citiem turētiem nagaiņiem (izņemot citus turētus nagaiņus, kas minēti 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 29. pantā un – attiecīgā gadījumā – 30. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz citiem turētiem nagaiņiem, kurus vai nu tieši, vai pēc savākšanas operācijas pārvieto uz kautuvi citā dalībvalstī tūlītējai nokaušanai, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 31. pantā paredzētās prasības.
            
         
         
            80. pants
            Satura norādes veterinārajam sertifikātam attiecībā uz mājputniem
            Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu izdod attiecībā uz mājputniem, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas prasības, kas noteiktas:
            
                        a)
                     
                     
                        vaislas mājputnu un produktīvo mājputnu gadījumā – 34. pantā un – ja attiecināms uz konkrēto mājputnu kategoriju – 41. un 42. pantā;
                     
                  
                        b)
                     
                     
                        nokaušanai paredzētu mājputnu gadījumā – 35. pantā un – ja attiecināms uz konkrēto mājputnu kategoriju – 41. un 42. pantā;
                     
                  
                        c)
                     
                     
                        diennakti vecu cāļu gadījumā – 36. pantā un – ja attiecināms uz konkrēto mājputnu kategoriju – 41. un 42. pantā;
                     
                  
                        d)
                     
                     
                        mazāk nekā 20 mājputnu (izņemot skrējējputnus) gadījumā – 37. pantā un – ja attiecināms uz konkrēto mājputnu kategoriju – 41. un 42. pantā.
                     
                  
         
            81. pants
            Satura norādes veterinārajam sertifikātam attiecībā uz nebrīvē turētiem putniem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz nebrīvē turētiem putniem (izņemot putnus, kas minēti 2. un 3. punktā), ietver VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 59. pantā un – attiecīgā gadījumā – 61. un 62. pantā paredzētās prasības konkrētām putnu kategorijām.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz nebrīvē turētu putnu pārvietošanu izstāžu vajadzībām, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 67. panta 1. punktā paredzētās prasības.
            
            
               3.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz pasta baložiem, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 68. pantā paredzētās prasības.
            
         
         
            82. pants
            Satura norādes veterinārajam sertifikātam attiecībā uz inkubējamām mājputnu olām
            Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 161. panta 1. punktu izdod attiecībā uz inkubējamām mājputnu olām, iekļauj VIII pielikuma 1. daļas 2. punktā prasīto vispārīgo informāciju un apliecinājumu, ka ir izpildītas prasības, kas noteiktas:
            
                        a)
                     
                     
                        inkubējamu mājputnu olu gadījumā (izņemot b) un c) apakšpunktā minētās olas) – 38. pantā un – ja attiecināms uz konkrēto olu kategoriju – 41. un 42. pantā;
                     
                  
                        b)
                     
                     
                        mazāk nekā 20 inkubējamu mājputnu olu (izņemot skrējējputnu olas) gadījumā – 39. pantā un – ja attiecināms uz konkrēto olu kategoriju – 41. un 42. pantā;
                     
                  
                        c)
                     
                     
                        noteiktu bezpatogēnu mājputnu olu gadījumā – 40. pantā.
                     
                  
         
            83. pants
            Satura norādes veterinārajam sertifikātam attiecībā uz nebrīvē turētu putnu inkubējamām olām
            Veterinārajā sertifikātā, ko izcelsmes dalībvalsts kompetentā iestāde saskaņā ar 72. pantu izdod attiecībā uz nebrīvē turētu putnu inkubējamām olām, ietver VIII pielikuma 1. daļas 2. punktā prasīto vispārīgo informāciju un apliecinājumu, ka ir izpildītas 60. pantā un – attiecīgā gadījumā – 61. un 62. pantā paredzētās prasības konkrētām olu kategorijām.
         
         
            84. pants
            Satura norādes veterinārajam sertifikātam attiecībā uz medus bitēm un kamenēm
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz medus bitēm, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 48. pantā un – attiecīgā gadījumā – 49. un 50. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz kamenēm (izņemot kamenes no apstiprinātiem vidiski izolētiem audzēšanas objektiem), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 51. pantā paredzētās prasības.
            
         
         
            85. pants
            Satura norādes veterinārajam sertifikātam attiecībā uz primātiem
            Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz primātiem, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 47. pantā paredzētās prasības.
         
         
            86. pants
            Satura norādes veterinārajam sertifikātam attiecībā uz suņiem, kaķiem un mājas seskiem
            
               1.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz suņiem, kaķiem un mājas seskiem (izņemot suņus, kaķus un mājas seskus, kas minēti 2. punktā), iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 53. pantā un – attiecīgā gadījumā – 54. pantā paredzētās prasības.
            
            
               2.   Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz suņiem, kaķiem un mājas seskiem, kuri tiek turēti kā lolojumdzīvnieki, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 55. pantā un – attiecīgā gadījumā – 56. pantā paredzētās prasības, kā arī norādi uz Deleģētās regulas (ES) 2019/2035 71. pantā minēto identifikācijas dokumentu.
            
         
         
            87. pants
            Satura norādes veterinārajam sertifikātam attiecībā uz citiem gaļēdājiem
            Veterinārajā sertifikātā, ko izcelsmes dalībvalsts kompetentā iestāde saskaņā ar 71. panta 1. punktu izdod attiecībā uz citiem gaļēdājiem, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 58. pantā paredzētās prasības.
         
         
            88. pants
            Satura norādes veterinārajam sertifikātam, ko izdod sauszemes dzīvnieku no norobežota objekta pārvietošanai uz norobežotu objektu citā dalībvalstī
            Veterinārajā sertifikātā, ko izcelsmes dalībvalsts kompetentā iestāde saskaņā ar Regulas (ES) 2016/429 143. panta 1. punktu vai šīs regulas 71. panta 1. punktu izdod attiecībā uz sauszemes dzīvniekiem, kurus no norobežota objekta pārvieto uz norobežotu objektu citā dalībvalstī, iekļauj VIII pielikuma 1. daļas 1. punktā prasīto vispārīgo informāciju un apliecinājumu, ka ir izpildītas 64. panta prasības.
         
         
            3. iedaļa
         
         
            
               Dzīvnieku veselības sertificēšanas prasības attiecībā uz specifiskiem turētu sauszemes dzīvnieku pārvietošanas veidiem
            
         
         
            89. pants
            Dzīvnieku veselības sertificēšana attiecībā uz nagaiņu un mājputnu pārvietošanu caur objektiem, kas veic savākšanas operācijas
            Kompetentā iestāde 73.–80. pantā minētos veterināros sertifikātus, kas paredzēti savākšanas operācijām pakļautu nagaiņu un mājputnu pārvietošanai uz citu dalībvalsti, izdod saskaņā ar šādiem nosacījumiem:
            
                        a)
                     
                     
                        pirms izdod pirmo veterināro sertifikātu saskaņā ar 73.–80. pantu, dokumentu, identitātes un fiziskās kontrolpārbaudes un pārbaudes, kas minētas 91. panta 1. punktā, veic:
                        vai nu
                        
                                    i)
                                 
                                 
                                    izcelsmes objektā, ja dzīvniekus paredzēts pārvietot:
                                    
                                                —
                                             
                                             
                                                tieši uz savākšanas operāciju veikšanai apstiprinātu objektu, kas atrodas šķērsojamā dalībvalstī,
                                                vai
                                             
                                          
                                                —
                                             
                                             
                                                uz transportlīdzeklī veiktu savākšanas operāciju izcelsmes dalībvalstī, lai pēc tam pārvietotu tieši uz citu dalībvalsti;
                                             
                                          vai
                                 
                              
                                    ii)
                                 
                                 
                                    savākšanas operāciju veikšanai apstiprinātā objektā, ja dzīvnieki ir savākti izcelsmes dalībvalstī, lai tos nosūtītu uz citu dalībvalsti;
                                    vai
                                 
                              
                                    iii)
                                 
                                 
                                    savākšanas operāciju veikšanai apstiprinātā objektā šķērsojamā dalībvalstī, ja dzīvnieki šajā dalībvalstī ir tikuši pakļauti savākšanas operācijai;
                                 
                              
                  
                        b)
                     
                     
                        73.–80. pantā minētos veterināros sertifikātus aizpilda, balstoties uz šādu oficiālu informāciju:
                        
                                    i)
                                 
                                 
                                    informāciju, kas pieejama sertificējošajam oficiālajam veterinārārstam, kurš izcelsmes dalībvalstī veic a) punkta i) un ii) apakšpunktā minētās kontrolpārbaudes un pārbaudes;
                                    vai
                                 
                              
                                    ii)
                                 
                                 
                                    informāciju, kas sniegta pirmajā vai otrajā veterinārajā sertifikātā, kurš izdots saskaņā ar 73.–80. pantu un ir pieejams sertificējošajam oficiālajam veterinārārstam, kas šķērsojamā dalībvalstī veic a) punkta iii) apakšpunktā minētās kontrolpārbaudes un pārbaudes un minētajā dalībvalstī ir ieceļojis.
                                 
                              
                  
         
            90. pants
            Dzīvnieku veselības sertificēšana, kas tiek prasīta attiecībā uz eksportam uz trešām valstīm paredzētiem turētiem nagaiņiem un mājputniem, ja tos no izcelsmes dalībvalsts uz Savienības ārējo robežu pārvieto caur citu dalībvalstu teritoriju
            Operatori nodrošina, ka gadījumos, kad eksportam uz trešo valsti paredzētus turētus nagaiņus vai mājputnus uz Savienības ārējo robežu pārvieto caur citu dalībvalsti, tiem ir līdzi veterinārie sertifikāti, kuros apliecināts, ka:
            
                        i)
                     
                     
                        dzīvnieki atbilst vismaz šajā nodaļā paredzētajām prasībām, kuras attiecībā uz nokaušanai paredzētu turētu nagaiņu vai mājputnu pārvietošanu ir spēkā dalībvalstī, kurā atrodas izvešanas vieta;
                        un
                     
                  
                        ii)
                     
                     
                        tādu dzīvnieku gadījumā, kas pieder pie sugām, kuras attiecībā uz infekciozā katarālā drudža vīrusa (1.–24. serotipa) infekciju norādītas sarakstā – dzīvnieki atbilst vismaz 33. panta prasībām, ja izvešanas vieta atrodas dalībvalstī vai tās zonā, kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā tiek īstenota apstiprināta minētās slimības izskaušanas programma.
                     
                  
         
            4. iedaļa
         
         
            
               Noteikumi par kompetentās iestādes atbildību attiecībā uz dzīvnieku veselības sertificēšanu
            
         
         
            91. pants
            Kompetentās iestādes atbildība attiecībā uz dzīvnieku veselības sertificēšanu
            
               1.   Lai verificētu atbilstību prasībām, oficiālais veterinārārsts pirms veterinārā sertifikāta parakstīšanas veic šāda veida dokumentu, identitātes un fiziskās kontrolpārbaudes un pārbaudes:
               
                           a)
                        
                        
                           attiecībā uz turētiem nagaiņiem – identitātes kontrolpārbaudi un sūtījumā esošo dzīvnieku klīnisku izmeklēšanu nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           b)
                        
                        
                           attiecībā uz vaislas mājputniem, produktīvajiem mājputniem un mazāk nekā 20 mājputniem (izņemot skrējējputnus) – objektā veiktās veselības un ražošanas uzskaites dokumentu kontrolpārbaudi, sūtījumā esošo dzīvnieku identitātes kontrolpārbaudi un izcelsmes saimes un sūtījumā esošo dzīvnieku klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           c)
                        
                        
                           attiecībā uz nokaušanai paredzētiem mājputniem – objektā veiktās veselības un ražošanas uzskaites dokumentu kontrolpārbaudi, sūtījumā esošo dzīvnieku identitātes kontrolpārbaudi un izcelsmes saimes klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           d)
                        
                        
                           attiecībā uz diennakti veciem cāļiem – izcelsmes saimes turēšanas objektā veiktās veselības un ražošanas uzskaites dokumentu kontrolpārbaudi nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           e)
                        
                        
                           attiecībā uz nebrīvē turētiem putniem:
                           
                                       i)
                                    
                                    
                                       sūtījumā esošo dzīvnieku identitātes kontrolpārbaudi;
                                    
                                 
                                       ii)
                                    
                                    
                                       objektā veiktās veselības un ražošanas uzskaites dokumentu kontrolpārbaudi un izcelsmes saimes un sūtījumā esošo dzīvnieku klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                                    
                                 
                     
                           f)
                        
                        
                           attiecībā uz inkubējamām mājputnu olām – izcelsmes saimes turēšanas objektā veiktās veselības un ražošanas uzskaites un attiecīgā gadījumā nosūtīšanas inkubatorijā veiktās uzskaites dokumentu kontrolpārbaudi, inkubējamo olu identitātes kontrolpārbaudi un
                           vai nu
                           
                                       i)
                                    
                                    
                                       izcelsmes saimes klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                                       vai
                                    
                                 
                                       ii)
                                    
                                    
                                       izcelsmes saimes ikmēneša veselības inspekcijas apmeklējumus attiecībā uz veselības statusu un saimes esošā veselības statusa izvērtējumu, balstoties uz jaunāko informāciju, ko sniedzis operators;
                                    
                                 
                     
                           g)
                        
                        
                           attiecībā uz nebrīvē turētu putnu inkubējamām olām – objektā veiktās veselības un ražošanas uzskaites dokumentu kontrolpārbaudi, inkubējamo olu identitātes kontrolpārbaudi un izcelsmes saimes klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           h)
                        
                        
                           attiecībā uz medus bitēm un kamenēm – identitātes kontrolpārbaudi un
                           vai nu
                           
                                       i)
                                    
                                    
                                       dzīvnieku, to iepakojuma un līdzi esošās barības vai citu materiālu vizuālu apskati nolūkā konstatēt Amerikas peru puves, mazās stropu vaboles (Aethina tumida) un Tropilaelaps spp. gadījumus attiecībā uz medus bitēm vai mazās stropu vaboles (Aethina tumida) gadījumus attiecībā uz kamenēm;
                                       vai
                                    
                                 
                                       ii)
                                    
                                    
                                       attiecībā uz medus bišu mātēm, kuras sertificējamas saskaņā ar 49. pantā paredzēto atkāpi – dokumentu kontrolpārbaudi attiecībā uz ražošanas sezonas laikā veikto ikmēneša veselības inspekciju uzskaiti, bišu individuālo sprostu vizuālu apskati nolūkā verificēt, vai nav pārsniegts katrā sprostā pieļaujamais maksimālais pavadošo bišu skaits, dzīvnieku, to iepakojuma un līdzi esošās barības vai citu materiālu vizuālu apskati nolūkā konstatēt Amerikas peru puves, mazās stropu vaboles (Aethina tumida) un Tropilaelaps spp. gadījumus;
                                    
                                 
                     
                           i)
                        
                        
                           attiecībā uz primātiem – veselības uzskaites dokumentu kontrolpārbaudi, sūtījumā esošā(-o) dzīvnieka(-u) identitātes kontrolpārbaudi, klīnisku izmeklēšanu un, ja tā nav iespējama, klīnisku inspekciju ar mērķi konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           j)
                        
                        
                           attiecībā uz suņiem, kaķiem, mājas seskiem un citiem gaļēdājiem – identitātes kontrolpārbaudi un sūtījumā esošo dzīvnieku klīnisku izmeklēšanu un, ja tā nav iespējama, klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām;
                        
                     
                           k)
                        
                        
                           attiecībā uz sauszemes dzīvniekiem no norobežota objekta, kurus pārvieto uz norobežotu objektu citā dalībvalstī – veselības uzskaites dokumentu kontrolpārbaudi, sūtījumā esošo dzīvnieku identitātes kontrolpārbaudi, klīnisku izmeklēšanu un, ja tā nav iespējama, klīnisku inspekciju nolūkā konstatēt attiecīgajām sugām relevantu sarakstā norādīto slimību klīniskās pazīmes vai aizdomas par tām.
                        
                     
            
               2.   Oficiālais veterinārārsts 1. punktā paredzētās dokumentu, identitātes un fiziskās kontrolpārbaudes un pārbaudes veic un veterināro sertifikātu izdod:
               
                           a)
                        
                        
                           attiecībā uz turētiem nagaiņiem (izņemot zirgus) – pēdējo 24 stundu laikā pirms pārvietošanas no izcelsmes objekta vai – attiecīgos gadījumos – no savākšanas operāciju veikšanai apstiprinātā objekta;
                        
                     
                           b)
                        
                        
                           attiecībā uz zirgiem – pēdējo 48 stundu laikā pirms pārvietošanas no izcelsmes objekta vai – attiecībā uz 92. panta 2. punktā minētajiem zirgiem – pēdējā darba dienā pirms pārvietošanas;
                        
                     
                           c)
                        
                        
                           attiecībā uz vaislas mājputniem, produktīvajiem mājputniem, mazāk nekā 20 mājputniem (izņemot skrējējputnus) un nebrīvē turētiem putniem – pēdējo 48 stundu laikā pirms pārvietošanas no izcelsmes objekta;
                        
                     
                           d)
                        
                        
                           attiecībā uz nokaušanai paredzētiem mājputniem – pēdējo piecu dienu laikā pirms pārvietošanas no izcelsmes objekta;
                        
                     
                           e)
                        
                        
                           attiecībā uz diennakti veciem cāļiem – pēdējo 24 stundu laikā pirms pārvietošanas no izcelsmes objekta;
                        
                     
                           f)
                        
                        
                           attiecībā uz inkubējamām mājputnu olām:
                           
                                       i)
                                    
                                    
                                       ciktāl tas attiecas uz dokumentu un identitātes kontrolpārbaudēm, izcelsmes saimes klīnisko inspekciju un saimes esošā veselības statusa izvērtējumu, balstoties uz jaunāko informāciju, ko sniedzis operators – pēdējo 72 stundu laikā pirms inkubējamo olu pārvietošanas no izcelsmes objekta;
                                    
                                 
                                       ii)
                                    
                                    
                                       ciktāl tas attiecas uz izcelsmes saimes ikmēneša veselības inspekcijas apmeklējumiem – pēdējās 31 dienas laikā pirms inkubējamo olu pārvietošanas no izcelsmes objekta;
                                    
                                 
                     
                           g)
                        
                        
                           attiecībā uz nebrīvē turētu putnu inkubējamām olām – pēdējo 48 stundu laikā pirms pārvietošanas no izcelsmes objekta;
                        
                     
                           h)
                        
                        
                           attiecībā uz medus bitēm un kamenēm – pēdējo 48 stundu laikā pirms pārvietošanas no izcelsmes objekta un – attiecībā uz medus bišu mātēm, kuras sertificējamas saskaņā ar atkāpi – pēdējo 24 stundu laikā pirms pārvietošanas no izcelsmes objekta;
                        
                     
                           i)
                        
                        
                           attiecībā uz primātiem – pēdējo 48 stundu laikā pirms pārvietošanas no izcelsmes objekta;
                        
                     
                           j)
                        
                        
                           attiecībā uz suņiem, kaķiem, mājas seskiem un citiem gaļēdājiem – pēdējo 48 stundu laikā pirms pārvietošanas no izcelsmes objekta;
                        
                     
                           k)
                        
                        
                           attiecībā uz sauszemes dzīvniekiem, kurus no norobežota objekta pārvieto uz norobežotu objektu citā dalībvalstī – pēdējo 48 stundu laikā pirms pārvietošanas no izcelsmes objekta.
                        
                     
            
               3.   Veterinārais sertifikāts ir derīgs 10 dienas no tā izdošanas dienas, neskarot atkāpes, kas noteiktas saskaņā ar 92. pantu.
            
         
         
            92. pants
            Atkāpe attiecībā uz veterinārā sertifikāta derīguma termiņu
            
               1.   Atkāpjoties no 91. panta 3. punkta, ja dzīvnieku pārvadājums notiek pa ūdensceļu/jūru, tad veterinārā sertifikāta 10 dienas ilgo derīguma termiņu var pagarināt uz tik ilgu laiku, cik aizņem brauciens pa ūdensceļu/jūru.
            
            
               2.   Turklāt atkāpjoties no 91. panta 3. punkta, attiecībā uz 76. panta 2. punkta a) apakšpunktā minētajiem zirgiem izdots sertifikāts ir derīgs 30 dienas, ar nosacījumu, ka:
               
                           a)
                        
                        
                           pārvietošanai paredzētajam zirgam ir līdzi individuālais pastāvīgais identifikācijas dokuments, kas tam izdots saskaņā ar Regulas (ES) 2016/429 114. panta 1. punkta c) apakšpunktu un ietver validācijas zīmi, kuru uz laiku, ne ilgāku par 4 gadiem, piešķīrusi kompetentā iestāde vai iestāde, kurai šis pienākums deleģēts; minētā zīme apliecina, ka dzīvnieks parasti uzturas objektā, kuru kompetentā iestāde pēc biežiem dzīvniekveselības apmeklējumiem, identitātes papildu kontrolpārbaudēm un veselības testiem, kā arī dabiskas vaislas nepraktizēšanas attiecīgajā objektā dēļ (izņemot tam speciāli paredzētās un fiziski nodalītās telpās), atzinusi par objektu ar zemu veselības risku;
                           vai
                        
                     
                           b)
                        
                        
                           pārvietošanai paredzētajam reģistrētajam zirgu sugas dzīvniekam ir līdzi individuālais pastāvīgais identifikācijas dokuments, kas tam izdots saskaņā ar Regulas (ES) 2016/429 114. panta 1. punkta c) apakšpunktu un ietver licenci, kura izdota uz laiku, ne ilgāku par 4 gadiem, vai nu, lai piedalītos Starptautiskās jāšanas sporta federācijas rīkotās jāšanas sporta sacensībās, vai kompetentas sacīkšu organizēšanas iestādes rīkotās sacīkstēs, un kas dokumentē vismaz divus veterinārārsta apmeklējumus gadā, tai skaitā apmeklējumus, kas vajadzīgi, lai veiktu regulāro vakcinēšanu pret zirgu gripu un īstenotu izmeklējumus, kas vajadzīgi sakarā ar pārvietošanu uz citām dalībvalstīm vai trešām valstīm.
                        
                     
            
               3.   Šā panta 2. punktā minētais sertifikāts tā derīguma termiņā ir izmantojams, lai:
               
                           a)
                        
                        
                           vairākkārt iebrauktu citās dalībvalstīs;
                        
                     
                           b)
                        
                        
                           atgrieztos sertifikātā norādītajā objektā, no kura dzīvnieks sākotnēji pārvietots.
                        
                     
         
         
            5. iedaļa
         
         
            
               Sīki izstrādāti noteikumi paziņošanai par turētu sauszemes dzīvnieku un inkubējamu olu pārvietošanu uz citām dalībvalstīm
            
         
         
            93. pants
            Operatoru pienākums veikt iepriekšēju paziņošanu, ja starp dalībvalstīm tiek pārvietotas kamenes no apstiprinātiem vidiski izolētiem audzēšanas objektiem
            Ja uz citu dalībvalsti tiek pārvietotas kamenes no apstiprinātiem vidiski izolētiem audzēšanas objektiem, izcelsmes objekta operators izcelsmes dalībvalsts kompetentajai iestādei iepriekš paziņo par šādu kameņu pārvietošanu.
         
         
            94. pants
            Ceļojošo cirku un dzīvnieku priekšnesumu operatoru pienākums veikt iepriekšēju paziņošanu, ja tie starp dalībvalstīm paredz pārvietot turētus sauszemes dzīvniekus
            Ja uz citu dalībvalsti tiek pārvietoti ceļojošie cirki un dzīvnieku priekšnesumi, vismaz 10 dienas pirms pārvietošanas ceļojošā cirka un dzīvnieku priekšnesuma operators izcelsmes dalībvalsts kompetentajai iestādei veic iepriekšēju paziņošanu par šo ceļojošo cirku vai dzīvnieku priekšnesumu pārvietošanu.
         
         
            95. pants
            Operatoru pienākums veikt iepriekšēju paziņošanu, ja starp dalībvalstīm tiek pārvietotas nebrīvē turētu putnu inkubējamas olas
            Ja uz citu dalībvalsti tiek pārvietotas nebrīvē turētu putnu inkubējamas olas, izcelsmes objekta operators izcelsmes dalībvalsts kompetentajai iestādei iepriekš paziņo par šādu reproduktīvo produktu paredzēto pārvietošanu.
         
         
            96. pants
            Informēšanas pienākums, kas attiecībā uz paziņošanu par turētu sauszemes dzīvnieku pārvietošanu uz citām dalībvalstīm jāpilda operatoriem
            Operatori, kas saskaņā ar Regulas (ES) 2016/429 152. pantu veic paziņošanu savas izcelsmes dalībvalsts kompetentajai iestādei, par katru turēto sauszemes dzīvnieku sūtījumu, kuru paredzēts pārvietot uz citu dalībvalsti, kompetentajai iestādei sniedz informāciju, kas prasīta:
            
                        a)
                     
                     
                        ciktāl tas attiecas uz pārvietošanai uz citu dalībvalsti paredzētiem turētiem sauszemes dzīvniekiem (izņemot kamenes no apstiprinātiem vidiski izolētiem audzēšanas objektiem) – VIII pielikuma 1. daļas 1. punkta a) līdz d) apakšpunktā;
                     
                  
                        b)
                     
                     
                        ciktāl tas attiecas uz kamenēm no apstiprinātiem vidiski izolētiem audzēšanas objektiem – VIII pielikuma 2. daļā.
                     
                  
         
            97. pants
            Informēšanas pienākums, kas attiecībā uz paziņošanu par turētu sauszemes dzīvnieku pārvietošanu uz citām dalībvalstīm jāpilda kompetentajai iestādei
            Izcelsmes dalībvalsts kompetentā iestāde, kas saskaņā ar Regulas (ES) 2016/429 153. panta 1. punktu veic paziņošanu galamērķa dalībvalsts kompetentajai iestādei, par katru turēto sauszemes dzīvnieku sūtījumu, kuru paredzēts pārvietot uz citu dalībvalsti, sniedz informāciju, kas prasīta:
            
                        a)
                     
                     
                        ciktāl tas attiecas uz pārvietošanai uz citu dalībvalsti paredzētiem turētiem sauszemes dzīvniekiem (izņemot kamenes no apstiprinātiem vidiski izolētiem audzēšanas objektiem) – VIII pielikuma 1. daļas 1. punkta a) līdz d) apakšpunktā;
                     
                  
                        b)
                     
                     
                        ciktāl tas attiecas uz kamenēm no apstiprinātiem vidiski izolētiem audzēšanas objektiem – VIII pielikuma 2. daļā.
                     
                  
         
            98. pants
            Paziņošana par inkubējamu olu pārvietošanu uz citām dalībvalstīm
            Operatori, kas saskaņā ar Regulas (ES) 2016/429 163. pantu un šīs regulas 95. pantu veic paziņošanu savas izcelsmes dalībvalsts kompetentajai iestādei, par katru inkubējamo olu sūtījumu, kuru paredzēts pārvietot uz citu dalībvalsti, kompetentajai iestādei sniedz VIII pielikuma 1. daļas 2. punkta a) līdz e) apakšpunktā prasīto informāciju.
         
         
            99. pants
            Ārkārtas procedūras
            Elektroenerģijas padeves pārtraukumu un citu IMSOC traucējumu gadījumā pārvietošanai uz citu dalībvalsti paredzēto turēto sauszemes dzīvnieku vai inkubējamo olu izcelsmes vietas kompetentā iestāde piemēro ārkārtas situāciju pasākumus, kas iedibināti ar Regulas (ES) 2017/625 134. panta d) punktu.
         
         
            100. pants
            Reģionu norādīšana pārvietošanas paziņojumu pārvaldības vajadzībām
            Norādot reģionus 97. un 98. pantā minēto pārvietošanas paziņojumu pārvaldības vajadzībām, dalībvalstis nodrošina, ka:
            
                        a)
                     
                     
                        visas valsts teritorijas daļas aptver vismaz viens reģions;
                     
                  
                        b)
                     
                     
                        katrs norādītais reģions ir kādas kompetentās iestādes atbildībā, kura attiecīgajā reģionā izraudzīta dzīvnieku veselības sertificēšanai;
                     
                  
                        c)
                     
                     
                        kompetentajai iestādei, kas atbildīga par norādīto reģionu, ir piekļuve IMSOC;
                     
                  
                        d)
                     
                     
                        par norādīto reģionu atbildīgās kompetentās iestādes personālam ir attiecīgas spējas un zināšanas, un tas ir īpaši apmācīts vai ar līdzvērtīgu praktisku pieredzi attiecībā uz IMSOC lietošanu 97. un 98. pantā paredzētās informācijas sagatavošanai, apstrādei un nodošanai.
                     
                  
         III DAĻA
         
            SAVVAĻAS SAUSZEMES DZĪVNIEKU PĀRVIETOŠANA
         
         
            101. pants
            Prasības savvaļas sauszemes dzīvnieku pārvietošanai uz citām dalībvalstīm
            
               1.   Operatori savvaļas sauszemes dzīvniekus no to izcelsmes biotopa pārvieto tikai šādi: tos iekrauj tieši transportlīdzeklī, ar kuru dzīvniekus pārvietos uz biotopu vai objektu citā dalībvalstī, un šie dzīvnieki pārvadāšanas laikā netiek ievesti nevienā izcelsmes dalībvalsts objektā.
            
            
               2.   Operatori un pārvadātāji nodrošina, ka savvaļas sauszemes dzīvnieku (izņemot medus bites un kamenes) pārvadāšanai izmantotie transportlīdzekļi:
               
                           a)
                        
                        
                           ir konstruēti tā, lai:
                           
                                       i)
                                    
                                    
                                       no tiem nevarētu izbēgt vai izkrist dzīvnieki;
                                    
                                 
                                       ii)
                                    
                                    
                                       būtu iespējams veikt transportlīdzeklī esošo dzīvnieku vizuālu inspekciju;
                                    
                                 
                                       iii)
                                    
                                    
                                       novērstu vai samazinātu iespēju, ka varētu izbirt dzīvnieku ekskrementi, izlietoti pakaiši vai barība;
                                    
                                 
                                       iv)
                                    
                                    
                                       putnu gadījumā – novērstu vai līdz minimumam samazinātu iespēju, ka varētu izbirt to spalvas;
                                    
                                 
                                       v)
                                    
                                    
                                       vajadzības gadījumā dzīvniekus varētu savaldīt vai pārvadāt sedācijas iedarbībā;
                                    
                                 
                     
                           b)
                        
                        
                           pēc katras dzīvnieku vai jebkura priekšmeta, kas varētu radīt dzīvnieku veselības risku, pārvadāšanas nekavējoties tiek iztīrīti un dezinficēti un, ja nepieciešams, dezinficēti no jauna, un vienmēr pirms jaunu dzīvnieku iekraušanas transportlīdzekļi tiek izžāvēti vai tiem ļauj izžūt.
                        
                     
            
               3.   Operatori un pārvadātāji nodrošina, ka savvaļas sauszemes dzīvnieku (izņemot medus bites un kamenes) transportēšanai izmantotie konteineri:
               
                           a)
                        
                        
                           atbilst 2. punkta a) apakšpunkta nosacījumiem;
                        
                     
                           b)
                        
                        
                           tajos ir tikai vienas un tās pašas sugas savvaļas dzīvnieki, kas nāk no viena un tā paša biotopa;
                        
                     
                           c)
                        
                        
                           ir marķēti, norādot dzīvnieku sugu un skaitu;
                        
                     
                           d)
                        
                        
                           ir vai nu nelietoti un šim nolūkam speciāli izstrādāti vienreizlietojamie konteineri, kas pēc pirmās izmantošanas jāiznīcina, vai tie pēc lietošanas un pirms jebkādas turpmākas lietošanas ir iztīrīti, dezinficēti un izžāvēti vai tiem atļauts nožūt.
                        
                     
            
               4.   Operatori savvaļas sauszemes dzīvniekus no to izcelsmes biotopa uz biotopu vai objektu citā dalībvalstī pārvieto tikai tad, ja ir izpildītas šādas papildprasības:
               
                           a)
                        
                        
                           vairākums sūtījumā esošo dzīvnieku vismaz 30 dienas pirms pārvietošanas vai – ja tie ir jaunāki par 30 dienām – kopš dzimšanas pastāvīgi uzturējušies izcelsmes biotopā, un šajā periodā tiem nav bijis saskares ar turētiem dzīvniekiem, kam ir zemāks veselības statuss vai kam ar dzīvnieku veselību saistītu iemeslu dēļ ir noteikti pārvietošanas ierobežojumi, vai ar turētiem dzīvniekiem, kas nāk no objekta, kurš nav izpildījis b) apakšpunktā noteiktās prasības;
                        
                     
                           b)
                        
                        
                           visi dzīvnieki, kas pēdējo 30 dienu laikā pirms 1. punktā minēto dzīvnieku pārvietošanas Savienībā ievesti no kādas trešās valsts vai teritorijas un nonākuši objektā, kurš atrodas 1. punktā minēto dzīvnieku uzturēšanās biotopā, tikuši turēti atsevišķi, lai nepieļautu tiešu vai netiešu saskari ar jebkuru citu dzīvnieku attiecīgajā objektā un biotopā;
                        
                     
                           c)
                        
                        
                           šie dzīvnieki ir no biotopa, kurā šādos noteiktajos termiņos nav ziņots par šādām slimībām un infekcijām:
                           
                                       i)
                                    
                                    
                                       pēdējo 30 dienu laikā pirms pārvietošanas – par inficēšanos ar trakumsērgas vīrusu;
                                    
                                 
                                       ii)
                                    
                                    
                                       pēdējo 42 dienu laikā pirms pārvietošanas – tādu savvaļas sauszemes dzīvnieku inficēšanos ar Brucella abortus, B. melitensis un B. suis, kas pieder pie sugām, kuras attiecībā uz minēto slimību norādītas sarakstā;
                                    
                                 
                                       iii)
                                    
                                    
                                       pēdējo 42 dienu laikā pirms pārvietošanas – tādu savvaļas sauszemes dzīvnieku inficēšanos ar Mycobacterium tuberculosis kompleksu (M. bovis, M. caprae un M. tuberculosis), kas pieder pie sugām, kuras attiecībā uz minēto slimību norādītas sarakstā;
                                    
                                 
                                       iv)
                                    
                                    
                                       pēdējo divu gadu laikā pirms pārvietošanas vismaz 150 km rādiusā ap biotopu – par epizootiskās hemorāģiskās slimības vīrusa infekciju savvaļas sauszemes dzīvniekiem, kas pieder pie sugām, kuras attiecībā uz minēto slimību norādītas sarakstā;
                                    
                                 
                                       v)
                                    
                                    
                                       pēdējo 15 dienu laikā pirms pārvietošanas – par nagaiņu inficēšanos ar Sibīrijas mēri;
                                    
                                 
                                       vi)
                                    
                                    
                                       pēdējo 30 dienu laikā pirms pārvietošanas – par tripanosomozi (Trypanosoma evansi);
                                    
                                 
                     
                           d)
                        
                        
                           ja šie dzīvnieki pieder pie dzimtām Antilocapridae, Bovidae, Camelidae, Cervidae, Giraffidae, Moschidae vai Tragulidae, izcelsmes biotops atbilst vismaz vienai no prasībām, kas attiecībā uz infekciozā katarālā drudža vīrusa (1.–24. serotipa) infekciju noteiktas Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā;
                        
                     
                           e)
                        
                        
                           nav zināms, ka šie dzīvnieki būtu bijuši saskarē ar savvaļas sauszemes dzīvniekiem, kuri pēdējo 30 dienu laikā pirms pārvietošanas neatbilda c) apakšpunktā noteiktajām prasībām.
                        
                     
            
               5.   Atkāpjoties no 4. punkta d) apakšpunkta, izcelsmes dalībvalsts kompetentā iestāde savvaļas sauszemes dzīvniekus, kuri neatbilst vismaz vienai no Deleģētās regulas (ES) 2020/689 V pielikuma II daļas 2. nodaļas 1. iedaļas 1.–3. punktā noteiktajām prasībām, drīkst atļaut pārvietot uz citu dalībvalsti vai tās zonu:
               
                           a)
                        
                        
                           kurai ir statuss “brīva no infekciozā katarālā drudža vīrusa (1.–24. serotipa) infekcijas” vai kurā darbojas apstiprināta minētās slimības izskaušanas programma, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta saskaņā ar nosacījumiem, kas minēti Deleģētās regulas (ES) 2020/689 43. panta 2. punktā;
                           vai
                        
                     
                           b)
                        
                        
                           kurai nav piešķirts statuss “brīva no infekciozā katarālā drudža vīrusa (1.–24. serotipa) infekcijas” un kurā netiek īstenota apstiprināta programma minētās slimības izskaušanai, ja vien galamērķa dalībvalsts Komisiju un pārējās dalībvalstis ir informējusi, ka šāda pārvietošana ir atļauta. Ja galamērķa dalībvalsts šādu pārvietošanu atļauj ar konkrētiem nosacījumiem, izvirzītajiem nosacījumiem jābūt kādam no Deleģētās regulas (ES) 2020/689 V pielikuma II daļas 2. nodaļas 1. iedaļas 5.–8. punktā minētajiem nosacījumiem.
                        
                     
         
         
            102. pants
            Satura norādes veterinārajam sertifikātam attiecībā uz savvaļas sauszemes dzīvniekiem
            Veterinārajā sertifikātā, kas paredzēts savvaļas sauszemes dzīvniekiem un ko saskaņā ar Regulas (ES) 2016/429 155. panta 1. punkta c) apakšpunktu izdod izcelsmes dalībvalsts kompetentā iestāde, ietver VIII pielikuma 3. punktā prasīto vispārīgo informāciju un apliecinājumu, ka ir izpildītas 101. panta 4. punktā un – attiecīgā gadījumā – 101. panta 5. punktā paredzētās prasības.
         
         
            103. pants
            Noteikumi par kompetentās iestādes atbildību attiecībā uz savvaļas sauszemes dzīvnieku, kas paredzēti pārvietošanai uz citām dalībvalstīm, veselības sertificēšanu
            
               1.   Oficiālais veterinārārsts pirms 102. pantā noteiktā savvaļas sauszemes dzīvnieku pārvietošanai paredzētā veterinārā sertifikāta parakstīšanas veic šāda veida dokumentu, identitātes un fiziskās kontrolpārbaudes un pārbaudes:
               
                           a)
                        
                        
                           pārbauda pieejamo informāciju, kura liecina par 101. panta 4. punktā paredzēto prasību izpildi;
                        
                     
                           b)
                        
                        
                           veic identitātes kontrolpārbaudi;
                        
                     
                           c)
                        
                        
                           veic sūtījumā esošo dzīvnieku klīnisku izmeklēšanu un, ja tā nav iespējama, klīnisku inspekciju nolūkā konstatēt attiecīgajām sugām relevantu sarakstā norādīto slimību vai jaunradušos slimību klīniskās pazīmes vai aizdomas par tām.
                        
                     
            
               2.   Oficiālais veterinārārsts 1. punktā paredzētās dokumentu, identitātes un fiziskās kontrolpārbaudes un pārbaudes veic un veterināro sertifikātu izdod pēdējo 24 stundu laikā pirms sūtījuma pārvietošanas no biotopa.
            
            
               3.   Veterinārais sertifikāts ir derīgs 10 dienas pēc tā izdošanas.
            
            
               4.   Atkāpjoties no 3. punkta, ja savvaļas sauszemes dzīvnieku pārvadājums notiek pa ūdensceļu/jūru, tad veterinārā sertifikāta 10 dienas ilgo derīguma termiņu var pagarināt uz tik ilgu laiku, cik aizņem brauciens pa ūdensceļu/jūru.
            
         
         
            104. pants
            Prasība operatoriem, kas uz citām dalībvalstīm pārvieto savvaļas sauszemes dzīvniekus, veikt iepriekšēju paziņošanu
            Ja savvaļas sauszemes dzīvniekus pārvadā uz citu dalībvalsti, vismaz 24 stundas pirms sūtījuma pārvietošanas operatori (izņemot pārvadātājus) veic paziņošanu izcelsmes dalībvalsts kompetentajai iestādei.
         
         
            105. pants
            Operatoru pienākums attiecībā uz paziņošanu par savvaļas sauszemes dzīvnieku pārvietošanu uz citām dalībvalstīm
            Operatori (izņemot pārvadātājus), kas uz citu dalībvalsti pārvieto savvaļas sauszemes dzīvniekus un saskaņā ar Regulas (ES) 2016/429 155. panta 1. punkta d) apakšpunktu veic paziņošanu, par katru šādu dzīvnieku sūtījumu, kuru paredzēts pārvietot uz citu dalībvalsti, izcelsmes dalībvalsts kompetentajai iestādei sniedz Regulas (ES) 2016/429 145. panta 1. punktā un šīs regulas VIII pielikuma 1. daļas 3. punkta a) līdz d) apakšpunktā prasīto informāciju.
         
         
            106. pants
            Kompetentās iestādes atbildība attiecībā uz paziņošanu par savvaļas sauszemes dzīvnieku pārvietošanu uz citām dalībvalstīm
            Izcelsmes dalībvalsts kompetentā iestāde, kas saskaņā ar Regulas (ES) 2016/429 155. panta 1. punkta d) apakšpunktu veic paziņošanu galamērķa dalībvalsts kompetentajai iestādei, par katru savvaļas sauszemes dzīvnieku sūtījumu, kuru paredzēts pārvietot uz citu dalībvalsti, sniedz VIII pielikuma 1. daļas 3. punkta a) līdz d) apakšpunktā prasīto informāciju.
         
         
            107. pants
            Ārkārtas procedūras
            Elektroenerģijas padeves pārtraukumu un citu IMSOC traucējumu gadījumā savvaļas sauszemes dzīvnieku izcelsmes vietas kompetentā iestāde piemēro ārkārtas situāciju pasākumus, kas iedibināti ar Regulas (ES) 2017/625 134. panta d) punktu.
         
         IV DAĻA
         
            NOBEIGUMA NOTEIKUMI
         
         
            108. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 21. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas 2018. gada 25. jūlija Deleģētā regula (ES) 2018/1629, ar ko groza slimību sarakstu, kas dots II pielikumā Eiropas Parlamenta un Padomes Regulai (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 272, 31.10.2018., 11. lpp.).
         
            (3)  Komisijas 2018. gada 3. decembra Īstenošanas regula (ES) 2018/1882 par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (4)  Komisijas 2019. gada 17. decembra Deleģētā regula (ES) 2020/689, ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 (skatīt šā Oficiālā Vēstneša 211 lpp.).
         
            (5)  Padomes 1964. gada 26. jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (OV L 121, 29.7.1964., 1977. lpp.).
         
            (6)  Padomes 1991. gada 28. janvāra Direktīva 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (OV L 46, 19.2.1991., 19. lpp.).
         
            (7)  Padomes 2009. gada 30. novembra Direktīva 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).
         
            (8)  Padomes 2009. gada 30. novembra Direktīva 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (OV L 343, 22.12.2009., 74. lpp.).
         
            (9)  Padomes 1992. gada 13. jūlija Direktīva 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (OV L 268, 14.9.1992., 54. lpp.).
         
            (10)  Komisijas 2005. gada 21. oktobra Regula (EK) Nr. 1739/2005, ar kuru nosaka dzīvnieku veselības prasības attiecībā uz cirka dzīvnieku pārvietošanu starp dalībvalstīm (OV L 279, 22.10.2005., 47. lpp.).
         
            (11)  Komisijas 2019. gada 28. jūnija Deleģētā regula (ES) 2019/2035, ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429 (OV L 314, 5.12.2019., 115. lpp.).
         
            (12)  Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm (OV L 311, 28.11.2001., 1. lpp.).
         
            (13)  Komisijas 2002. gada 30. decembra Lēmums 2003/24/EK par integrētas datorizētas veterinārās sistēmas izveidi (OV L 8, 14.1.2003., 44. lpp.).
         
            (14)  Komisijas 2004. gada 30. marta Lēmums 2004/292/EK par TRACES sistēmas ieviešanu, ar ko groza Lēmumu 92/486/EEK (OV L 94, 31.3.2004., 63. lpp.).
         
            (15)  Eiropas Parlamenta un Padomes 2017. gada 15. marta Regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).
         
            (16)  http://www.edqm.eu (jaunākais izdevums).
         
            (17)  Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
      
      
         
            I PIELIKUMS
            
               DIAGNOSTIKAS METODES
            
            
               1. daļa
            
            
               
                  Brucella abortus,
                  B. melitensis un B. suis infekcija
            
            
                     
                        1.
                     
                     
                        Seroloģiskie testi attiecībā uz liellopiem, aitām, kazām un kamieļiem:
                        
                                    a)
                                 
                                 
                                    buferēti brucellu antigēna testi;
                                 
                              
                                    b)
                                 
                                 
                                    komplementa saistīšanas reakcija (CFT);
                                 
                              
                                    c)
                                 
                                 
                                    netiešā imūnfermentatīvā analīze (I-ELISA);
                                 
                              
                                    d)
                                 
                                 
                                    fluorescences polarizācijas mērījums (FPA);
                                 
                              
                                    e)
                                 
                                 
                                    konkurējošā imūnfermentatīvā analīze (C-ELISA).
                                 
                              
                  
                     
                        2.
                     
                     
                        Seroloģiskie testi attiecībā uz cūkām:
                        
                                    a)
                                 
                                 
                                    buferēti brucellu antigēna testi;
                                 
                              
                                    b)
                                 
                                 
                                    komplementa saistīšanas reakcija (CFT);
                                 
                              
                                    c)
                                 
                                 
                                    netiešā imūnfermentatīvā analīze (I-ELISA);
                                 
                              
                                    d)
                                 
                                 
                                    fluorescences polarizācijas mērījums (FPA);
                                 
                              
                                    e)
                                 
                                 
                                    konkurējošā imūnfermentatīvā analīze (C-ELISA).
                                 
                              
                  
                     
                        3.
                     
                     
                        Brucelīna ādas tests (BST) aitām, kazām un cūkām.
                     
                  
               2. daļa
            
            
               
                  Mycobacterium tuberculosis kompleksa (M. bovis, M. caprae un M. tuberculosis) infekcija
            
            
                     
                        1.
                     
                     
                        Tuberkulīna ādas testi:
                        
                                    a)
                                 
                                 
                                    vienkāršs intradermāls tuberkulīna tests (SITT);
                                 
                              
                                    b)
                                 
                                 
                                    salīdzinošs intradermāls tuberkulīna tests (CITT).
                                 
                              
                  
                     
                        2.
                     
                     
                        Asins paraugiem pieejamais tests:
                        
                                    a)
                                 
                                 
                                    gamma interferona tests.
                                 
                              
                  
               3. daļa
            
            
               Tripanosomoze (Trypanosoma evansi)
            
            Seroloģiskie testi:
            
                        a)
                     
                     
                        imūnfermentatīvā analīze (ELISA) tripanosomiāzes noteikšanai;
                     
                  
                        b)
                     
                     
                        aglutinācijas plāksnes tests tripanosomiāzes noteikšanai ar seruma atšķaidījumu 1:4.
                     
                  
               4. daļa
            
            
               Govju enzootiskā leikoze
            
            Seroloģiskie testi:
            
                        a)
                     
                     
                        testi asins paraugiem:
                        
                                    i)
                                 
                                 
                                    imūndifūzijas reakcija agara gelā (AGID);
                                 
                              
                                    ii)
                                 
                                 
                                    bloķējošā imūnfermentatīvā analīze (B-ELISA);
                                 
                              
                                    iii)
                                 
                                 
                                    netiešā imūnfermentatīvā analīze (I-ELISA);
                                 
                              
                  
                        b)
                     
                     
                        tests piena paraugiem:
                        
                                    i)
                                 
                                 
                                    netiešā imūnfermentatīvā analīze (I-ELISA).
                                 
                              
                  
               5. daļa
            
            
               Govju infekciozais rinotraheīts / infekciozais pustulozais vulvovaginīts
            
            
                         
                     
                     
                        Metodes
                     
                  
                        Nevakcinēti liellopi
                     
                     
                        BoHV-1 I-ELISA (1)
                        
                     
                  
                        gB B-ELISA (2)
                        
                     
                  
                        Liellopi, kas saņēmuši vakcīnu ar deletētu gE gēnu
                     
                     
                        gE B-ELISA (3)
                        
                     
                  
               6. daļa
            
            
               Govju virusālā diareja
            
            
                     
                        1.
                     
                     
                        Tiešās metodes:
                        
                                    a)
                                 
                                 
                                    reāllaika apgrieztās transkriptāzes polimerāzes ķēdes reakcija (reāllaika RT-PCR);
                                 
                              
                                    b)
                                 
                                 
                                    govju virusālās diarejas vīrusa (BVDV) antigēna noteikšanas imūnfermentatīvā analīze (ELISA).
                                 
                              
                  
                     
                        2.
                     
                     
                        Seroloģiskie testi:
                        
                                    a)
                                 
                                 
                                    netiešā imūnfermentatīvā analīze (I-ELISA);
                                 
                              
                                    b)
                                 
                                 
                                    bloķējošā imūnfermentatīvā analīze (B-ELISA).
                                 
                              
                  
               7. daļa
            
            
               Aujeski slimības vīrusa infekcija
            
            
                         
                     
                     
                        Metodes
                     
                  
                        Cūkas
                     
                     
                        Aujeski slimības vīruss (ADV) ELISA
                            (4)
                        
                     
                  
                        Par 4 mēnešiem jaunākas cūkas, kas dzimušas sivēnmātēm, kuras saņēmušas vakcīnu ar deletētu gE gēnu
                     
                     
                        
                           gE ELISA
                            (5)
                        
                     
                  
               8. daļa
            
            
               Vaislas sērga
            
            Komplementa saistīšanas reakcija vaislas sērgas noteikšanai ar seruma atšķaidījumu 1:5.
            
               9. daļa
            
            
               Zirgu infekciozā anēmija
            
            Seroloģiskie testi:
            
                        a)
                     
                     
                        imūndifūzijas reakcija agara gelā (AGID);
                     
                  
                        b)
                     
                     
                        imūnfermentatīvā analīze (ELISA) zirgu infekciozās anēmijas noteikšanai.
                     
                  
               10. daļa
            
            
               Venecuēlas zirgu encefalomielīts
            
            
                     
                        1.
                     
                     
                        Seroloģiskie testi:
                        
                                    a)
                                 
                                 
                                    vīrusa izolācijas tests Venecuēlas zirgu encefalomielīta vīrusa noteikšanai;
                                 
                              
                                    b)
                                 
                                 
                                    hemaglutinācijas inhibīcijas tests Venecuēlas zirgu encefalomielīta noteikšanai.
                                 
                              
                  
                     
                        2.
                     
                     
                        Tiešā metode:
                        apgrieztās transkriptāzes polimerāzes ķēdes reakcija (RT-PCR) Venecuēlas zirgu encefalomielīta vīrusa genoma noteikšanai.
                     
                  
               (1)  Imūnfermentatīvā analīze (ELISA) ar mērķi noteikt antivielas pret veselu BoHV-1 vīrusu.
            
               (2)  ELISA ar mērķi noteikt antivielas pret BoHV-1-gB proteīnu. Testos, kas nozīmēti antivielu noteikšanai pret veselu BoHV-1, var izmantot arī šo metodi.
            
               (3)  ELISA ar mērķi noteikt antivielas pret BoHV-1-gE proteīnu.
            
               (4)  ELISA ar mērķi noteikt antivielas pret veselu ADV, ADV-gB proteīnu vai ADV-gD proteīnu. ADV-gB komplektu un ADV-gD komplektu vai vesela ADV komplektu partijas pārbaudē Kopienas standartserumam ADV 1 vai apakšstandartiem jābūt pozitīviem atšķaidījumā 1:2.
            
               (5)  ELISA ar mērķi noteikt antivielas pret ADV-gE proteīnu. Partijas pārbaudē Kopienas standartserumam ADV 1 vai apakšstandartiem jābūt pozitīviem atšķaidījumā 1:8.
         
      
      
         
            II PIELIKUMS
            
               MINIMĀLĀS PIRMSPĀRVIETOŠANAS PRASĪBAS ATTIECĪBĀ UZ MYCOBACTERIUM TUBERCULOSIS KOMPLEKSA (M. BOVIS, M. CAPRAE UN M. TUBERCULOSIS) INFEKCIJU KAZĀM, KAMIEĻIEM UN BRIEŽIEM
            
            
               1. daļa
            
            
               Pirmspārvietošanas programmas minimālās prasības attiecībā uz Mycobacterium tuberculosis kompleksa (M. bovis, M. caprae un M. tuberculosis) infekciju kazām
            
            
                     
                        1.
                     
                     
                        Pirmspārvietošanas uzraudzības programmai, kas 15. panta 3. punktā paredzēta Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai objektā un nepieciešama turētu kazu pārvietošanai uz citu dalībvalsti, jāietver vismaz šādi elementi:
                        
                                    a)
                                 
                                 
                                    pēckaušanas veterinārā ekspertīze visām nokautajām kazām no objekta;
                                 
                              
                                    b)
                                 
                                 
                                    visu kritušo kazu, kuras ir vecākas par 9 mēnešiem, pēcnāves apskate, izņemot tad, ja tas nav iespējams ar loģistiku saistītu iemeslu dēļ vai nav vajadzīgs zinātnisku apsvērumu dēļ;
                                 
                              
                                    c)
                                 
                                 
                                    ikgadējs veterinārārsta veikts dzīvniekveselības apmeklējums;
                                 
                              
                                    d)
                                 
                                 
                                    ikgadēja visu objektā turēto vaislas kazu testēšana, iegūstot negatīvus rezultātus.
                                 
                              
                  
                     
                        2.
                     
                     
                        Atkāpjoties no 1. punkta, 1. punkta d) apakšpunktā minēto ikgadējo testēšanu var nepieprasīt, ja kompetentā iestāde, pamatojoties uz riska novērtējumu, uzskata, ka inficēšanās risks dalībvalstī vai tās zonā ir niecīgs, un ir izpildīti šādi nosacījumi:
                        
                                    a)
                                 
                                 
                                    objektā vismaz 24 mēnešus ir īstenota 1. punktā minētā pirmspārvietošanas uzraudzības programma, un šajā laikposmā nav ziņots par objektā turēto kazu inficēšanos ar Mycobacterium tuberculosis kompleksu (M. bovis, M. caprae un M. tuberculosis);
                                 
                              
                                    b)
                                 
                                 
                                    objekts atrodas tādā dalībvalstī vai tās zonā, kuras liellopu populācija ir brīva no Mycobacterium tuberculosis kompleksa (M. bovis, M. caprae un M. tuberculosis) infekcijas.
                                 
                              
                  
                     
                        3.
                     
                     
                        Ja ir ziņots par objektā turēto kazu inficēšanos ar Mycobacterium tuberculosis kompleksu (M. bovis, M. caprae un M. tuberculosis), šādus dzīvniekus uz citu dalībvalsti var pārvietot tikai tad, ja visas objektā turētās kazas, kuras ir vecākas par 6 nedēļām, ir testētas, iegūstot negatīvus rezultātus. Šie testi jāveic ar paraugiem, kas ievākti ne agrāk kā 42 dienas pēc tam, kad izvests pēdējais dzīvnieks, kuram ir apstiprināts gadījums, un pēdējais dzīvnieks, kuram ar pozitīviem rezultātiem ir veikts tests, izmantojot diagnostikas metodi.
                     
                  
               2. daļa
            
            
               Pirmspārvietošanas programmas minimālās prasības attiecībā uz Mycobacterium tuberculosis kompleksa (M. bovis, M. caprae un M. tuberculosis) infekciju kamieļiem
            
            
                     
                        1.
                     
                     
                        Pirmspārvietošanas uzraudzības programmai, kas 23. panta 1. punkta e) apakšpunktā paredzēta Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai objektā un nepieciešama turētu kamieļu pārvietošanai uz citu dalībvalsti, jāietver vismaz šādi elementi:
                        
                                    a)
                                 
                                 
                                    pēckaušanas veterinārā ekspertīze visiem nokautajiem kamieļiem no objekta;
                                 
                              
                                    b)
                                 
                                 
                                    visu kritušo kamieļu, kuri ir vecāki par 9 mēnešiem, veco pēcnāves apskate, izņemot tad, ja tas nav iespējams ar loģistiku saistītu iemeslu dēļ vai nav vajadzīgs zinātnisku apsvērumu dēļ;
                                 
                              
                                    c)
                                 
                                 
                                    ikgadējs veterinārārsta veikts dzīvniekveselības apmeklējums;
                                 
                              
                                    d)
                                 
                                 
                                    ikgadēja visu objektā turēto vaislas kamieļu testēšana, iegūstot negatīvus rezultātus.
                                 
                              
                  
                     
                        2.
                     
                     
                        Atkāpjoties no 1. punkta, 1. punkta d) apakšpunktā minēto ikgadējo testēšanu var nepieprasīt, ja kompetentā iestāde, pamatojoties uz riska novērtējumu, uzskata, ka inficēšanās risks dalībvalstī vai tās zonā ir niecīgs, un ir izpildīti šādi nosacījumi:
                        
                                    a)
                                 
                                 
                                    objektā vismaz 24 mēnešus ir īstenota 1. punktā minētā pirmspārvietošanas uzraudzības programma, un šajā laikposmā nav ziņots par objektā turēto kamieļu inficēšanos ar Mycobacterium tuberculosis kompleksu (M. bovis, M. caprae un M. tuberculosis);
                                 
                              
                                    b)
                                 
                                 
                                    objekts atrodas tādā dalībvalstī vai tās zonā, kuras liellopu populācija ir brīva no Mycobacterium tuberculosis kompleksa (M. bovis, M. caprae un M. tuberculosis) infekcijas.
                                 
                              
                  
                     
                        3.
                     
                     
                        Ja ir ziņots par objektā turēto kamieļu inficēšanos ar Mycobacterium tuberculosis kompleksu (M. bovis, M. caprae un M. tuberculosis), šādus dzīvniekus uz citu dalībvalsti var pārvietot tikai tad, ja visi objektā turētie kamieļi, kuri ir vecāki par 6 nedēļām, ir testēti, iegūstot negatīvus rezultātus. Šie testi jāveic ar asins paraugiem, kas ievākti ne agrāk kā 42 dienas pēc tam, kad izvests pēdējais dzīvnieks, kuram ir apstiprināts gadījums, un pēdējais dzīvnieks, kuram ar pozitīviem rezultātiem ir veikts tests, izmantojot diagnostikas metodi.
                     
                  
               3. daļa
            
            
               Pirmspārvietošanas programmas minimālās prasības attiecībā uz Mycobacterium tuberculosis kompleksa (M. bovis, M. caprae un M. tuberculosis) infekciju briežiem
            
            
                     
                        1.
                     
                     
                        Pirmspārvietošanas uzraudzības programmai, kas 26. panta 1. punkta e) apakšpunktā paredzēta Mycobacterium tuberculosis kompleksa (M. bovis, M. caprae un M. tuberculosis) infekcijas noteikšanai objektā un nepieciešama turētu briežu pārvietošanai uz citu dalībvalsti, jāietver vismaz šādi elementi:
                        
                                    a)
                                 
                                 
                                    pēckaušanas veterinārā ekspertīze visiem nokautajiem briežiem no objekta;
                                 
                              
                                    b)
                                 
                                 
                                    visu kritušo briežu, kuri ir vecāki par 9 mēnešiem, pēcnāves apskate, izņemot tad, ja tas nav iespējams ar loģistiku saistītu iemeslu dēļ vai nav vajadzīgs zinātnisku apsvērumu dēļ;
                                 
                              
                                    c)
                                 
                                 
                                    ikgadējs veterinārārsta veikts dzīvniekveselības apmeklējums;
                                 
                              
                                    d)
                                 
                                 
                                    ikgadēja objektā turēto vaislas briežu testēšana, iegūstot negatīvus rezultātus.
                                 
                              
                  
                     
                        2.
                     
                     
                        Atkāpjoties no 1. punkta, 1. punkta d) apakšpunktā minēto ikgadējo testēšanu var nepieprasīt, ja kompetentā iestāde, pamatojoties uz riska novērtējumu, uzskata, ka inficēšanās risks dalībvalstī vai tās zonā ir niecīgs, un ir izpildīti šādi nosacījumi:
                        
                                    a)
                                 
                                 
                                    objektā vismaz 24 mēnešus ir īstenota 1. punktā minētā pirmspārvietošanas uzraudzības programma, un šajā laikposmā nav ziņots par objektā turēto briežu inficēšanos ar Mycobacterium tuberculosis kompleksu (M. bovis, M. caprae un M. tuberculosis);
                                 
                              
                                    b)
                                 
                                 
                                    objekts atrodas tādā dalībvalstī vai tās zonā, kuras liellopu populācija ir brīva no Mycobacterium tuberculosis kompleksa (M. bovis, M. caprae un M. tuberculosis) infekcijas.
                                 
                              
                  
                     
                        3.
                     
                     
                        Ja ir ziņots par objektā turēto briežu inficēšanos ar Mycobacterium tuberculosis kompleksu (M. bovis, M. caprae un M. tuberculosis), šādus dzīvniekus uz citu dalībvalsti var pārvietot tikai tad, ja visi objektā turētie brieži, kuri ir vecāki par 6 nedēļām, ir testēti (divos piegājienos ar vismaz 6 mēnešu intervālu starp testiem) uz inficēšanos ar Mycobacterium tuberculosis kompleksu (M. bovis, M. caprae un M. tuberculosis), iegūstot negatīvus rezultātus. Pirmais tests ir jāveic ar briežiem vai paraugiem, kas no briežiem ievākti ne agrāk kā 6 mēnešus pēc tam, kad izvests pēdējais dzīvnieks, kuram ir apstiprināts gadījums, un pēdējais dzīvnieks, kuram ar pozitīviem rezultātiem ir veikts tests, izmantojot diagnostikas metodi.
                     
                  
      
      
         
            III PIELIKUMS
            
               MINIMĀLĀS PIRMSPĀRVIETOŠANAS PRASĪBAS ATTIECĪBĀ UZ BRUCELLA ABORTUS, B. MELITENSIS UN B. SUIS INFEKCIJU CŪKĀM
            
            
                     
                        1.
                     
                     
                        Pirmspārvietošanas uzraudzības programmai, kas 19. panta 1. punkta f) apakšpunkta ii) punktā paredzēta Brucella abortus, B. melitensis un B. suis infekcijas noteikšanai objektā un nepieciešama turētu cūku pārvietošanai uz citu dalībvalsti, jāietver vismaz šādi elementi:
                        
                                    a)
                                 
                                 
                                    ikgadējs veterinārārsta veikts dzīvniekveselības apmeklējums;
                                 
                              
                                    b)
                                 
                                 
                                    ja cūkas objektā tiek turētas vaislai – ikgadējs imunoloģisks apsekojums, ko veic minētā objekta cūku populācijā, izmantojot vienu no I pielikuma 1. daļas 2. punktā minētajām diagnostikas metodēm, ar kuru pie 10 % mērķprevalences vismaz ar 95 % ticamību var pierādīt Brucella abortus, B. melitensis un B. suis infekcijas neesību.
                                 
                              
                  
                     
                        2.
                     
                     
                        Atkāpjoties no 1. punkta, 1. punkta a) apakšpunktā minēto dzīvniekveselības apmeklējumu un 1. punkta b) apakšpunktā paredzētu apsekojumu var nepieprasīt, ja kompetentā iestāde, pamatojoties uz riska novērtējumu, uzskata, ka risks inficēties ar Brucella abortus, B. melitensis un B. suis dalībvalstī vai tās zonā ir niecīgs, un ir izpildīti šādi nosacījumi:
                        
                                    a)
                                 
                                 
                                    pēdējo piecu gadu laikā nav ziņots par Brucella abortus, B. melitensis un B. suis infekciju turētu cūku populācijā;
                                 
                              
                                    b)
                                 
                                 
                                    pēdējo piecu gadu laikā nav ziņots par Brucella abortus, B. melitensis un B. suis infekciju pie sarakstā norādītās sugas piederošo savvaļas dzīvnieku populācijā, un šajā laikposmā mežacūkas ir iekļautas dzīvnieku mērķpopulācijā, lai veiktu uzraudzību, kā paredzēts Deleģētās regulas (ES) 2020/689 4. pantā;
                                 
                              
                                    c)
                                 
                                 
                                    dalībvalsts vai tās zonas liellopu, aitu un kazu populācijas ir brīvas no Brucella abortus, B. melitensis un B. suis infekcijas.
                                 
                              
                  
                     
                        3.
                     
                     
                        Ja ir ziņots par objektā turēto cūku inficēšanos ar Brucella abortus, B. melitensis un B. suis, šādus dzīvniekus uz citu dalībvalsti var pārvietot tikai tad, ja visas objektā turētās cūkas divos piegājienos ir testētas, iegūstot negatīvus rezultātus. Pirmais tests jāveic ar paraugiem, kas ievākti ne agrāk kā 3 mēnešus pēc tam, kad izvesti inficētie dzīvnieki un dzīvnieki, kuriem ar pozitīviem rezultātiem ir veikts tests, izmantojot kādu no I pielikuma 1. daļas 2. punktā dotajām diagnostikas metodēm. Otrais tests jāveic ar paraugiem, kas ievākti ne agrāk kā 6 mēnešus un ne vēlāk kā 12 mēnešus pēc pirmā testa.
                     
                  
      
      
         
            IV PIELIKUMS
            
               PĪĻU UN ZOSU TESTĒŠANA AUGSTI PATOGĒNISKĀS PUTNU GRIPAS NOTEIKŠANAI
            
            Attiecībā uz pīlēm un zosīm nedēļā pirms iekraušanas nosūtīšanai ar negatīviem rezultātiem jābūt veiktiem virusoloģiskās izmeklēšanas testiem augsti patogēniskās putnu gripas noteikšanai, izmantojot vīrusu izolāciju vai molekulāro testēšanu, ar kuru pie 5 % prevalences infekciju iespējams noteikt ar 95 % ticamību.
         
      
      
         
            V PIELIKUMS
            
               PRASĪBAS TĀDU SŪTĪJUMU TESTĒŠANAI, KUROS IR MAZĀK NEKĀ 20 MĀJPUTNI (IZŅEMOT SKRĒJĒJPUTNUS) VAI MAZĀK NEKĀ 20 INKUBĒJAMAS MĀJPUTNU (IZŅEMOT SKRĒJĒJPUTNUS) OLAS
            
            
                     
                        1.
                     
                     
                        Attiecībā uz sūtījumiem, kuros ir mazāk nekā 20 mājputni (izņemot skrējējputnus) vai mazāk nekā 20 inkubējamas mājputnu (izņemot skrējējputnu) olas, saskaņā ar 2. punktu relevantajām sarakstā norādītajām sugām ar negatīviem rezultātiem jābūt veiktiem testiem šādu slimību ierosinātāju noteikšanai:
                        
                                    a)
                                 
                                 
                                    
                                       Salmonella Pullorum, S. Gallinarum un S. arizonae infekcija;
                                 
                              
                                    b)
                                 
                                 
                                    putnu mikoplazmoze (Mycoplasma gallisepticum un M. meleagridis).
                                 
                              
                  
                     
                        2.
                     
                     
                        Testēšanas metode:
                        
                                    a)
                                 
                                 
                                    attiecībā uz vaislas, produktīvajiem un nokaušanai paredzētiem mājputniem – 21 dienu pirms iekraušanas nosūtīšanai dzīvniekiem ar negatīviem rezultātiem jābūt veiktiem seroloģiskiem un/vai bakterioloģiskiem testiem 1. punktā minēto slimību noteikšanai;
                                 
                              
                                    b)
                                 
                                 
                                    21 dienu pirms iekraušanas nosūtīšanai inkubējamo olu un diennakti veco cāļu izcelsmes saimei ar negatīviem rezultātiem jābūt veiktiem seroloģiskiem un/vai bakterioloģiskiem testiem 1. punktā minēto slimību noteikšanai; šiem testiem pie 5 % prevalences infekciju jāspēj noteikt ar 95 % ticamību;
                                 
                              
                                    c)
                                 
                                 
                                    ja dzīvnieki ir vakcinēti pret jebkura Salmonella vai Mycoplasma serotipa infekciju, jāizmanto tikai bakterioloģiskā testēšana. Apstiprināšanas metodei jābūt tādai, lai dzīvus vakcīnas celmus tā spētu atšķirt no cirkulējošajiem celmiem.
                                 
                              
                  
      
      
         
            VI PIELIKUMS
            
               KRITĒRIJI VAKCĪNĀM PRET ŅŪKĀSLAS SLIMĪBAS VĪRUSA INFEKCIJU
            
            Dzīvas novājinātas vakcīnas pret Ņūkāslas slimības vīrusa infekciju jāsagatavo no Ņūkāslas slimības vīrusa celma, kura sēklas pirmvīruss ir pārbaudīts un kura intracerebrālās patogenitātes indekss (ICPI) ir:
            
                        a)
                     
                     
                        mazāks nekā 0,4, ja katram putnam ICPI testa laikā ievada vismaz 107 EID50 (50 % embriju infekcijas deva); vai
                     
                  
                        b)
                     
                     
                        mazāks nekā 0,5, ja katram putnam ICPI testa laikā ievada vismaz 108 EID50.
                     
                  
      
      
         
            VII PIELIKUMS
            
               VAKCINĀCIJAS PRET TRAKUMSĒRGU DERĪGUMS UN TĀDU SLIMĪBU RISKA MAZINĀŠANAS PASĀKUMI, KAS NAV TRAKUMSĒRGA
            
            
               1. daļa
            
            
               Suņu, kaķu, mājas sesku un citu gaļēdāju vakcinācijas pret trakumsērgu derīgums
            
            Šīs regulas 53. panta b) punkta i) apakšpunktā, 55. panta b) punkta i) apakšpunktā un 58. panta 1. punkta c) apakšpunktā minētās derīguma prasības attiecībā uz vakcināciju pret trakumsērgas vīrusa infekciju ir noteiktas Eiropas Parlamenta un Padomes Regulas (ES) Nr. 576/2013 (1) III pielikumā.
            Ja dalībvalstī vakcīna pret trakumsērgu gaļēdājiem, kas nav suņi, kaķi un mājas seski, nav atļauta, par derīgu jāuzskata vakcinācija pret trakumsērgu, kas veikta saskaņā ar Direktīvas 2001/82/EK 10. panta 1. punktu.
            
               2. daļa
            
            
               Tādu slimību riska mazināšanas pasākumi, kas nav trakumsērga
            
            
                     
                        1.
                     
                     
                        Šīs regulas 53. panta b) punkta ii) apakšpunktā un 55. panta b) punkta ii) apakšpunktā minētie riska mazināšanas pasākumi Echinococcus multilocularis invāzijas gadījumā ir pasākumi, kas noteikti Komisijas Deleģētajā regulā (ES) 2018/772 (2) apvienojumā ar Komisijas Īstenošanas regulu (ES) 2018/878 (3).
                     
                  
                     
                        2.
                     
                     
                        Atkāpjoties no 1. punkta, 58. panta 1. punkta d) apakšpunktā minētā suņu dzimtas dzīvnieku, kuri nav suņi, apstrāde pret Echinococcus multilocularis invāziju jāveic un jādokumentē ne agrāk kā 48 stundas pirms ievešanas dalībvalstī vai tās zonā, kas norādīta Īstenošanas regulas (ES) 2018/878 pielikumā.
                     
                  
                     
                        3.
                     
                     
                        Šīs regulas 53. panta b) punkta ii) apakšpunktā un 55. panta b) punkta ii) apakšpunktā minētie riska mazināšanas pasākumi attiecībā uz slimībām, kas nav trakumsērgas vīrusa infekcija un Echinococcus multilocularis invāzija, ir profilaktiski veselības aizsardzības pasākumi, kurus piemēro relevantajām gaļēdāju sugām un kuri pieņemti saskaņā ar Regulas (ES) Nr. 576/2013 19. panta 1. punktu.
                     
                  
               (1)  Eiropas Parlamenta un Padomes 2013. gada 12. jūnija Regula (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (OV L 178, 28.6.2013., 1. lpp.).
            
               (2)  Komisijas 2017. gada 21. novembra Deleģētā regula (ES) 2018/772, ar ko Eiropas Parlamenta un Padomes Regulu (ES) Nr. 576/2013 papildina attiecībā uz profilaktiskiem veselības aizsardzības pasākumiem Echinococcus multilocularis infekcijas kontrolei suņiem un atceļ Deleģēto regulu (ES) Nr. 1152/2011 (OV L 130, 28.5.2018., 1. lpp.).
            
               (3)  Komisijas 2018. gada 18. jūnija Īstenošanas regula (ES) 2018/878, ar ko pieņem to dalībvalstu vai dalībvalstu teritorijas daļu sarakstu, kuras atbilst Deleģētās regulas (ES) 2018/772 par to, kā piemēro profilaktiskus veselības aizsardzības pasākumus, kas kontrolē suņu infekciju ar Echinococcus multilocularis, 2. panta 2. un 3. punktā noteiktajiem kategorizēšanas noteikumiem (OV L 155, 19.6.2018., 1. lpp.).
         
      
      
         
            VIII PIELIKUMS
            
               VETERINĀRAJOS SERTIFIKĀTOS UN PAZIŅOJUMOS IEKĻAUJAMĀ INFORMĀCIJA
            
            
               1. daļa
            
            
               Informācija, kas jāiekļauj uz citu dalībvalsti pārvietojamu sauszemes dzīvnieku un inkubējamo olu veterinārajā sertifikātā
            
            
                     
                        1.
                     
                     
                        Regulas (ES) 2016/429 143. panta 1. punktā un šīs regulas 71. panta 1. punktā minētajā uz citu dalībvalsti pārvietojamu turētu sauszemes dzīvnieku veterinārajā sertifikātā jāietver vismaz šāda informācija:
                        
                                    a)
                                 
                                 
                                    nosūtītāja un saņēmēja vārds/nosaukums un adrese;
                                 
                              
                                    b)
                                 
                                 
                                    nosūtošā objekta nosaukums un adrese, un:
                                    
                                                i)
                                             
                                             
                                                ja nosūtošais objekts ir apstiprināts objekts, – šā objekta unikālais apstiprinājuma numurs; vai
                                             
                                          
                                                ii)
                                             
                                             
                                                ja nosūtošais objekts ir reģistrēts objekts, – šā objekta unikālais reģistrācijas numurs;
                                             
                                          
                              
                                    c)
                                 
                                 
                                    galamērķa objekta nosaukums un adrese, un:
                                    
                                                i)
                                             
                                             
                                                ja galamērķa objekts ir apstiprināts objekts, – minētā objekta unikālais apstiprinājuma numurs; vai
                                             
                                          
                                                ii)
                                             
                                             
                                                ja galamērķa objekts ir reģistrēts objekts, – šā objekta unikālais reģistrācijas numurs;
                                             
                                          
                              
                                    d)
                                 
                                 
                                    dzīvnieku suga, kategorija un (kad tas prasīts) identifikācija;
                                 
                              
                                    e)
                                 
                                 
                                    informācija par dzīvnieka veselības stāvokli un papildu garantijas attiecībā uz:
                                    
                                                i)
                                             
                                             
                                                izcelsmes dalībvalsti vai zonu;
                                             
                                          
                                                ii)
                                             
                                             
                                                dzīvnieku izcelsmes objektu un saimi, attiecīgā gadījumā ietverot testa rezultātus;
                                             
                                          
                                                iii)
                                             
                                             
                                                nosūtāmajiem dzīvniekiem, attiecīgā gadījumā ietverot testa rezultātus vai vakcinācijas;
                                             
                                          
                              
                                    f)
                                 
                                 
                                    veterinārā sertifikāta izdošanas datums un vieta, tā derīguma termiņš, oficiālā veterinārārsta uzvārds, amats un paraksts, kā arī sūtījuma izcelsmes vietas kompetentās iestādes zīmogs.
                                 
                              
                  
                     
                        2.
                     
                     
                        Regulas (ES) 2016/429 161. panta 1. punktā un šīs regulas 72. pantā minētajā uz citu dalībvalsti pārvietojamu inkubējamo olu veterinārajā sertifikātā jāietver vismaz šāda informācija:
                        
                                    a)
                                 
                                 
                                    nosūtītāja un saņēmēja vārds/nosaukums un adrese;
                                 
                              
                                    b)
                                 
                                 
                                    nosūtošā objekta nosaukums un adrese un:
                                    
                                                i)
                                             
                                             
                                                ja nosūtošais objekts ir apstiprināts objekts, – šā objekta unikālais apstiprinājuma numurs; vai
                                             
                                          
                                                ii)
                                             
                                             
                                                ja nosūtošais objekts ir reģistrēts objekts, – šā objekta unikālais reģistrācijas numurs;
                                             
                                          
                              
                                    c)
                                 
                                 
                                    galamērķa objekta nosaukums un adrese un:
                                    
                                                i)
                                             
                                             
                                                ja galamērķa objekts ir apstiprināts objekts, – minētā objekta unikālais apstiprinājuma numurs; vai
                                             
                                          
                                                ii)
                                             
                                             
                                                ja galamērķa objekts ir reģistrēts objekts, – šā objekta unikālais reģistrācijas numurs;
                                             
                                          
                              
                                    d)
                                 
                                 
                                    inkubējamo olu kategorija;
                                 
                              
                                    e)
                                 
                                 
                                    informācija, kas ļauj identificēt inkubējamās olas:
                                    
                                                i)
                                             
                                             
                                                to dzīvnieku, no kuriem tās iegūtas, suga un (kad tas prasīts) identifikācija;
                                             
                                          
                                                ii)
                                             
                                             
                                                uz inkubējamām olām uzliktais marķējums (kad tas prasīts);
                                             
                                          
                                                iii)
                                             
                                             
                                                to ievākšanas vieta un datums;
                                             
                                          
                              
                                    f)
                                 
                                 
                                    informācija par dzīvnieka veselības stāvokli un papildu garantijas attiecībā uz:
                                    
                                                i)
                                             
                                             
                                                izcelsmes dalībvalsti vai tās zonu;
                                             
                                          
                                                ii)
                                             
                                             
                                                izcelsmes objektu un saimi, attiecīgā gadījumā ietverot testa rezultātus;
                                             
                                          
                                                iii)
                                             
                                             
                                                dzīvniekiem, no kuriem inkubējamās olas ievāktas, attiecīgā gadījumā ietverot testa rezultātus;
                                             
                                          
                                                iv)
                                             
                                             
                                                nosūtāmajām inkubējamām olām;
                                             
                                          
                              
                                    g)
                                 
                                 
                                    veterinārā sertifikāta izdošanas datums un vieta, tā derīguma termiņš, oficiālā veterinārārsta uzvārds, amats un paraksts, kā arī sūtījuma izcelsmes vietas kompetentās iestādes zīmogs.
                                 
                              
                  
                     
                        3.
                     
                     
                        Regulas (ES) 2016/429 155. panta 1. punkta c) apakšpunktā minētajā uz citu dalībvalsti pārvietojamu savvaļas sauszemes dzīvnieku veterinārajā sertifikātā jāietver vismaz šāda informācija:
                        
                                    a)
                                 
                                 
                                    nosūtītāja un saņēmēja vārds/nosaukums un adrese;
                                 
                              
                                    b)
                                 
                                 
                                    vieta, kur dzīvnieki sagūstīti un iekrauti nosūtīšanai;
                                 
                              
                                    c)
                                 
                                 
                                    galamērķa vieta un:
                                    
                                                i)
                                             
                                             
                                                ja galamērķa vieta ir biotops, – vieta, kur dzīvniekus paredzēts izkraut; vai
                                             
                                          
                                                ii)
                                             
                                             
                                                ja galamērķa objekts ir reģistrēts objekts, – šā objekta unikālais reģistrācijas numurs;
                                             
                                          
                              
                                    d)
                                 
                                 
                                    dzīvnieku suga un kategorija;
                                 
                              
                                    e)
                                 
                                 
                                    veterinārā sertifikāta izdošanas datums un vieta, tā derīguma termiņš, oficiālā veterinārārsta uzvārds, amats un paraksts, kā arī sūtījuma izcelsmes vietas kompetentās iestādes zīmogs.
                                 
                              
                  
               2. daļa
            
            
               Informācija paziņojumā par tādu noteiktu sauszemes dzīvnieku pārvietošanu, attiecībā uz kuriem veterinārais sertifikāts netiek prasīts
            
            Paziņojumā par kameņu pārvietošanu no apstiprinātiem vidiski izolētiem audzēšanas objektiem uz citu dalībvalsti jāietver vismaz šāda informācija:
            
                        a)
                     
                     
                        nosūtītāja un saņēmēja vārds/nosaukums un adrese;
                     
                  
                        b)
                     
                     
                        nosūtošā objekta nosaukums, adrese un unikālais apstiprinājuma numurs;
                     
                  
                        c)
                     
                     
                        galamērķa objekta nosaukums un adrese un:
                        
                                    i)
                                 
                                 
                                    ja galamērķa objekts ir apstiprināts objekts, – minētā objekta unikālais apstiprinājuma numurs; vai
                                 
                              
                                    ii)
                                 
                                 
                                    ja galamērķa objekts ir reģistrēts objekts, – šā objekta unikālais reģistrācijas numurs;
                                 
                              
                  
                        d)
                     
                     
                        suga, kategorija un daudzums, kā arī saimju lielums;
                     
                  
                        e)
                     
                     
                        nosūtīšanas datums.